Saadikud kaaluvad uusi viisareegleid Lääne-Balkani riikidele
Välissuhted
2009-09-16 - 11:46
Viisajärjekord Kreeka saatkonna ukse taga Serbia pealinnas Belgradis 15. juulil 2009 ©BELGA/AFP PHOTO/ALEXA STANKOVIC Uued viisaeeskirjad Lääne-Balkani riikidele on kolmapäeval saadikute üheks põhiteemaks istungil, mil arutatakse viisavabaduse kehtestamist Schengeni alale endise Jugoslaavia Makedoonia vabariigi, Montenegro ja Serbia kodanikele.
Kohati idee suhtes kriitilised olevad saadikud küsitlevad volinik Barrot' ja nõukogu esindajat selles küsimuses.
Ettepaneku järgi ei peaks kolme Lääne-Balkani riigi - endine Jugoslaavia Makedoonia vabariik, Montenegro, Serbia - kodanikud alates 2010. aasta jaanuarist enam taotlema lühireisideks Schengeni alale viisat.
Viisavabaduse saamise üks tingimusi on, et viisavabalt reisivatel kodanikel on biomeetriline pass.
Bosnia ja Hertsegoviina ja Albaania kodanikud peavad endiselt viisat taotlema.
Komisjoni hinnangul on endine Jugoslaavia Makedoonia vabariik täitnud kõik üldised viisaregulatsiooni nõudmised dokumentide julgeoleku, ebaseadusliku sisserände ja üldise julgeolekuga seoses.
Serbia ja Montenegro on täinud enamuse nõuetest ning on lähedal kõikide tingimuste täitmisele.
Kolmapäeva pärastlõunal kell 16.00 (Strasbourgi aja järgi) kuulavad saadikud volinik Jacques Barrot ja nõukogu avaldusi seoses viisasüsteemi muutmisega.
Parlamendi väliskomisjoni liikmed on väljendanud oma kriitilisust uue viisaettepaneku suhtes, kartes, et see tekitaks ebavõrdust Lääne-Balkani riikide vahel ning isegi riigi sees.
Nimelt on Bosnia serblastel tihtilugu ka Serbia pass, mille kaudu saaksid nad viisavabalt ELi reisida.
20090911STO60561 Pressiteade (inglise keeles) ELi viisapoliitika Komisjoni ettepanek
ET
1
PHOTO
20090915PHT60670.jpg
ET
3
LINK
http://ec.europa.eu/justice_home/doc_centre/freetravel/visa/doc_freetravel_visa_en.htm
ET
4
LINK
http://eur-lex.europa.eu/LexUriServ/LexUriServ.do?uri=COM:2009:0366:FIN:ET:PDF
-//EP//TEXT IM-PRESS 20090902IPR60120 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
