Täiskogu eelinfo - Brüssel 01.-02.aprill 2009
2009-03-30 - 09:30
KOLMAPÄEV, 01.
APRILL 2009
Välisasjade komisjoni saadikud leiavad, et Venemaa koostöölepingu läbirääkimiste raames tuleks tõstatada inimõiguste küsimus, parandada gaasi tarnekindlust ning kutsuda Venemaa valitsust üles kindlalt tagama, et Venemaa ei kasuta ühegi oma naaberriigi vastu jõudu.
Diskrimineerimine leiab aset nii tööturul kui ka juurdepääsul kaupadele ja teenustele, nt haridusele, transpordile ning tervishoiuteenustele.
Kodanike õiguste komisjonis vastu võetud raportiga soovivad saadikud tagada võrdse kohtlemise põhimõtte rakendamise nendes valdkondades.
Saadikud soovivad samuti võidelda mitmekordse diskrimineerimise vastu.
Regionaalarengukomisjoni saadikud toetavad Euroopa Komisjoni ettepanekut, mille kohaselt lubatakse kõikidel ELi liikmesriikidel ja piirkondadel kasutada struktuurifondide vahendeid, et investeerida eluasemete energiatõhususse ja taastuvenergia meetmetesse .
Kultuurikomisjonis vastu võetud raportis leiavad saadikud, et sisserändajate laste paremaks integreerimiseks koolides on vaja erikoolitust saanud mitmekeelseid õpetajaid ning täiendavaid finantsvahendeid.
Saadikud rõhutavad, et oluline on, et sisserändajate lapsed õpiksid nii oma emakeelt kui ka elukohariigi keeli.
NELJAPÄEV, 02.
APRILL 2009
Keskkonnakomisjoni liikmed toetasid plaani teha ühenduse vabatahtliku ökomärgise kasutamine odavamaks ning vähem bürokraatlikuks.
Ökomärgise eesmärk on propageerida keskkonnasõbralike toodete kasutamist ning hetkel on selle kasutamise õigus üle 3000 tootel.
Samuti soovivad saadikud lihtsustada EMASi ökojuhtimise reegleid .
Hääletusele tuleb Euroopa südametunnistust ja totalitarismi käsitlev resolutsioon.
Saadikud arutasid teemat eelmisel täiskogul.
20090318BRI52118
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//ET
-//EP//TEXT IM-PRESS 20090318BRI52118 ITEM-001-ET DOC XML V0//ET
Haridus
Hariduse andmine sisserändajate lastele
2009-03-30 - 09:30
Kultuurikomisjonis vastu võetud raportis leiavad saadikud, et sisserändajate laste paremaks integreerimiseks koolides on vaja erikoolitust saanud mitmekeelseid õpetajaid ning täiendavaid finantsvahendeid.
Saadikud rõhutavad, et oluline on, et sisserändajate lapsed õpiksid nii oma emakeelt kui ka elukohariigi keeli.
Saadikud leiavad Hannu TAKKULA (ALDE, FI) omaalgatuslikus raportis, et sisserändajatele ja nende lastele tuleks anda täiendavat finants- ja haldusabi keelekursustel osalemiseks ning et kursuseid peaks läbi viima koolitatud õpetajad, kes saavad aru ka sisserändaja emakeelest.
Lisaks peaks suure sisserändajate laste osakaaluga koolides olema vajalik personal ja vahendid, et toime tulla mitmekesiste klasside nõuetega ja pakkuda võimalust hea hariduse saamiseks.
Emakeel ja vastuvõtva riigi keel
Komisjoniliikmed kutsuvad liikmesriikide valitsusi üles tagama seaduslike sisserändajate lastele hariduse, sealhulgas vastuvõtjariigi riigikeelte kursused ja oma emakeele ja kultuuri edendamise.
Saadikud toonitavad, et on oluline, et sisserändajate lapsed õpiksid oma emakeelt ja elukohariigi keeli ning omandaksid lugemis- ja kirjutamisoskuse juba eelkoolieas.
Samuti on oluline lisada koolide õppekavadesse sisserändajatele nende emakeeles antavaid tunde, et tagada nende kultuuripärandi säilimine.
Seejuures pooldavad komisjoniliikmed liikuvusprogramme, mille raames võetakse kooli tööle päritoluriigi õpetajaid, et soodustada sisserändajate laste kokkupuudet oma kodumaa kultuuri ja ühiskonnaga.
Saadikud on siiski veendunud, et iga liikmesriik peab ise otsustama, mil määral ja kuidas korraldada sisserändajatele hariduse andmine emakeelse õppekava alusel.
Tasuta keelekursused ka kolmandate riikide kodanike lastele
Saadikud leiavad, et direktiivi, mis kohustab liikmesriike pakkuma ELi riikidest pärit isikute lastele tasuta keelekursuseid, tuleks laiendada nii, et see hõlmaks ka nende laste haridust, kes on kas ise kolmandate riikide kodanikud või kelle vanemad on kolmandate riikide kodanikud.
Parimate tavade vahetamine
Raportis nõutakse, et komisjon ja nõukogu alustaksid liikmesriikidega dialoogi avatud koordinatsioonimeetodi raames, et vahetada parimaid tavasid ja töötada välja ühine tegevuskava sisserändajate hariduses esinevate puudustega tegelemiseks.
Lisaks kutsutakse Euroopa Komisjoni üles esitama regulaarselt aruandeid edusammude kohta, mida on tehtud sisserändajate laste integreerimises liikmesriikide koolisüsteemi.
Hannu TAKKULA (ALDE, FI)
Dokument: A6-0125/2009
Menetlus: Omaalgatuslik raport
Arutelu: 01.04.2009 Hannu Takkula raport A6-0125/2009
-//EP//TEXT REPORT A6-2009-0125 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//ET
-//EP//TEXT IM-PRESS 20090318BRI52118 ITEM-COVER-ET DOC XML V0//ET
-//EP//TEXT IM-PRESS 20090318BRI52118 ITEM-002-ET DOC XML V0//ET
Justiits- ja siseküsimused
Diskrimineerimise vastu võitlemine
2009-03-30 - 09:30
Diskrimineerimine leiab aset nii tööturul kui ka juurdepääsul kaupadele ja teenustele, nt haridusele, transpordile ning tervishoiuteenustele.
Kodanike õiguste komisjonis vastu võetud raportiga soovivad saadikud tagada võrdse kohtlemise põhimõtte rakendamise nendes valdkondades.
Saadikud soovivad samuti võidelda mitmekordse diskrimineerimise vastu.
Euroopa Komisjoni ettepaneku eesmärk on tagada isikute võrdne kohtlemine sõltumata nende usutunnistusest või veendumustest, puudest, vanusest või seksuaalsest sättumusest.
Kathalijne Maria BUITENWEG i ( Greens/EFA , NL) raportis toetavad kodanike õiguste komisjoni liikmed Euroopa Komisjoni ettepanekut.
Direktiiv kehtib sotsiaalkaitse, hariduse ning kaupade ja teenuste, sealhulgas eluaseme, kättesaadavuse ja pakkumise valdkonnas.
Saadikud soovivad, et direktiiv hõlmaks ka transporti.
Samas leiavad saadikud, et direktiiv ei peaks puudutama eraisikute vahelisi tehinguid, kui tegemist ei ole äri- või kutsetegevusega.
Komisjoniliikmed leiavad, et direktiiv peaks võitlema ka mitmekordse diskrimineerimisega ning diskrimineerimisega, mis põhineb oletustel või isiku seostamisel teatava usutunnistuse, veendumuste, puude või muu sellisega.
Samas tuleks väikese ja keskmise suurusega ettevõtjaid kohelda teist moodi, sest esitatavad nõuded võivad olla nende jaoks liiga kõrged.
Direktiiv ei puuduta perekonnaõigust ning riigi ilmalikku iseloomu
Saadikud rõhutavad, et direktiiv ei muuda pädevuste jaotust Euroopa Liidu ja selle liikmesriikide vahel, sealhulgas abielu- ja perekonnaõiguse ning tervishoiuõiguse valdkonnas.
Liikmesriigid on ka edaspidi vastutavad hariduse korraldamise eest.
Direktiiv ei piira riigi ilmalikku iseloomu ega keela erinevat kohtlemist kodakondsuse alusel.
Samuti võivad liikmesriigid säilitada või vastu võtta selliseid meetmeid, mille eesmärk on ära hoida või heastada halvemusi.
Ahistamine on diskrimineerimine
Direktiivi kohaselt peetakse ahistamist üheks diskrimineerimise vormiks, kui soovimatu käitumise eemärk või selle tegelik toime on isiku väärikuse alandamine ja ähvardava, vaenuliku, halvustava, alandava või solvava õhkkonna loomine.
Saadikud rõhutavad, et ahistamise mõiste võib määratleda vastavalt liikmesriikide siseriiklikule õigusele ja tavale.
Puudega isikute õigused
Direktiiv keelab puude alusel diskrimineerimise juurdepääsul sotsiaalkaitsele, sotsiaaltoetustele, tervishoiule ja haridusele ning avalikkusele pakutavatele kaupadele ja teenustele.
Saadikud soovivad hõlmata ka transpordi, telekommunikatsiooni, teabe, finantsteenused ning kultuuri ja meelelahutuse.
Puudega isikute vajadustega tuleks püüda arvestada (nt ratastooliga ligipääsetavad hooned) ning vajadusel tuleb leida alternatiivsed lahendused.
Samas ei tohiks meetmed osutuda ebaproportsionaalselt suureks koormaks või nõuda põhimõttelisi muudatusi.
Erinev kohtlemine on teatud juhtudel lubatud
Liikmesriigid võivad lubada erinevat kohtlemist teatud kaalutlustel, nt ligipääs usuorganisatsioonide poolt pakutavale haridusele, kui erinev kohtlemine on vajalik ja proportsionaalne, ning kui ei rikuta õigust haridusele.
Kindlustus-, pangandus- ja teiste finantsteenuste pakkumisel kasutatavate puude ja vanusega seonduvate kindlustusmatemaatiliste ja riskitegurite kasutamist ei tuleks käsitleda diskrimineerimisena, kui need on riski hindamisel määrava tähtsusega ja suurem risk on tõendatud.
Saadikud soovivad aga, et need andmed tõendaksid riske täpselt.
Lisaks soovivad saadikud lubada erinevat kohtlemist vanuse alusel, nt juurdepääsul mõnedele sellistele kaupadele või teenustele nagu alkohoolsed joogid, relvad või juhiload.
Ka peaks saadikute arvates olema lubatud meetmed, millega luuakse teatud vanuserühmadele või puudega isikutele teistest soodsamad tingimused – näiteks ühistranspordi, muuseumide või spordiasutuste kasutamine või külastamine soodushinnaga või tasuta.
Tegemist on nõuandemenetlusega, mistõttu parlamendi muudatused ei ole nõukogule siiski siduvad.
Kui direktiiv võetakse vastu, peavad liikmesriigid selle üle võtma 3 aasta jooksul.
Kathalijne Maria BUITENWEG ( Greens/EFA , NL)
Dokument: A6-0149/2009
Menetlus: Nõuandemenetlus (*)
Arutelu: 01.04.2009 Kathalijne Maria Buitenwegi raport A6-0149/2009
-//EP//TEXT REPORT A6-2009-0149 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//ET
-//EP//TEXT IM-PRESS 20090318BRI52118 ITEM-001-ET DOC XML V0//ET
-//EP//TEXT IM-PRESS 20090318BRI52118 ITEM-003-ET DOC XML V0//ET
Justiits- ja siseküsimused
Euroopa südametunnistus ja totalitarism
2009-03-30 - 09:30
Neljapäeval hääletavad saadikud Euroopa südametunnistust ja totalitarismi käsitlevat resolutsiooni.
Samateemaline arutelu leidis aset 25. märtsil.
Ühisresolutsiooni esitamise tähtaeg on 30. märtsil kell 15.00.
Arutelu: 25.03.2009
Hääletus: 02.04.2009 Resolutsiooni ettepanek B6-0164/2009 Resolutsiooni ettepanek B6-0165/2009 Resolutsiooni ettepanek B6-0169/2009 Resolutsiooni ettepanek B6-0170/2009 Resolutsiooni ettepanek B6-0171/2009
-//EP//TEXT MOTION B6-2009-0164 0 NOT XML V0//ET
-//EP//TEXT MOTION B6-2009-0165 0 NOT XML V0//ET
-//EP//TEXT MOTION B6-2009-0169 0 NOT XML V0//ET
-//EP//TEXT MOTION B6-2009-0170 0 NOT XML V0//ET
-//EP//TEXT MOTION B6-2009-0171 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//ET
-//EP//TEXT IM-PRESS 20090318BRI52118 ITEM-002-ET DOC XML V0//ET
-//EP//TEXT IM-PRESS 20090318BRI52118 ITEM-004-ET DOC XML V0//ET
Keskkond
Ühenduse ökomärgis ja EMAS
2009-03-30 - 09:30
Keskkonnakomisjoni liikmed toetasid plaani teha ühenduse vabatahtliku ökomärgise kasutamine odavamaks ning vähem bürokraatlikuks.
Ökomärgise eesmärk on propageerida keskkonnasõbralike toodete kasutamist ning hetkel on selle kasutamise õigus üle 3000 tootel.
Samuti soovivad saadikud lihtsustada EMASi ökojuhtimise reegleid.
Ühenduse ökomärgis
Parlament käsitleb ökomärgise süsteemi Salvatore TATARELLA (UEN, IT) raportis.
Märgis ja seda sümboliseeriv lill on tõhustavad elemendid, mis julgustavad ettevõtteid tänu märgisega varustatud toodete keskkonnakriteeriumide pidevale ajakohastamisele tegema jõupingutusi turul olevate toodete ökoloogilise kvaliteedi üldiseks tõstmiseks.
Ökomärgise määruse eelnõu sisaldab mitmeid muudatusi seoses kriteeriumide heakskiitmisega ja märgise andmise uue süsteemiga.
Ökomärgis töödeldud toidule?
Euroopa Komisjoni ettepaneku kohaselt saaks ökomärgist kasutada ka töödeldud toidu ning kalandus- ja vesiviljelussaaduste märgistamiseks.
Saadikud ei ole sellega siiski rahul ning nad soovivad, et Euroopa Komisjon viiks läbi uuringu, mis näitaks, kas toidu ja joogi osas on võimalik kehtestada usaldatavad keskkonnakriteeriumid.
Ohtlikud ained ja loomkatsed
Saadikud leiavad, et ökomärgist ei tohi anda ohtlikele ainetele (nt väga mürgised, kantserogeensed võib mutageensed ained).
Raportis rõhutatakse, et ökomärgise kriteeriumid põhinevad ettevaatusprintsiibil.
Saadikud soovivad, et ökomärgise kriteeriumide väljatöötamisel ja läbivaatamisel pöörataks suurt tähelepanu loomkatsete vähendamisele.
Piisavad vahendid ökomärgise propageerimiseks
Raportis leitakse, et Euroopa Komisjon ja liikmesriigid peaksid ökomärgise kasutamise propageerimiseks eraldama märkimisväärsed vahendid, et viia läbi teadlikkuse tõstmise üritusi ning organiseerida teabekampaaniaid.
Saadikud soovivad, et avalik sektor oleks kaasatud suuremal määral ökomärgise kava edendamisse ka tarbijana.
Saadikud märgivad, et kui ühenduse institutsioonid ja riikide avaliku sektori asutused ostavad riigihanke korras tooteid, mille jaoks on olemas ökomärgise kriteeriumid, siis peavad need tooted vastama seetõttu vähemalt ühenduse ökomärgise kava nõuetele.
Samuti peavad liikmesriigid määrama eesmärgid ökomärgist kandvate toodete ostmiseks riigihanke kaudu.
EMASi süsteemi lihtsustamine
Ühenduse keskkonnajuhtimis- ja -auditeerimissüsteem (EMAS) on vabatahtlik ELi süsteem, mis aitab organisatsioonidel oma keskkonnamõju kindlaks teha, seirata, mõõta ja selle kohta aruannet koostada.
Süsteem loodi algselt 1995. aastal, 2001. aastal laiendati seda nii avaliku kui ka erasektori organisatsioonidele.
Euroopa Komisjon tuli välja uue ettepanekuga, mille eesmärgiks on lihtsustada süsteemi ja teha see uutele organisatsioonidele atraktiivsemaks.
Linda McAVAN i (PSE, UK) raportis toetasid saadikud Euroopa Komisjoni ettepanekut.
Komisjon soovib süsteemi teha järgmised muudatused: üksainus registreerimine organisatsioonide puhul, millel on tegevuskohad mitmes liikmesriigis; grupiviisiline registreerimine organisatsioonidele, kes soovivad registreerimise saavutamiseks koostööd teha; tasude ja aruandluskohustuste vähendamine VKEde puhul; nõue liikmesriikidele tõhustada edendustegevust ja luua stiimulid süsteemis osalemise soodustamiseks; komisjoni täiendav abi sektorite viitedokumentide kasutuselevõtu näol.
Ühenduse ökomärgise kava
Salvatore TATARELLA (UEN, IT)
Dokument: A6-0105/2009
Menetlus: Kaasotsustamismenetlus (***I)
Arutelu: 02.04.2009
Organisatsioonide vabatahtlik osalemine ühenduse keskkonnajuhtimis- ja -auditeerimissüsteemis (EMAS)
Linda McAVAN (PSE, UK)
Dokument: A6-0084/2009
Menetlus: Kaasotsustamismenetlus (***I)
Arutelu: 02.04.2009 Salvatore Tatarella raport A6-0105/2009 Linda McAvani raport A6-0084/2009
-//EP//TEXT REPORT A6-2009-0105 0 NOT XML V0//ET
-//EP//TEXT REPORT A6-2009-0084 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//ET
-//EP//TEXT IM-PRESS 20090318BRI52118 ITEM-003-ET DOC XML V0//ET
-//EP//TEXT IM-PRESS 20090318BRI52118 ITEM-005-ET DOC XML V0//ET
Regionaalpoliitika
Regionaalarengu vahendid eluasemete energiatõhususe tõstmiseks
2009-03-30 - 09:30
Regionaalarengukomisjoni saadikud toetavad Euroopa Komisjoni ettepanekut, mille kohaselt lubatakse kõikidel ELi liikmesriikidel ja piirkondadel kasutada struktuurifondide vahendeid, et investeerida eluasemete energiatõhususe ja taastuvenergia meetmetesse.
Euroopa Komisjoni ettepanekust tulenevalt oleks Euroopa Regionaalarengu Fondi (ERF) toetuse abil võimalik kaasrahastada riiklike, piirkondlike ja kohalike ametiasutuste kavasid näiteks topeltklaaside, seinaisolatsiooni ja päikesepaneelide paigaldamiseks elamutele või vanade boilerite asendamiseks energiasäästlikumatega.
Kõnealune meede kehtiks kõigi 27 ELi liikmesriigi kohta (hetkel kehtib see vaid 12 uues liikmesriigis ning ainult hoonete ühiskasutuses olevates osades).
Kõik liikmesriigid abikõlblikud
Abikõlblikkuse laiendamine "vanadele" liikmesriikidele oli Euroopa Parlamendi eesmärk juba 2007. aastal vastu võetud eluasemeid ja regionaalpoliitikat puudutanud resolutsioonis.
Ettepanekuga rahastamist ei suurendata ning see ei mõjuta ühenduse eelarvet.
Sellega võimaldatakse liikmesriikidel lihtsalt soovi korral prioriteete muuta ning ümber korraldada oma rakenduskavad.
Regionaalarengu komisjoni saadikud toetavad Emmanouil ANGELAKAS e (EPP-ED, EL) raportis komisjoni ettepanekut.
4% lagi
Igas liikmesriigis võib energiatõhususe suurendamiseks ja taastuvenergia kasutamiseks olemasolevates elamutes kulutada kuni 4% ERFi kogutoetusest.
Uued liikmesriigid võivad ka edaspidi rahastada teisi eluasemekulude liike (maksimaalselt 3% asjakohase rakenduskava jaoks Euroopa Regionaalarengu Fondist eraldatavast summast või riigi tasandil 2% Euroopa Regionaalarengu Fondist eraldatavast kogusummast).
Vastavalt mitmesugustele eeskirjadele ja sätetele võivad elamuehituskulud igas uues liikmesriigis moodustada kuni 6% neile antud Euroopa Regionaalarengu Fondist eraldatavast kogusummast.
Sotsiaalse ühtekuuluvuse toetamine
Esialgu sooviti, et abikõlblikud oleks "väikese sissetulekuga majapidamised", ent sellest mõistest loobuti, sest mõiste on erinevates riikides erinevalt määratletud.
Selle asemel sätestatakse, et sekkumine eluasemesektoris peaks toetama "sotsiaalset ühtekuuluvust" ning liikmesriigid võivad ise määratleda täpsed abikõlblike eluasemete kategooriad.
Uute kulukategooriate katmine
Ettepaneku kohaselt on edaspidi kulukõlblikud 3 uut kategooriat:
ühtse määra alusel deklareeritavad kaudsed kulud kuni 20 % ulatuses tegevuse otsekuludest;
ühtse määraga kulud, mis arvutatakse vastavalt kuluühikute standardiseeritud astmikule, mille on kindlaks määranud liikmesriik;
tegevuse kulusid täielikult või osaliselt hõlmav ühekordne makse (kuni 50 000 eurot).
Nimetatud võimalusi võib ühendada ainult juhul, kui need hõlmavad abikõlblike kulude eri kategooriaid või kui neid kasutatakse sama tegevuse eri projektide rahastamisel.
Uued kategooriad on kaetud alates 1. augustist 2006.
Emmanouil ANGELAKAS (EPP-ED, EL)
Dokument: A6-0134/2009
Menetlus: Kaasotsustamismenetlus (***I)
Arutelu: 01.04.2009 Emmanouil Angelakase raport A6-0134/2009
-//EP//TEXT REPORT A6-2009-0134 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//ET
-//EP//TEXT IM-PRESS 20090318BRI52118 ITEM-004-ET DOC XML V0//ET
-//EP//TEXT IM-PRESS 20090318BRI52118 ITEM-006-ET DOC XML V0//ET
Välissuhted
ELi ja Venemaa uus koostööleping
2009-03-30 - 09:30
Välisasjade komisjoni saadikud leiavad, et koostöölepingu läbirääkimiste raames tuleks tõstatada inimõiguste küsimus, parandada gaasi tarnekindlust ning kutsuda Venemaa valitsust üles kindlalt tagama, et Venemaa ei kasuta ühegi oma naaberriigi vastu jõudu.
Janusz Adam ONYSZKIEWICZ i ( ALDE , PL) raportis nõutakse, et Venemaa tagaks sõna- ja ühinemisvabaduse ning viiks kodanikuühiskonda puudutavad õigusaktid kooskõlla oma Euroopa ja rahvusvaheliste kohustustega ning oma kohustustega Euroopa Nõukogu ja Euroopa Julgeoleku- ja Koostööorganisatsiooni liikmena.
Saadikud rõhutavad, et inimõiguste kaitsjate hirmutamine ja ahistamine peab lõppema.
Lisaks leiavad nad, et korrapärane kuue kuu järel toimuv ELi ja Venemaa vaheline inimõiguste alane konsultatsioon ei ole märgatavaid tulemusi saavutanud ja vajab revideerimist.
Venemaa roll välissuhetes
Resolutsioonis märgitakse, et läbirääkimised uue lepingu üle, mille eesmärk on tõhustada koostööd ELi ja Venemaa Föderatsiooni vahel, ei muuda mingil moel seaduspäraseks praegust olukorda Gruusias.
Venemaa valitsust tuleb seetõttu kutsuda üles kindlalt tagama, et ühegi naaberriigi vastu ei kasutata jõudu.
Komisjoniliikmed soovivad ka, et Venemaa aitaks kaasa Kosovo, Transnistria ja Moldova tüliküsimustele poliitilise lahenduse leidmisele.
Energiavarustuse kindlus
Saadikud leiavad, et energiaharta põhimõtted ja harta transiidiprotokoll peavad olema lisatud uude lepingusse.
Protokoll keelab energiaallikate tarne peatamise või vähendamise transiiditingimustega seotud vaidluste puhul kuni vaidluse lahendamise menetlus on lõppenud.
WTO liikmesus
Saadikud toetavad Venemaa WTO liikmesust, ent kutsuvad Venemaad üles kaotama kõik diskrimineerivad maksud, eelkõige raudteel toimuva kaubaveo omad, ning kaotama töötlemata puidu eksporditollimaksud.
Samuti peaks Venemaa järk-järgult kaotama Siberist ülelendude tasu.
Venemaa peaks lisaks kindlustama vastutasuks välisinvestorite omandiõigused ja vaatama läbi 2008. aasta strateegiliste sektorite seaduse, mis annab Venemaale laiaulatuslikud õigused välisinvestoreid diskrimineerida.
Venemaa peaks samuti viima oma intellektuaalomandi õigusi käsitlevad seadused kooskõlla WTO reeglitega ja rahvusvaheliste lepingutega, eelkõige intellektuaalomandi õiguste kaubandusaspektide lepinguga ning tagama nende täieliku rakendamise, et võidelda tõhusalt võltsimiste ja piraatluse vastu.
Viisaeeskirjade lihtsustamine
Lisaks nõuavad saadikud, et Venemaa vähendaks bürokraatlikke takistusi, mida kohaldatakse ühepoolselt kõikide reisijate suhtes, näiteks kutsenõue ja registreerimine saabumisel.
Janusz Adam ONYSZKIEWICZ ( ALDE , PL)
Dokument: A6-0140/2009
Menetlus: Omaalgatuslik raport
Arutelu: 01.04.2009 Janusz Onyszkiewiczi raport A6-0140/2009
-//EP//TEXT REPORT A6-2009-0140 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090318BRI52118 FULL-TEXT DOC XML V0//ET
-//EP//TEXT IM-PRESS 20090318BRI52118 ITEM-005-ET DOC XML V0//ET
-//EP//TEXT IM-PRESS 20090318BRI52118 ITEM-COVER-ET DOC XML V0//ET
-//EP//TEXT IM-PRESS 20090318BRI52118 ITEM-001-ET DOC XML V0//ET
-//EP//TEXT IM-PRESS 20090318BRI52118 ITEM-002-ET DOC XML V0//ET
-//EP//TEXT IM-PRESS 20090318BRI52118 ITEM-003-ET DOC XML V0//ET
-//EP//TEXT IM-PRESS 20090318BRI52118 ITEM-004-ET DOC XML V0//ET
-//EP//TEXT IM-PRESS 20090318BRI52118 ITEM-005-ET DOC XML V0//ET
-//EP//TEXT IM-PRESS 20090318BRI52118 ITEM-006-ET DOC XML V0//ET
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20090318BRI52118 ITEM-COVER-ET DOC XML V0//ET
-//EP//TEXT IM-PRESS 20090318BRI52118 ITEM-001-ET DOC XML V0//ET
-//EP//TEXT IM-PRESS 20090318BRI52118 ITEM-002-ET DOC XML V0//ET
-//EP//TEXT IM-PRESS 20090318BRI52118 ITEM-003-ET DOC XML V0//ET
-//EP//TEXT IM-PRESS 20090318BRI52118 ITEM-004-ET DOC XML V0//ET
-//EP//TEXT IM-PRESS 20090318BRI52118 ITEM-005-ET DOC XML V0//ET
-//EP//TEXT IM-PRESS 20090318BRI52118 ITEM-006-ET DOC XML V0//ET
