A7-0240/2011
20.6.2011
RAPORT
Euroopa Parlamendi kodukorra artiklite 106 ja 192 ning XVII lisa muutmine
(2010/2231(REG))
Põhiseaduskomisjon
Raportöör:
Andrew Duff
PE 450.656v02-00
SISUKORD
ETTEPANEK VÕTTA VASTU EUROOPA PARLAMENDI OTSUS.......................................3
PARLAMENDIKOMISJONIS TOIMUNUD LÕPPHÄÄLETUSE TULEMUS.......................10
ETTEPANEK VÕTTA VASTU EUROOPA PARLAMENDI OTSUS
Euroopa Parlamendi kodukorra artiklite 106 ja 192 ning XVII lisa muutmise kohta
( 2010/2231(REG) )
Euroopa Parlament ,
– võttes arvesse kodukorra muutmise ettepanekuid ( B7‑0480/2010 , B7-0481/2010 ja B7-0482/2010 );
– võttes arvesse Euroopa Parlamendi ja Euroopa Komisjoni vaheliste suhete raamkokkulepet
ELT L 304, 20.11.2010, lk 47. ;
– võttes arvesse kodukorra artikleid 211 ja 212;
– võttes arvesse põhiseaduskomisjoni raportit ( A7-0240/2011 ),
A. arvestades, et Euroopa Parlament kiitis 2010. aasta veebruaris komisjoni heaks tõhustatud kuulamismenetluse alusel, millega tagati kogu ametisseastuva komisjoni avatud, õiglane ja järjepidev hindamine;
B. arvestades, et heakskiitmise protsessi kohta saab siiski teha koostöös komisjoniga järeldusi, mille kohaselt on vaja ja soovitatav teha lisamuudatusi,
1. tuletab komisjonile meelde vajadust vaadata läbi komisjoni liikmete käitumiskoodeks, eelkõige selle sätted, mis käsitlevad komisjoni liikmete majanduslike huvide deklaratsioone, et Euroopa Liidu juhtimine oleks võimalikult kõrgetasemeline;
2. otsustab teha kodukorras allpool esitatud muudatused;
3. tuletab meelde, et muudatused jõustuvad järgmise osaistungjärgu esimesel päeval;
4. teeb presidendile ülesandeks edastada käesolev otsus teavitamise eesmärgil nõukogule ja komisjonile.
Muudatusettepanek
1
Euroopa Parlamendi kodukord
Artikkel 106 – lõige 1 a (uus)
Kehtiv tekst
Muudatusettepanek
1 a.
President võib kutsuda Euroopa Komisjoni ametisseastuva presidendi parlamenti teavitama, kuidas ta kavatseb oma poliitilistest suunistest lähtudes jaotada vastutusalad kavandatavas volinike kolleegiumis.
Muudatusettepanek
2
Euroopa Parlamendi kodukord
Artikkel 106 – lõige 3
Kehtiv tekst
Muudatusettepanek
3.
Euroopa Komisjoni ametisseastuv president tutvustab volinike kolleegiumi ja selle programmi parlamendi istungil, millest kutsutakse osa võtma kõik nõukogu liikmed .
Tema avaldusele järgneb arutelu.
3.
Euroopa Komisjoni ametisseastuv president tutvustab volinike kolleegiumi ja selle programmi parlamendi istungil, millest kutsutakse osa võtma Euroopa Ülemkogu eesistuja ja nõukogu eesistuja .
Tema avaldusele järgneb arutelu.
Muudatusettepanek
3
Euroopa Parlamendi kodukord
Artikkel 192 – lõige 2 a (uus)
Kehtiv tekst
Muudatusettepanek
2 a.
Komisjoni esimees kutsub koordinaatorid kokku, et valmistada ette volinikukandidaatide kuulamised.
Pärast kuulamisi kohtuvad koordinaatorid, et hinnata kandidaate vastavalt kodukorra XVII lisas sätestatud menetlusele.
Muudatusettepanek
4
Euroopa Parlamendi kodukord
XVII lisa – punkt 1 – alapunkt a – lõik 3
Kehtiv tekst
Muudatusettepanek
Parlament võib küsida igasugust asjakohast teavet, mis aitab teha otsust volinikukandidaatide sobivuse kohta.
Ta ootab majanduslike huvidega seotud teabe täielikku avaldamist.
Parlament võib küsida igasugust asjakohast teavet, mis aitab teha otsust volinikukandidaatide sobivuse kohta.
Ta ootab majanduslike huvidega seotud teabe täielikku avaldamist.
Volinikukandidaatide majanduslike huvide deklaratsioonid saadetakse kontrollimiseks õigusasjade eest vastutavale komisjonile.
Muudatusettepanek
5
Euroopa Parlamendi kodukord
XVII lisa – punkt 1 – alapunkt b – lõik 2
Kehtiv tekst
Muudatusettepanek
Kuulamisi korraldavad ühiselt esimeeste konverents ja komisjonide esimeeste konverents .
Jagatud vastutusalade korral tehakse asjaomaste komisjonide kaasamiseks asjakohased korraldused.
On kolm võimalust:
Kuulamisi korraldab esimeeste konverents komisjonide esimeeste konverentsi soovituse põhjal .
Täpsema korralduse eest vastutavad iga komisjoni esimees ja koordinaatorid.
Võidakse nimetada raportöörid.
Jagatud vastutusalade korral tehakse asjaomaste komisjonide kaasamiseks asjakohased korraldused.
On kolm võimalust:
(i) kui volinikukandidaadi vastutusala kuulub üheainsa parlamendikomisjoni pädevusvaldkonda, kuulab volinikukandidaati ainult kõnealune parlamendikomisjon;
(i) kui volinikukandidaadi vastutusala kuulub üheainsa parlamendikomisjoni pädevusvaldkonda, kuulab volinikukandidaati ainult kõnealune parlamendikomisjon (vastutav komisjon) ;
(ii) kui volinikukandidaadi vastutusala kuulub enam-vähem võrdsel määral rohkem kui ühe parlamendikomisjoni pädevusvaldkonda, kuulavad volinikukandidaati need parlamendikomisjonid ühiselt; ning
(ii) kui volinikukandidaadi vastutusala kuulub enam-vähem võrdsel määral rohkem kui ühe parlamendikomisjoni pädevusvaldkonda, kuulavad volinikukandidaati need parlamendikomisjonid ühiselt (ühiselt kuulavad komisjonid) ; and
(iii) kui volinikukandidaadi vastutusala kuulub peamiselt ühe parlamendikomisjoni pädevusvaldkonda ja ainult vähesel määral vähemalt ühe teise parlamendikomisjoni pädevusvaldkonda, kuulab volinikukandidaati suurima pädevusega parlamendikomisjon, kes kutsub teise(d) parlamendikomisjoni(d) kuulamisest osa võtma .
(iii) kui volinikukandidaadi vastutusala kuulub peamiselt ühe parlamendikomisjoni pädevusvaldkonda ja ainult vähesel määral vähemalt ühe teise parlamendikomisjoni pädevusvaldkonda, kuulab volinikukandidaati suurima pädevusega parlamendikomisjon, kaasates teise(d) parlamendikomisjoni(d) (kaasatud komisjonid) .
Muudatusettepanek
6
Euroopa Parlamendi kodukord
XVII lisa – punkt 1 – alapunkt b – lõik 4
Kehtiv tekst
Muudatusettepanek
Parlamendikomisjonid esitavad volinikukandidaatidele kirjalikud küsimused aegsasti enne kuulamisi.
Iga pädev parlamendikomisjon võib esitada kuni viis sisulist kirjalikku küsimust.
Parlamendikomisjonid esitavad volinikukandidaatidele kirjalikud küsimused aegsasti enne kuulamisi.
Igale volinikukandidaadile võib esitada kuni viis sisulist kirjalikku küsimust.
Kaks küsimust, mille on koostanud komisjonide esimeeste konverents, on kõigile ühised, esimene käsitleb üldist asjatundlikkust, Euroopale pühendumist ja isiklikku sõltumatust ning teine küsimus vastutusala juhtimist ja koostööd parlamendiga.
Kolm ülejäänud küsimust koostavad asjaomased komisjonid.
Muudatusettepanek
7
Euroopa Parlamendi kodukord
XVII lisa – punkt 1 – alapunkt b – lõik 5
Kehtiv tekst
Muudatusettepanek
Kuulamised toimuvad sellistel asjaoludel ja tingimustel, mis annavad volinikukandidaatidele võrdse ja erapooletu võimaluse ennast ja oma arvamusi tutvustada.
Igaks kuulamiseks kavandatakse kolm tundi ning juhul, kui selle käigus ilmneb vajadus volinikukandidaati põhjalikumalt küsitleda, võidakse korraldada teine ja lõplik kuulamine.
Kuulamised toimuvad sellistel asjaoludel ja tingimustel, mis annavad volinikukandidaatidele võrdse ja erapooletu võimaluse ennast ja oma arvamusi tutvustada.
Muudatusettepanek
8
Euroopa Parlamendi kodukord
XVII lisa – punkt 1 – alapunkt b – lõik 6
Kehtiv tekst
Muudatusettepanek
Volinikukandidaatidel palutakse esineda suulise avasõnavõtuga, mille pikkus on kuni 20 minutit .
Kuulamised tuleks korraldada nii, et arendada pluralistlikku poliitilist dialoogi volinikukandidaatide ja parlamendiliikmete vahel.
Enne kuulamise lõppu tuleks volinikukandidaatidele anda võimalus lühikeseks lõppsõnaks.
Volinikukandidaatidel palutakse esineda suulise avasõnavõtuga, mille pikkus on kuni 15 minutit .
Võimaluse korral rühmitatakse kuulamisel esitatavad küsimused teemade kaupa.
Põhiosa kõneajast eraldatakse fraktsioonidele, kohaldades vajalike muudatustega artiklit 149.
Kuulamised tuleks korraldada nii, et arendada pluralistlikku poliitilist dialoogi volinikukandidaatide ja parlamendiliikmete vahel.
Enne kuulamise lõppu tuleks volinikukandidaatidele anda võimalus lühikeseks lõppsõnaks.
Muudatusettepanek
9
Euroopa Parlamendi kodukord
XVII lisa – punkt 1 – alapunkt c – lõik 1
Kehtiv tekst
Muudatusettepanek
Kuulamiste indekseeritud videosalvestis avalikustatakse 24 tunni jooksul avalikus registris.
Kuulamised edastatakse audiovisuaalselt reaalajas.
Kuulamiste indekseeritud salvestis avalikustatakse 24 tunni jooksul avalikus registris.
(Tekst viia punkti 1 alapunkti b järele)
Muudatusettepanek
10
Euroopa Parlamendi kodukord
XVII lisa – punkt 1 – alapunkt c – lõik 2
Kehtiv tekst
Muudatusettepanek
Pärast kuulamist kogunevad parlamendikomisjonid viivitamatult iga volinikukandidaadi hindamiseks.
Need koosolekud on kinnised.
Parlamendikomisjonidel palutakse hinnata, kas volinikukandidaadid sobivad nende arvates komisjoni koosseisu ja kas nad sobivad täitma neile määratud konkreetseid ülesandeid.
Kui parlamendikomisjon ei saavuta konsensust kummaski küsimuses , paneb komisjoni esimees viimase abinõuna mõlemad otsused salajasele hääletusele.
Parlamendikomisjonide hinnangud avalikustatakse ning neid tutvustatakse esimeeste konverentsi ja komisjonide esimeeste konverentsi ühisel kinnisel koosolekul.
Pärast arvamuste vahetamist ja kui ei otsustata taotleda lisateavet, kuulutavad esimeeste konverents ja komisjonide esimeeste konverents kuulamised lõppenuks.
Pärast kuulamist kogunevad komisjoni esimees ja koordinaatorid viivitamatult iga volinikukandidaadi hindamiseks.
Need koosolekud on kinnised.
Koordinaatoritel palutakse hinnata, kas volinikukandidaadid sobivad nende arvates komisjoni koosseisu ja kas nad sobivad täitma neile määratud konkreetseid ülesandeid.
Komisjonide esimeeste konverents koostab hindamist hõlbustava näidisvormi.
Komisjonide ühiste kuulamiste puhul tegutsevad iga asjaomase komisjoni esimees ja koordinaatorid kogu menetluses ühiselt.
Iga volinikukandidaadi kohta koostatakse üks hinnang.
Sellesse lisatakse kõikide kuulamisse kaasatud komisjonide arvamused.
Kui parlamendikomisjonid vajavad lisateavet hinnangu vormistamiseks, kirjutab president nende nimel Euroopa Komisjoni ametisseastuvale presidendile.
Koordinaatorid võtavad vastuse arvesse.
Kui koordinaatorid ei saavuta hinnangu andmisel konsensust, või kui seda taotleb üks fraktsioon, kutsub komisjoni esimees kokku komisjoni täiskoosseisu koosoleku .
Viimase abinõuna paneb komisjoni esimees mõlemad otsused salajasele hääletusele.
Komisjonide hinnang võetakse vastu ja avalikustatakse 24 tunni jooksul alates kuulamisest.
Komisjonide esimeeste konverents kontrollib hinnanguid ja edastab need seejärel esimeeste konverentsile.
Pärast arvamuste vahetamist kuulutab esimeeste konverents kuulamised lõppenuks, kui ei otsustata taotleda lisateavet.
Muudatusettepanek
11
Euroopa Parlamendi kodukord
XVII lisa – punkt 1 – alapunkt c – lõik 3
Kehtiv tekst
Muudatusettepanek
Komisjoni ametisseastuv president esitleb kogu volinikukandidaatide kolleegiumit ja selle programmi parlamendi istungil, millest kutsutakse osa võtma kõik nõukogu liikmed .
Esitlusele järgneb arutelu.
Arutelu lõppedes võib mis tahes fraktsioon või vähemalt 40 parlamendiliiget esitada resolutsiooni ettepaneku.
Kohaldatakse artikli 110 lõikeid 3, 4 ja 5.
Pärast resolutsiooni ettepaneku hääletamist otsustab parlament hääletamise teel, kas anda nõusolek Euroopa Komisjoni ametisseastuva presidendi ja volinikukandidaatide kui terviku ametissenimetamiseks või mitte.
Parlament teeb otsuse nimelisel hääletusel antud häälte enamusega.
Ta võib lükata hääletuse edasi järgmisele istungile.
Komisjoni ametisseastuv president esitleb kogu volinikukandidaatide kolleegiumit ja selle programmi parlamendi istungil, millest kutsutakse osa võtma Euroopa Ülemkogu eesistuja ja nõukogu eesistuja .
Esitlusele järgneb arutelu.
Arutelu lõppedes võib mis tahes fraktsioon või vähemalt 40 parlamendiliiget esitada resolutsiooni ettepaneku.
Kohaldatakse artikli 110 lõikeid 3, 4 ja 5.
Pärast resolutsiooni ettepaneku hääletamist otsustab parlament hääletamise teel, kas anda nõusolek Euroopa Komisjoni ametisseastuva presidendi ja volinikukandidaatide kui terviku ametissenimetamiseks või mitte.
Parlament teeb otsuse nimelisel hääletusel antud häälte enamusega.
Ta võib lükata hääletuse edasi järgmisele istungile.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
15.6.2011
Lõpphääletuse tulemus
+:
–:
0:
18
1
Lõpphääletuse ajal kohal olnud liikmed
Andrew Henry William Brons, Carlo Casini, Andrew Duff, Ashley Fox, Roberto Gualtieri, Zita Gurmai, Gerald Häfner, Daniel Hannan, Stanimir Ilchev, Constance Le Grip, David Martin, Morten Messerschmidt, Algirdas Saudargas, Søren Bo Søndergaard, Rafał Trzaskowski, Luis Yáñez-Barnuevo García
Lõpphääletuse ajal kohal olnud asendusliige/asendusliikmed
Elmar Brok, Marietta Giannakou, Anneli Jäätteenmäki
