P6_TA(2007)0186
EÜ ja Venemaa vaheline kalandusalane ja Läänemere ressursside kaitse leping *
A6-0160/2007
Euroopa Parlamendi 22. mai 2007. aasta õigusloomega seotud resolutsioon ettepaneku kohta võtta vastu nõukogu määrus Euroopa Ühenduse ja Venemaa Föderatsiooni valitsuse vahelise kalandusalase koostöö ja Läänemere elusressursside kaitse lepingu sõlmimise kohta ( KOM(2006)0868 – C6-0052/2007 – 2006/0309(CNS) )
(Nõuandemenetlus)
Euroopa Parlament
, –
võttes arvesse ettepanekut võtta vastu nõukogu määrus ( KOM(2006)0868 ) ELTs seni avaldamata.
;
–
võttes arvesse EÜ asutamislepingu artiklit 37 ja artikli 300 lõiget 2;
–
võttes arvesse EÜ asutamislepingu artikli 300 lõike 3 esimest lõiku, mille alusel nõukogu konsulteeris Euroopa Parlamendiga ( C6-0052/2007 );
–
võttes arvesse kodukorra artiklit 51 ja artikli 83 lõiget 7;
–
võttes arvesse kalanduskomisjoni raportit ( A6-0160/2007 ),
1.
kiidab komisjoni ettepaneku muudetud kujul heaks ja kiidab heaks lepingu sõlmimise;
2.
teeb presidendile ülesandeks edastada Euroopa Parlamendi seisukoht nõukogule ja komisjonile ning Venemaa Föderatsiooni ja liikmesriikide valitsustele ja parlamentidele.
Komisjoni ettepanek Euroopa Parlamendi muudatusettepanek Muudatusettepanek 1 Artikkel 2 a (uus)
Artikkel 2 a
Lepingu kolmanda kohaldamisaasta jooksul ja selle viimasel kohaldamisaastal ning enne läbirääkimiste algust lepingu võimalikuks uuendamiseks esitab komisjon Euroopa Parlamendile ja nõukogule üldise hindamisaruande, mis võimaldab uurida lepingu kohaldamisest tulenevat mõju nii loodusvarade ja keskkonna kaitsele kui ka selle majanduslikke ja sotsiaalseid tagajärgi.
