Parlamendiliige Evans raporteerib keeristormist puretud Bangladeshist
Humanitaarabi
2007-11-22 - 16:49
Keeristormist puretud Bangladesh
Nädal aega tagasi tabas Bangladeshi 220 tunnikiiruseline keeristorm, pühkides minema 450 000 kodu.
Euroopa Parlamendi Lõuna-Aasia delegatsiooni juht Robert Evans juhtus sel nädalal olema pikalt ette planeeritud visiidil riiki, tutvumaks peatsete valimistega seoses Bangladeshi poliitilise olukorraga.
Eile avanes tal koos mõne teise parlamendiliikmega võimalus näha riiki, laastamistööd ja abijagamist.
Küsisime Robert Evansilt telefoni teel mõne küsimuse.
Vaid mõni päev pärast Bangladeshi keeristormi saatis ELi humanitaarabi amet (ECHO) sinna 1,5 miljonit eurot.
Sellel nädalal lisandus sellele 5 miljoni eurone abisüst.
ELi saadetud abiraha käsutavad kriisipiirkonnas mittetulundusühingud nagu Action Aid, Oxfam ja Relief.
Robert Evans, pidades silmas hävitustööd ja abisaadetisi, mida te olete Bangladeshis näinud?
Külastasime Bangladeshi lõunaosa, mis sai kõige rohkem kannatada.
Nägime suurt hävitustööd, kus paljud kodud on täielikult hävinud, mõnes külas lausa kuni 80%.
Tuul ja loodete lainetus, mis on nagu väike tsunami, pühkis majad minema.
Hoolimata ametlikust ettehoiatusest tuli see paljudele inimestele üllatusena.
Teisest küljest oleme näinud palju heategevusorganisatsioone inimesi aitamas.
Loomulikult oleks rohkem abi vaja.
Paljud inimesed on kaotanud oma loomakarjad.
Helikopteri pealt nägime rikutud riisipõlde.
See tähendab seda, et põllupidajad kaotasid kaks saaki - praeguse ja tulevase, sest neil ei ole seemet.
Probleeme ei jagu mõneks nädalaks, vaid kuudeks.
Kuna läheb külmemaks, siis on neil vaja riideid ja puhast vett.
Detsembris allkirjastavad kolme institutsiooni presidendid Euroopa humanitaarabi konsensuse.
Kuidas kasutatakse ELi abi sel juhul ja üldisemalt?
Ma arvan, et on EL on üks kiiremaid ja targemaid tegutsejaid.
Vaadates tsunami piirkonda või Bangladeshi ja Pakistani pärast maavärinat, on minu kogemusele tuginedes jätkuv probleem aga logistika.
Katastroofipiirkonna koordineerimine ei toimi sageli hästi.
Bangladeshi sõjavägi töötab hästi, aga kogenud ELi riikide logistiline abi kuluks ära.
Sarnaselt mõnele teisele regioonile maailmas, satub Lõuna-Aasia pidevalt loodusõnnetustesse.
Arvestades teie kogemust 2004. aasta tsunami puhul, kas teie meelest peaks EL rohkem abi regiooni suunama, nii et riigid nagu Bangladesh oleksid õnnetusteks paremini ettevalmistatud?
Jah, ma usun, et EL võiks rohkem ära teha.
Me ei oleks saanud keeristormi ära hoida, kuid Bangladeshis on pidevalt üleujutused, sest suur osa maast asub madalal.
ELis, eriti Hollandis, on üleujutuste suhtes suuri kogemusi.
Ma ei ole kindel, et jagame oma kogemusi piisavalt Bangladeshiga.
Paljude Bangladeshi inimeste jaoks on see keeristorm juba kolmas viimase 12 kuu jooksul.
20071122STO13449 Tsunamijärgne ülesehitus - kas abiraha kulutati hästi?
EP resolutsioon Euroopa konsensuse kohta humanitaarabi valdkonnas ELi humanitaarabi konsensus EP Lõuna-Aasia delegatsioon ELi humanitaarabi amet (ECHO)
ET
1
PHOTO
20071122PHT13451.jpg
ET
4
LINK
http://register.consilium.europa.eu/pdf/en/07/st14/st14503.en07.pdf
ET
5
LINK
/activities/expert/delegations/presentation.do?delegation=2469&language=ET
ET
6
LINK
http://ec.europa.eu/echo/
-//EP//TEXT IM-PRESS 20070601STO07342 0 NOT XML V0//ET
-//EP//TEXT TA P6-TA-2007-0508 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
