Kaspia meri ning Sahara päike - võimalus vähendada sõltuvust Vene gaasist
Energeetika
2009-09-16 - 21:01
Sahara kõrbesse paigutatavad päikesepaneelid aitavad vähendada Euroopa energiasõltuvust ©BELGA_AFP PHOTO_CRISTINA QUICLER Kuidas vähendada ELi sõltuvust Vene gaasitarnetest?
Selle küsimuse üle vaidlevad saadikud kolmapäeva, 17. septembri istungil, kui arutluse alla tulevad kaks suurt Euroopa energiajulgeolekut suurendavat energiaprojekti - Nabucco gaasijuhe ning Deserteci projekt.
Esimene toob Euroopasse Kaspia mere gaasivarud, teine Sahara päikeseenergia.
Ligi pool oma energiast importiv Euroopa otsib energiateemale lahendust.
Jaanuaris lahvatanud Vene-Ukraina gaasitüli, milles mitmed ELi liikmesriigi kodanikud toasoojata jäid, tuletas meelde, et mõned Ida-Euroopa riigid sõltuvad Vene maagaasist täielikult.
Nabucco ei tooks Vene gaasi
Seetõttu oli Euroopa toetus tänavu juulis sõlmitud Nabucco gaasijuhtme lepingule arusaadav - nimelt tooks Nabucco läbi Bulgaaria, Rumeenia ja Ungari Austriasse Kaspia mere maagaasi, millel pole midagi pistmist Vene maagaasiga.
Leppe allkirjastasid neli Euroopa Liidu liikmesriiki ja Türgi.
Hetkel nähakse peamise tarnijana Aserbaidžaani, aga samuti Türgit, Türkmenistani ja isegi Iraani.
Plaanide järgi tooks 3300 km pikkune täisvõimsusel töötav Nabucco aastas Euroopasse 30 miljardit kuubikmeetrit maagaasi, mis oleks 5-10% Euroopa aastasest energiavajadusest.
Euroopa Liit panustab projekti 200 miljonit eurot.
Nabucco ehitustööd peaksid algama 2011. aastal, et 2014. aastal saaks gaas juba sisse voolata.
Sahara kõrb - võimas roheline võimalus
Teine uus tulevikuprojekt, mida saadikud kolmapäeval arutavad, on Desertec - ehitada Sahara kõrbesse päikeseenergiat elektriks muutvad jõujaamad ja tõmmata kõrgepingeliinid Euroopasse.
Plaani taga on hulk Euroopa firmasid ning Deserteci sihtasutus.
40 miljoni km2 suuruse Sahara kõrbe päikeseenergia on nii võimas, et sealsed jõujaamad võiksid iseenesest poole päevaga toota tervele maailmale aastavaru energiat.
Lisaks oleks see nn roheline energia, milleks ei tuleks maha raiuda ühtki puud.
Desertec tagaks aastaks 2050 15% Euroopa energiavajadusest.
Vaadake saadikute arutelu Euroopa väljavaadetest energiateemal kolmapäeval alates kella 9.00st (Strasbourgi aja järgi).
20090915STO60688 Otseülekanne 17. septembri päevakord Nabucco (Euroopa Energiaportaal) Desertec
ET
1
PHOTO
20090915PHT60672.jpg
ET
2
LINK
/wps-europarl-internet/frd/live/live-video?language=et
ET
4
LINK
http://www.energy.eu/
ET
5
LINK
http://www.desertec.org/fileadmin/downloads/DESERTEC-WhiteBook_en_small.pdf
-//EP//TEXT AGENDA 20090917 SIT NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
