Kutseteenuste konkurentsi käsitleva aruande järelmeetmed
Majandus ja rahandus
2006-10-12 - 13:02
Parlament tervitab komisjoni, liikmesriikide ja teenusepakkujate kutseorganisatsioonide dialoogi eesmärgiga kõrvaldada õigustamatud konkurentsitõkked.
Saadikud kutsuvad komisjoni üles tagama, et asutamislepingu sätteid konkurentsi ja siseturu kaitse kohta vabade elukutsete valdkonnas nõuetekohaselt järgitakse.
Raporti poolt hääletas 534, vastu 62 ja erapooletuks jäi 9 saadikut.
Jan Christian EHLER i (EPP-ED, DE) omaalgatuslik raport on vastuseks kutseteenuste konkurentsi käsitlevale aruandele ning teatisele, mille andis välja komisjon.
Komisjon keskendus peamiselt kuuele kutsealale – advokaadid, notarid, insenerid, arhitektid, farmatseudid ja raamatupidajad (kaasa arvatud maksunõuniku kutseala) – ning analüüsis põhiliselt viit konkurentsipiirangut (fikseeritud hinnad, soovituslikud hinnad, reklaamieeskirjad, kutsealal tegutsemiseks esitatavad nõuded ning äristruktuure ja rohkem kui ühe tegevusalaga ettevõtteid reguleerivad õigusnormid).
Komisjoni teatises leiti muuhulgas, et erinevate tarbijakategooriate jaoks peaksid kehtima erinevad eeskirjad.
Saadikud leiavad raportis, et komisjon peaks hoolikamalt uurima, millises ulatuses erinevad kutsealad erinevates liikmesriikides on turgu avanud ja milline oleks tarbetute konkurentsitõkete täieliku kõrvaldamise mõju.
Komisjoni julgustatakse laiendama analüüsi ja pöörama suuremat tähelepanu väikestele ja keskmise suurusega ettevõtetele ning võtma arvesse seda, et ka riigiasutuste nõudmine kutseteenuste järele ei ole homogeenne, vaid tuleb paljudelt väikestelt iseseisvalt ja erineva intensiivsusega tegutsevatelt üksustelt.
Raportis toetatakse kutseteenuste osutajate tõhusat ja läbipaistvat enesekontrollisüsteemi, mis hindab sekkumise toimet juba eelnevalt ning kontrollib ja vajadusel suunab seda.
Saadikute arvates peaksid liikmesriigid siiski vastutama riikliku enesekontrollisüsteemi ulatuse jälgimise eest, et see ei kahjustaks tarbijate huve ega üldist huvi.
Saadikud märgivad, et fikseeritud või miinimummäärade kohustuslik iseloom ja keeld pidada honoraride üle läbirääkimisi vastavalt saavutatud tulemusele võivad kahjustada avalikkusele osutatavat teenust ning konkurentsi ning nad kutsuvad liikmesriike üles neid piiranguid ületama vähem piiravate meetmetega.
Parlament tunnustab lisaks õigust traditsioonilistel, geograafilistel ja demograafilistel eripäradel põhinevatele eeskirjadele.
Samas rõhutavad saadikud, et tuleb valida sellised eeskirjad, mis piiravad konkurentsi võimalikult vähe, ja et olemasolevas süsteemis tuleb kiirendada sisulisi reformiprotsesse, et toetada Lissaboni eesmärkide saavutamist.
Jan Christian EHLER (EPP-ED, DE)
Dokument: A6-0272/2006
Menetlus: Omaalgatuslik raport
Arutelu: 11.10.2006
Hääletus: 12.10.2006
20061011IPR11556 Euroopa Parlamendi resolutsiooni leiate alates 13. oktoobrist siit
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
