Marco Polo II kaubavedude kahjuliku keskkonnamõju leevendamiseks
Transport
2006-05-17 - 13:12
Parlament kiitis suure enamusega heaks Reinhard RACKi (EPP-ED, AT) Marco Polo II programmi (2007-2013) raporti.
Programmi eesmärgiks on vähendada kaubaveo kahjulikke keskkonnamõjusid ning sellega toetatakse näiteks kaubaveo ümbersuunamist maanteedelt meremagistraalidele, siseveeteedele ning raudteedele, transpordiliikide ühitamist ning transpordisüsteemi keskkonnasõbralikumaks muutmist.
Programmi mahuks on 400 miljonit eurot ning tänu kokkuleppele nõukoguga käivitub ta 01. jaanuaril 2007.
Marco Polo programm loodi transpordiga seotud probleemide lahendamiseks.
Kui otsustavaid meetmeid kasutusele ei võeta, siis kasvab autovedude kogumaht Euroopas 2013. aastaks rohkem kui 60% võrra.
Selle tulemusena suureneks Euroopa Liidu 25 liikmesriigi rahvusvaheliste maanteevedude maht ajavahemikul 2007 –2013 hinnanguliselt 20,5 miljardi tonnkilomeetri võrra aastas, mille negatiivseks tagajärjeks oleksid lisakulutused maantee infrastruktuurile, liiklusõnnetused, ummikud, kohalik ja ülemaailmne reostus, tarneahela ning logistika töökindlusetus ning keskkonnakahjustused.
Kui Marco Polo I programmi (2003-2006) eesmärgiks oli tagada, et kaubaveo eeldatav kasv suunataks maanteedelt mere-, sisevee- ning raudteedele, siis uue Marco Polo II programmiga soovitakse maanteede kasutamist kaubaveoks ka tegelikult vähendada.
Lisaks annab Marco Polo II rahalist abi transpordiliikide ühitamise väljatöötamiseks ja peaks eriti toetama meremagistraalide, raudtee ja siseveeteede rajamist, et tõhustada kaubaveosüsteemi keskkonnakaitsemeetmeid ning tagada suurem majanduslik, sotsiaalne ja territoriaalne ühtekuuluvus.
Saadikud leiavad, et maanteekaubaveo mahu kasvuga toimetulekuks tuleb tänasest rohkem kasutada merelühisõite, raudteed ja siseveeteed ning vajalik on julgustada transpordi- ja logistikasektori edasisi kaalukaid algatusi nagu veeremite tehniliste uuenduste arendamine, et vähendada maanteeummikuid.
Seejuures tuleks parlamendiliikmete arvates keskenduda VKEdele ning projektidele haavatavates ja suurlinna piirkondades.
Saadikud leiavad ka, et sobivaid projekte, eelkõige väikese ja keskmise suurusega ettevõtjate esitatud projekte, ei tohiks takistada kõlblike meetmete liiga jäiga määratlemisega ning et abikõlblikkuse lävi peab olema VKEdele sobiv.
Marco Polo II programmi jaoks nähakse uue finantsperspektiivi alusel ette 400 miljonit eurot.
Programm hõlmab ELi liikmesriike, kandidaatriike, Euroopa Vabakaubandusühenduse ja Euroopa Majanduspiirkonna riike, idapoolseid naaberriike, nt Venemaad, Valgevene, Moldovat ning Ukrainat, samuti Balkani riike ning Vahemere piirkonda.
Reinhard RACK (EPP-ED, AT)
Dokument: A6-0408/2005
Menetlus: Kaasotsustamismenetlus (***I)
Arutelu: 16.05.2006
Hääletus: 17.05.2006
20060512IPR08051 Euroopa Parlamendi resolutsiooni leiate alates 19. maist siit
ET
1
LINK
/activities/expert.do?language=ET#
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
