A6-0004/2008
8.1.2008
***I
RAPORT
Ettepanek võtta vastu Euroopa Parlamendi ja nõukogu määrus, mis käsitleb taimekaitsevahendite statistikat
(KOM(2006)0778 – C6‑0457/2006 –2006/0258(COD))
Keskkonna-, rahvatervise- ja toiduohutuse komisjon
Raportöör:
Bart Staes
PE 388.460v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT Error!
Bookmark not defined.
SELETUSKIRI............................................................................
Error!
Bookmark not defined.
põllumajanduse ja maaelu arengu komisjonI ARVAMUS Error!
Bookmark not defined.
MENETLUS................................................................................
Error!
Bookmark not defined.
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, mis käsitleb taimekaitsevahendite statistikat
( KOM(2006)0778 – C6‑0457/2006 – 2006/0258(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2006)0778 );
– võttes arvesse EÜ asutamislepingu artikli 251 lõiget 2 ja artikli 285 lõiget 1, mille alusel esitas komisjon ettepaneku Euroopa Parlamendile ( C6‑0457/2006 );
– võttes arvesse kodukorra artiklit 51;
– võttes arvesse keskkonna-, rahvatervise- ja toiduohutuse komisjoni raportit ning põllumajanduse ja maaelu arengu komisjoni arvamust ( A6‑0004/2008 ),
1. kiidab komisjoni ettepaneku muudetud kujul heaks;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek
ELTs seni avaldamata.
Euroopa Parlamendi muudatusettepanekud
Muudatusettepanek
1
Põhjendus 3
(3) Pestitsiidide säästva kasutamise temaatilise strateegia kontekstis on pestitsiidide müügi ja kasutamisega seotud ühtlustatud ja võrreldaval ühenduse statistikal oluline osa ühenduse õigusaktide ja poliitikavaldkondade väljatöötamises ja järelevalves.
(3) Pestitsiidide säästva kasutamise temaatilise strateegia kontekstis on pestitsiidide tootmise, impordi, ekspordi, müügi , turustamise ja kasutamisega seotud ühtlustatud ja võrreldaval ühenduse statistikal oluline osa ühenduse õigusaktide ja poliitikavaldkondade väljatöötamises ja järelevalves.
Selgitus
Lisada pestitsiidide säästva kasutamise strateegia oluliste tegurite hulka tootmine, import, eksport ja turustamine.
Muudatusettepanek
2
Põhjendus 4
(4) Kuna suhteliselt uue biotsiide käsitleva Euroopa Parlamendi ja nõukogu 16. veebruari 1998. aasta direktiivi 98/8/EÜ (mis käsitleb biotsiidide turuleviimist) mõju ilmneb alles tükk aega pärast 2006. aastat, kui on lõpetatud biotsiidides kasutatavate toimeainete esmane hindamine, ei ole komisjonil ega enamikel liikmesriikidel praegu piisavalt teadmisi ega kogemusi, et teha ettepanekuid edasiste meetmete suhtes seoses biotsiididega.
Seega piirdub käesoleva direktiivi kohaldamisala taimekaitsevahenditega, mida käsitletakse nõukogu 15. juuli 1991. aasta direktiivis taimekaitsevahendite turuleviimise kohta ning mille kohta andmete kogumisel on juba olemas suur kogemus.
Vajaduse korral võib kohaldamisala hiljem laiendada, et hõlmata biotsiide.
(4) Kuna suhteliselt uue biotsiide käsitleva Euroopa Parlamendi ja nõukogu 16. veebruari 1998. aasta direktiivi 98/8/EÜ (mis käsitleb biotsiidide turuleviimist) mõju ilmneb alles tükk aega pärast 2006. aastat, kui on lõpetatud biotsiidides kasutatavate toimeainete esmane hindamine, ei ole komisjonil ega enamikel liikmesriikidel praegu piisavalt teadmisi ega kogemusi, et teha ettepanekuid edasiste meetmete suhtes seoses biotsiididega.
Seega piirdub käesoleva direktiivi kohaldamisala taimekaitsevahenditega, mida käsitletakse nõukogu 15. juuli 1991. aasta direktiivis taimekaitsevahendite turuleviimise kohta ning mille kohta andmete kogumisel on juba olemas suur kogemus.
Kohaldamisala tuleks komisjoni esimese aruande esitamise ajaks laiendada, et see hõlmaks biotsiide.
Selgitus
Enamikel juhtudel kasutatakse biotsiidide toimeainet ka taimekaitsevahendina.
Biotsiididel on peaaegu samasugune mõju tervisele ja keskkonnale.
Tuntakse kõiki biotsiidide kategooriaid, tootmist ja kaubandust; seetõttu tuleks biotsiidid lisada käesolevasse määrusesse.
Muudatusettepanek
3
Põhjendus 8
(8) Nõukogu 17. veebruari 1997. aasta määrus (EÜ) nr 322/97 ühenduse statistika kohta on käesoleva määruse sätete raamistikuks.
Eelkõige nõutakse selles vastavust erapooletuse, usaldatavuse, objektiivsuse, teadusliku sõltumatuse, tasuvuse ja statistilise konfidentsiaalsuse standarditele.
(8) Nõukogu 17. veebruari 1997. aasta määrus (EÜ) nr 322/97 ühenduse statistika kohta on käesoleva määruse sätete raamistikuks.
Eelkõige nõutakse selles vastavust erapooletuse, usaldatavuse, objektiivsuse, teadusliku sõltumatuse, täpsuse, tasuvuse ja statistilise konfidentsiaalsuse standarditele.
Muudatusettepanek
4
Põhjendus 9
(9) Statistika avaldamisel tagatakse kaubandusliku väärtusega konfidentsiaalsete andmete kaitse muude meetmete seas andmete asjakohase summeerimisega.
(9) Taimekaitsevahendite kohta on vaja luua läbipaistev aruandlus- ja jälgimissüsteem ning statistika avaldamisel on vaja tagada kaubandusliku väärtusega konfidentsiaalsete andmete kaitse muude meetmete seas andmete asjakohase summeerimisega.
Kuid igal juhul tuleb jõuda kompromissini, et avalikustada üldsusele Århusi konventsioonist lähtuvalt selekteeritud andmed taimekaitsevahendite kasutamise kohta.
Selgitus
Kõik kogutud andmed ei ole konfidentsiaalsed ning sellised andmed tuleks seetõttu avaldada.
Selle eesmärk on teavitada ja harida ELi üldsust (vastavuses Århusi konventsiooniga), samuti pakkuda kaitset võimalike ohtude eest, mida põhjustab taimekaitsevahendite õigustamata kasutamine.
Muudatusettepanek
5
Artikli 1 pealkiri
Sisu ja reguleerimisala
Sisu , reguleerimisala ja eesmärk
Muudatusettepanek
6
Artikli 1 lõige 1
1.
Kõnealune määrus loob raamistiku taimekaitsevahendite turustamist ja kasutamist käsitleva ühenduse statistika koostamiseks.
1.
Kõnealune määrus loob raamistiku pestitsiidide tootmist, turustamist ja kasutamist käsitleva ühenduse statistika koostamiseks.
(Käesolevat muudatusettepanekut tuleb kohaldada kogu õigusloometeksti ulatuses.
Mõistet „pestitsiidid” tuleks kasutada kogu vastuvõetud teksti ulatuses, sh pealkirjas.)
Selgitus
Statistikamääruse ja pestitsiide käsitlevate õigusaktide määratlused on vaja ühtlustada.
Ettepanekus ja ka pealkirjas kasutatud termin „taimekaitsevahendid” võib olla eksitav, sest kõikide ettepanekute jaotistes on kasutatud terminit „pestitsiidid”. „Taimekaitsevahendid” tuleks määruse tekstis kõikjal asendada „pestitsiididega”.
Taimekaitsevahendite statistika peaks usaldusväärse kontrollsüsteemi loomise nimel hõlmama nende tootmist, turuleviimist ja kasutamist.
Muudatusettepanek
7
Artikli 1 lõike 2 esimene taane
– taimekaitsevahendite turustatud kogust aastas, vastavalt I lisale;
– taimekaitsevahendite toodetud ja turustatud kogust aastas, vastavalt I lisale;
Muudatusettepanek
8
Artikli 1 lõike 2 teine taane
– taimekaitsevahendite põllumajanduslikult kasutatud kogust aastas, vastavalt II lisale.
– taimekaitsevahendite kasutatud kogust aastas, vastavalt II lisale.
Muudatusettepanek
9
Artikli 1 lõike 2 teine a taane (uus)
– biotsiidide turustatud kogust aastas, vastavalt direktiivi 98/8/EÜ I, I A ja I B lisale.
Selgitus
Vaata selgitust artikli 1 lõike 1 muudatusettepaneku kohta.
Muudatusettepanek
10
Artikli 1 lõige 2 a (uus)
2 a.
Statistikat kasutatakse eelkõige:
– pestitsiidide säästva kasutamise temaatilise strateegia elluviimiseks ja hindamiseks,
– ühtlustatud riiklike ja ühenduse tasandi ohunäitajate väljatöötamiseks, taimekaitsevahendite kasutamise arengusuundade väljaselgitamiseks ning ka riiklike tegevuskavade tõhususe hindamiseks vastavalt Euroopa Parlamendi ja nõukogu .... aasta direktiivile (EÜ) nr .../..., millega kehtestatakse ühenduse tegevusraamistik pestitsiidide säästva kasutamise saavutamiseks 1 ,
– ainevoogude registreerimiseks taimekaitsevahendite tootmisel, nendega kauplemisel ning nende kasutamisel.
_______
1 ( KOM(2006)0373 )
Selgitus
Statistika aitab saavutada ühenduse õiguseaktides seatud kindlaid eesmärke.
Lisaks tuleks olemasolevaid andmeid kasutada selleks, et teha taimekaitsevahendite ainevood jälgitavateks ning seeläbi tuvastada ebaseaduslike toodete kasutamist.
Muudatusettepanek
11
Artikli 2 punkt a
a) taimekaitsevahend – taimekaitsevahend parandatud direktiivi 91/414/EMÜ artikli 2 lõikes 1 määratletud tähenduses;
a) pestitsiidid:
i) taimekaitsevahendid parandatud direktiivi 91/414/EMÜ artikli 2 lõikes 1 määratletud tähenduses;
ii) biotsiidid, nagu need on määratletud direktiivis 98/8/EÜ ja mis kuuluvad V lisas määratletud tooteliikidesse 14–19.
Selgitus
Kuna termin „taimekaitsevahendid” asendatakse terves määruse tekstis „pestitsiididega”, tuleb täpsustada, mida pestitsiidide all mõeldakse.
Antud juhul hõlmavad pestitsiidid taimekaitsevahendeid eespool nimetatud direktiivis määratletud tähenduses ja neid biotsiide, millele viidatakse pestitsiidide säästva kasutamise raamdirektiivis.
Muudatusettepanek
12
Artikli 3 lõike 1 esimene - 1 taane (uus)
– andmed pestitsiidide tootjatelt, hulgimüüjatelt ja importijatelt;
Selgitus
Pestitsiidide tootjate, hulgimüüjate ja importijate valduses on kõige olulisemad andmed taimekaitse ja biotsiidide turuleviimise seisukohalt.
Muudatusettepanek
13
Artikli 3 lõike 1 esimene kuni kolmas taane
– uuringud,
– tarnijate suhtes kohaldatav aruandekohustus seoses turule viidud taimekaitsevahenditega; võib kasutada erinevaid lubasid professionaalsete ja mitteprofessionaalsete kasutusvaldkondade jaoks,
– tarnijate suhtes kohaldatav aruandekohustus seoses turule viidud taimekaitsevahenditega; võib kasutada erinevaid lubasid professionaalsete ja mitteprofessionaalsete kasutusvaldkondade jaoks; eelkõige ... aasta Euroopa Parlamendi ja nõukogu määruse (EÜ) nr XXX/..., mis käsitleb taimekaitsevahendite turuleviimist 1 , artikli 64 lõikest 2 tulenevad kohustused;
– professionaalsete kasutajate suhtes kohaldatav aruandekohustus, mis põhineb taimekaitsevahendite kasutamise aruannetel,
– professionaalsete kasutajate suhtes kohaldatav aruandekohustus, mis põhineb taimekaitsevahendite kasutamise aruannetel, eelkõige määruse (EÜ) nr XXX/... artikli 64 lõikest 1 tulenevad kohustused;
– uuringud,
______
1 ( KOM(2006)0388 )
Selgitus
Tuleks vältida põllumajandustootjate topeltkoormamist dokumenteerimise ja andmete kogumise kohustustega ning kus otstarbekas, kasutada eelistatult muid allikaid.
Liikmesriigid peaksid tagama, et uuringute teostamist jälgiksid vastava kvalifikatsiooniga isikud.
Muudatusettepanek
14
Artikli 3 lõige 1 a (uus)
1 a.
Liikmesriigid teatavad oma valitud lõikes 1 toodud andmete kogumise meetodi komisjonile, mis kinnitab selle kooskõlas artikli 5 lõikes 3 osutatud kontrolliga regulatiivmenetlusega.
Selgitus
Ühenduse tasandil andmete kokkusobivuse ja võrreldavuse tagamiseks peaks komisjon lubama liikmesriigi ametiasutuse valitud andmete kogumise meetodi kasutamist.
Muudatusettepanek
15
Artikli 3 lõige 1 b (uus)
1 b.
Liikmesriigid tagavad, et taimekaitsevahendite tootjad ning taimekaitsevahendite turuleviimise või sisseveo eest vastutajad annavad pädevale asutusele iga-aastaselt aru:
a) teatud toimeaine või teatud taimekaitsevahendi tootmiskoguste kohta,
b) teatud toimeaine või teatud taimekaitsevahendi koguste kohta, mis tarnitakse töötlevatele ettevõtetele või hulgimüügifirmadele Euroopa Liidus,
c) teatud toimeaine või teatud taimekaitsevahendi väljaveo koguste kohta.
Pädevad asutused hindavad kõnealust teavet ja avaldavad selle, vajaduse korral pärast töötlemist, et tagada teatud teabe konfidentsiaalsus.
Selgitus
Turuleviimise eest vastutavate tootjate ja turuosaliste aruandekohustus turule viidud või väljaveetud koguste kohta on andmete kogumise oluline osa ja seetõttu tuleks seda kõnealuse määruse tekstis selgesõnaliselt mainida.
Muudatusettepanek
16
Artikli 3 lõige 2
2.
Liikmesriigid edastavad komisjonile statistilised tulemused, kaasa arvatud konfidentsiaalsed andmed, vastavalt I ja II lisas määratud ajakavale ja sagedusele.
Andmed esitatakse vastavalt III lisas esitatud klassifikatsioonile.
2.
Liikmesriigid edastavad komisjonile statistilised tulemused, kaasa arvatud konfidentsiaalsed andmed, vastavalt I ja II lisas määratud ajakavale ja sagedusele.
Andmed esitatakse vastavalt III lisas esitatud klassifikatsioonile.
Liikmesriigid võivad konfidentsiaalsuse kaalutlustel andmeid summeerida.
Selgitus
1.
Ohunäitajate väljatöötamiseks, mis on statistikamääruse eesmärk, on vaja ainult statistilisi andmeid: puudub vajadus konfidentsiaalse info järele.
Seetõttu on kõnealune fraas liigne.
2.
Peaks olema võimalik, et vastavalt III lisas esitatud klassifikatsioonile edastatud andmeid summeeritakse, et ei paljastataks konfidentsiaalset teavet tehingute ja äri kohta.
Muudatusettepanek
17
Artikli 3 lõige 2 a (uus)
2 a.
Liikmesriigid tagavad, et kogutud andmeid hindab kvalifitseeritud ekspertrühm, kes annab hinnangu mõju kohta inimeste tervisele ja keskkonnale.
Kõnealune hinnang avaldatakse Internetis.
Selgitus
Direktiivis XXX (KOM(2006)373 lõplik) ettenähtud riiklike tegevuskavade eest vastutav liikmesriikide asutus peaks statistilisi andmeid asjatundlikult hindama ja vajaduse korral kohandama riiklikke tegevuskavasid täheldatud arengusuundadega.
Muudatusettepanek
18
Artikli 3 lõige 6
6.
Vajadusel summeerib komisjon konfidentsiaalsuse kaalutlustel andmed enne avaldamist vastavalt III lisas märgitud keemiliste ainete klassidele või tootekategooriatele.
6.
Vajadusel summeerib komisjon konfidentsiaalsuse kaalutlustel andmed enne avaldamist vastavalt III lisas märgitud keemiliste ainete klassidele või tootekategooriatele , võttes nõuetekohaselt arvesse nii tundliku äriteabe konfidentsiaalsust kui ka privaatsusega seotud kohustusi .
Vastavalt määrusele (EÜ) nr 322/97 võivad liikmesriikide ametiasutused ja ühenduse ametiasutus kasutada konfidentsiaalseid andmeid ainult käesoleva määruse kohaldamiseks.
Selgitus
Konfidentsiaalsete andmete kasutamist ei saa reguleerida ainult seoses avaldamisega, tuleb täpsustada, et andmeid tohib kasutada ainult sihtotstarbeliselt.
Muudatusettepanek
19
Artikli 4 lõike 2 punkt d
d) muudatusi III lisas nimetatud hõlmatud ainete loetelus ja nende klassifitseerimises tootekategooriatesse ja keemiliste ainete klassidesse.
d) muudatusi III lisas nimetatud hõlmatud ainete loetelus ja nende klassifitseerimises tootekategooriatesse ja keemiliste ainete klassidesse.
Ainete loetelu kohandamine peab toimuma korrapäraselt ja toimeainete jätkuva järelevalvega arvestades.
Selgitus
Iga kord, kui lubade väljastamise korra I lisasse lisatakse uus toimeaine, tuleb toimeainete lisa uuendada, eelkõige seetõttu, et toimeainete loetelu ajakohastatakse raamdirektiivi alusel.
Muudatusettepanek
20
Artikli 6 esimene lõik
Iga viie aasta tagant esitab komisjon Euroopa Parlamendile ja nõukogule käesoleva määruse kohaldamise kohta aruande.
Aruandes hinnatakse eelkõige edastatud andmete kvaliteeti, koormust ettevõtetele ja selle statistika kasulikkust pestitsiidide säästva kasutamise temaatilise strateegia kontekstis.
Iga viie aasta tagant esitab komisjon Euroopa Parlamendile ja nõukogule käesoleva määruse kohaldamise kohta aruande.
Aruandes hinnatakse eelkõige edastatud andmete kvaliteeti ja võrreldavust , koormust põllumajandus- ja aiandusettevõtetele ning muudele ettevõtetele ja selle statistika kasulikkust pestitsiidide säästva kasutamise temaatilise strateegia kontekstis, pidades eelkõige silmas artiklis 1 sätestatud eesmärke.
Aruanne sisaldab vajaduse korral ettepanekuid, kuidas parandada veelgi andmete kvaliteeti ja vähendada koormust põllumajandusettevõtetele ja muudele ettevõtetele .
Selgitus
Komisjoni aruandes tuleb selgelt esile tuua statistika kasulikkus õigusaktidega ettenähtud ülesannete jaoks
Muudatusettepanek
21
I lisa pealkiri
Taimekaitsevahendite turule viimise statistika
Taimekaitsevahendite tootmise ja turule viimise statistika
Selgitus
Tuleks lisada tootmiskoguste kajastamine.
Statistika peaks kajastama taimekaitsevahendite tootmist ja turuleviimist.
Muudatusettepanek
22
I lisa 2. jagu
Iga turuleviidavates taimekaitsevahendites sisalduva III lisas nimetatud aine kogus tuleb kokku liita.
Iga turuleviidavates taimekaitsevahendites ja biotsiidides sisalduva III lisas nimetatud aine kogus tuleb igas liikmesriigis kokku liita.
Selgitus
Käesoleva määruse eesmärk on kahandada pestitsiidide poolt põhjustatud ohte ja võrrelda olukorda liikmesriikide vahel.
See eesmärk on täidetav vaid siis, kui riikliku ja piirkondliku tasandi andmed on avalikud.
Muudatusettepanek
23
I lisa 2. jagu a (uus)
2.
JAGU a
Aruandekohustus
Taimekaitsevahendite tootjad ning taimekaitsevahendite turuleviimise või sisseveo eest vastutajad annavad pädevale asutusele iga-aastaselt aru:
– teatud toimeaine või teatud taimekaitsevahendi tootmiskoguste kohta,
– teatud toimeaine või teatud taimekaitsevahendi koguste kohta, mis tarnitakse töötlevatele ettevõtetele või hulgimüügifirmadele Euroopa Liidus,
– teatud toimeaine või teatud taimekaitsevahendi väljaveo koguste kohta.
Muudatusettepanek
24
I lisa 3. jagu
Andmed ainete kohta esitatakse kilogrammides.
Andmed toimeainete kohta esitatakse kilogrammides
Selgitus
„Toimeaine” on õige termin.
Muudatusettepanek
25
I lisa 5. jao punkt 2
2.
Liikmesriigid esitavad andmed esimesele arvestusperioodile järgneva iga kalendriaasta kohta.
2.
Liikmesriigid esitavad andmed esimesele arvestusperioodile järgneva iga kalendriaasta kohta ning avaldavad need – vajaduse korral summeeritud kujul – Internetis, võttes nõuetekohaselt arvesse nii tundliku äriteabe konfidentsiaalsust kui ka privaatsusega seotud kohustusi.
Selgitus
Tuleks ette näha andmete avaldamine liikmesriikide poolt.
Muudatusettepanek
26
II lisa 1. jao punkt 1
1.
Statistika hõlmab taimekaitsevahendite põllumajanduslikku kasutamist kõigis liikmesriikides.
1.
Statistika hõlmab taimekaitsevahendite põllumajanduslikku , aianduslikku ja professionaalset mittepõllumajanduslikku kasutamist – nt kasutamist ühiskondlike haljasalade ning maanteede ja raudteede hooldamisel – kõigis liikmesriikides.
Selgitus
Arvesse tuleb võtta taimekaitsevahendite kasutamist mittepõllumajanduslikes valdkondades.
Seetõttu tuleks uuringusse kaasata professionaalsed kasutajad, nagu haljastus-, teede- ja raudteeametid.
Muudatusettepanek
27
II lisa 3. jao lõige 1
1.
Ainekogused esitatakse kilogrammides.
1.
Toimeainekogused esitatakse kilogrammides
Selgitus
Õige termin on „toimeaine”.
Muudatusettepanek
28
II lisa 5. jao punkt 5
5.
Andmed edastatakse komisjonile 12 kuu jooksul pärast viieaastase perioodi lõppu.
5.
Andmed edastatakse komisjonile ning avaldatakse – vajaduse korral summeeritud kujul – Internetis 12 kuu jooksul pärast viieaastase perioodi lõppu , võttes nõuetekohaselt arvesse nii tundliku äriteabe konfidentsiaalsust kui ka privaatsusega seotud kohustusi .
Selgitus
Tuleks ette näha andmete avaldamine liikmesriikide poolt.
Muudatusettepanek
29
II lisa 6. jao viies a taane (uus)
– hinnanguline andmete kogumisega seotud keskmine kulu ning võimalused selle kulu vähendamiseks.
SELETUSKIRI
Komisjoni taimekaitsevahendite statistikat käsitlev ettepanek on otseselt seotud mõni kuu varem esildatud „Pestitsiidide säästva kasutamise temaatilise strateegiaga”.
Ettepaneku eesmärk on ühtlustada taimekaitsevahendite müüki ja kasutust kajastavaid riiklikke statistikaid kogu Euroopas.
See peaks toimuma tasemel, mis võimaldaks taimekaitsevahendite kasutamist kajastavate sisukate andmete kogumist ning keskmises perspektiivis kõnealuste toodete kasutamisest tulenevate ohtude ja koormuse vähendamist keskkonnale ja inimeste tervisele.
1.
Andmete kvaliteedi võrreldavus
Ühtlustamise peamine eesmärk on koguda kõikidest liikmesriikidest kokkusobivaid ja võrreldavaid andmeid, et ühenduse tasandil saaks teha sisukat, usaldusväärset ja objektiivset statistikat.
Et seda eesmärki mitte ohustada, tuleks liikmesriikidele artiklis 3 jäetud valikuvabadusele, kuidas kombineerida eri allikatest pärit erinevaid algandmeid, seada vastukaaluks liikmesriikide poolt valitud andmete kogumise süsteemi kohustuslik komisjoni poolne kinnitamismenetlus (vt muudatusettepanek 5).
2.
Andmete topeltkogumise vältimine
Raportööri arvates on vajalik vältida uuringutest ja andmete kogumistest tulenevaid topeltkoormusi professionaalsete kasutajate puhul.
Praegu Euroopa Parlamendis ja nõukogus arutusel olevates õigusloomealastes ettepanekutes temaatilise strateegia kohta on kehtestatud konkreetsed sätted taimekaitsevahendite kasutamise kohta teavet andvate andmete säilitamise kohta ning ka müügiandmete edastamise kohta tootjate poolt (vt eelkõige pestitsiidide lubamist käsitleva määruse eelnõu artikkel 64, KOM(2006)0388 ).
Siinkohal ettenähtud statistilise andmekogumise raames tuleks selgelt lähtuda kõnealustest sätetest.
Lisaks moodustavad sarnased arvepidamissätted olulise osa integreeritud taimekaitsest ning eraviisilistest kvaliteedijuhtimissüsteemidest, nagu EurepGAP/GlobalGAP.
Statistilises uuringus tuleks eelisjärjekorras kasutada juba olemasolevaid andmeid ettevõtetest, mis tegutsevad kõnealuste normide kohaselt, kusjuures tähelepanu tuleb pöörata asjaolule, et antud rühm ei kujuta endast esinduslikku läbilõiget põllumajandusettevõtete tervikust.
Uuringute aluseks peaksid olema toodetud ja turule viidud taimekaitsevahendite kohta käivad andmed, mida peavad pädevatele asutustele edastama tootjad ja turustajad.
Seejuures ei piisa võimalikult ühtlustatud Euroopa andmekogude puhul kõnealuste osaliste aruandekohustuse kehtestamisest rakendussätetes (nagu on ette nähtud pestitsiidide lubamist käsitleva määruse artiklis 64).
Aruandekohustus tuleks käesoleva määruse raames sõnastada võimalikult täpselt, kuna see annab alusandmed kõnealuste toodete kasutusandmete koostamiseks (vaata II lisa 1. jagu).
3.
Taimekaitsevahendite mittepõllumajandusliku kasutamise lisamine määrusesse
Raportööri arvates ei ole taimekaitsevahendite mittepõllumajandusliku kasutamise väljajätmine kõnealuse määruse reguleerimisalast õigustatud.
Kui eraviisilise kasutamise osas, näiteks väikeaedades, kohaldatakse üksnes müügiandmetega seonduvaid nõudeid, tuleks professionaalsetele ning suurkasutajatele (näiteks kommunaalteenistused ning maanteede ja raudteede umbrohutõrje) kohaldada andmete säilitamiskohustuse ja statistiliste uuringute osas samu nõudeid kui põllumajanduslikele kasutajatele.
4.
Kogutud andmete täielik kasutamine
Kogutud andmeid tuleb riiklikul ja ühenduse tasandil kasutada nii, et temaatilise strateegia elluviimiseks saavutataks võimalikult suur kasu.
Raportöör teeb seepärast ettepaneku, et ekspertrühm hindaks kogutud andmeid inimeste tervisele ja keskkonnale avaldatava mõju seisukohalt.
Kõnealune ekspertrühm tuleks luua riiklike tegevuskavade eest vastutavate pädevate asutuste vastutusalas ning see peaks moodustama Euroopa tasandi võrgustiku.
Andmeid toodetud ja müüdud taimekaitsevahendite kohta tuleks kasutada selliselt, et need poleks mitte ainult pestitsiidide kasutamise statistiliste uuringute aluseks vaid nendele peaksid tuginema ka ametivõimud kaubavoogude jälgimisel.
Selleks piisaks, kui teha kaubavood nähtavaks kuni suurklientide või põllumajanduskaupadega kauplejate tasandini.
Eelkõige võttes arvesse tööstusharu esindajate väidetel oluliselt kasvanud probleeme ebaseaduslike importtoodetega, võib ainevoogude registreerimine taimekaitsevahendite sektoris olla pädevatele asutustele kasulik vahend, mis annaks väljapakutud andmete kogumisele olulise lisandväärtuse.
10.10.2007
põllumajanduse ja maaelu arengu komisjonI ARVAMUS
keskkonna-, rahvatervise- ja toiduohutuse komisjonile
ettepaneku kohta võtta vastu Euroopa Parlamendi ja nõukogu määrus, mis käsitleb taimekaitsevahendite statistikat
( KOM(2006)0778 – C6‑0457/2006 – 2006/0258(COD) )
Arvamuse koostaja:
Friedrich-Wilhelm Graefe zu Baringdorf
LÜHISELGITUS
Komisjoni taimekaitsevahendite statistikat käsitlev ettepanek on otseselt seotud mõni kuu varem esildatud „Pestitsiidide säästva kasutamise temaatilise strateegiaga”.
Ettepaneku eesmärk on ühtlustada taimekaitsevahendite müüki ja kasutust kajastavaid riiklikke statistikaid kogu Euroopas.
See peaks toimuma tasemel, mis võimaldaks taimekaitsevahendite kasutamist kajastavate sisukate andmete kogumist ning keskmises perspektiivis kõnealuste toodete kasutamisest tulenevate ohtude ja koormuse vähendamist keskkonnale ja inimeste tervisele.
Seejuures on arvamuse koostaja arvates vajalik vältida uuringutest ja andmete kogumistest tulenevaid topeltkoormusi, eelkõige põllumajandusettevõtete puhul.
Praegu pooleliolevates õigusloomega seotud ettepanekutes temaatilise strateegia kohta on ette nähtud konkreetsed sätted taimekaitsevahendite kasutamise kohta teavet andvate andmete säilitamise kohta ning ka müügiandmete edastamise kohta tootjate poolt (vt eelkõige esildatud heakskiitva määruse artikkel 64, KOM(2006)0388 ).
Siinkohal ettenähtud statistilise andmekogumise raames tuleks selgelt lähtuda kõnealustest sätetest.
Lisaks on sarnased arvepidamissätted oluline osa integreeritud taimekaitsest ning eraviisilistest kvaliteedisüsteemidest, nagu EUREPGAP.
Statistilises uuringus tuleks eelisjärjekorras kasutada juba olemasolevaid andmeid ettevõtetest, mis tegutsevad kõnealuste normide kohaselt, kusjuures tähelepanu tuleb pöörata asjaolule, et antud rühm ei kujuta endast esinduslikku läbilõiget põllumajandusettevõtete tervikust.
Uuringute aluseks peaksid olema toodetud ja turule viidud taimekaitsevahendite kohta käivad andmed, mida peavad pädevatele asutustele edastama tootjad ja turustajad.
Seejuures ei piisa võimalikult ühtlustatud Euroopa andmekogude puhul kõnealuste osaliste aruandekohustuse kehtestamisest rakendussätetes (nagu on ettenähtud heakskiitva määruse artiklis 64).
Aruandekohustus tuleks käesoleva määruse raames sõnastada võimalikult täpselt, kuna see annab alusandmed kõnealuste toodete kasutusandmete registreerimiseks (vaata II lisa 1. jagu).
Arvamuse koostaja arvates ei ole taimekaitsevahendite mittepõllumajandusliku kasutamise väljajätmine kõnealuse määruse reguleerimisalast õigustatud.
Kui eraviisiline kasutamine, näiteks väikeaedades, on tõepoolest registreeritav üksnes müügiandmete vahendusel, tuleb kutselistele ning ka suurkasutajatele (näiteks kommunaalteenistused, transpordiettevõtted) esitada säilitamiskohustuste ja andmete kogumiste osas samad nõuded, kui põllumajanduslikele kasutajatele.
Kogutud andmeid tuleb riiklikul ja ühenduse tasandil kasutada nii, et temaatilise strateegia elluviimiseks saavutataks võimalikult suur kasu.
Koostaja teeb seega ettepaneku, et kogutud andmeid hindaks ekspertrühm, kes annaks hinnangu mõju kohta inimeste tervisele ja keskkonnale.
Kõnealuse ekspertrühma töö peaks toimuma riiklike tegevuskavade eest vastutava pädeva asutuse vastutusel ja ekspertrühm peaks kuuluma Euroopa tasandi võrgustikku.
Ka andmeid toodetud ja müüdud taimekaitsevahendite kohta tuleks kasutada nii, et need ei oleks üksnes pestitsiidide kasutamise uuringu aluseks, vaid pakuksid ametiasutustele ühtlasi ka lähtepunkti tootevoogude registreerimiseks.
Selleks piisaks, kui teha kaubandusvood nähtavaks kuni suurklientideni või põllumajanduskaupadega kauplejateni.
Eelkõige võttes arvesse tööstusharu esindajate väidetel oluliselt kasvanud probleeme ebaseaduslike importtoodetega, võib ainevoogude registreerimine taimekaitsevahendite sektoris olla pädevatele asutustele kasulik vahend, mis annaks väljapakutud andmete kogumisele olulise lisaväärtuse.
MUUDATUSETTEPANEKUD
Põllumajanduse ja maaelu arengu komisjon palub vastutaval keskkonna-, rahvatervise- ja toiduohutuse komisjonil lisada oma raportisse järgmised muudatusettepanekud:
Komisjoni ettepanek
ELTs seni avaldamata.
Euroopa Parlamendi muudatusettepanekud
Muudatusettepanek
1
Artikli 1 pealkiri
Sisu ja reguleerimisala
Sisu , reguleerimisala ja eesmärk
Muudatusettepanek
2
Artikli 1 lõike 2 teine taane
– taimekaitsevahendite põllumajanduslikult kasutatud kogust aastas, vastavalt II lisale.
– taimekaitsevahendite kasutatud kogust aastas, vastavalt II lisale.
Muudatusettepanek
3
Artikli 1 lõige 2 a (uus)
2 a.
Statistikat kasutatakse eelkõige:
– pestitsiidide säästva kasutamise temaatilise strateegia elluviimiseks ja hindamiseks,
– ühtlustatud riiklike ja ühenduse tasandi riskinäitajate väljatöötamiseks, taimekaitsevahendite kasutamise arengusuundade väljaselgitamiseks ning riiklike tegevuskavade tõhususe hindamiseks vastavalt direktiivile XXX, millega kehtestatakse ühenduse tegevusraamistik pestitsiidide säästva kasutamise saavutamiseks,
– ainevoogude registreerimiseks taimekaitsevahendite tootmisel, nendega kauplemisel ning nende kasutamisel.
Selgitus
Statistika aitab saavutada ühenduse õiguseaktides seatud kindlaid eesmärke.
Lisaks tuleks olemasolevaid andmeid kasutada selleks, et teha taimekaitsevahendite ainevood jälgitavateks ning seeläbi tuvastada ebaseaduslike toodete kasutamist.
Muudatusettepanek
4
Artikli 3 lõike 1 esimene kuni kolmas taane
– uuringud
– tarnijate suhtes kohaldatav aruandekohustus seoses turule viidud taimekaitsevahenditega; võib kasutada erinevaid lubasid professionaalsete ja mitteprofessionaalsete kasutusvaldkondade jaoks,
– tarnijate suhtes kohaldatav aruandekohustus seoses turule viidud taimekaitsevahenditega; võib kasutada erinevaid lubasid professionaalsete ja mitteprofessionaalsete kasutusvaldkondade jaoks; eelkõige kohustused määruse XXX (taimekaitsevahendite turuleviimise kohta ( KOM(2006)0388 )) artikli 64 lõike 2 kohaselt,
– professionaalsete kasutajate suhtes kohaldatav aruandekohustus, mis põhineb taimekaitsevahendite kasutamise aruannetel,
– professionaalsete kasutajate suhtes kohaldatav aruandekohustus, mis põhineb taimekaitsevahendite kasutamise aruannetel; eelkõige kohustused määruse XXX (taimekaitsevahendite turuleviimise kohta ( KOM(2006)0388 )) artikli 64 lõike 1 kohaselt,
– uuringud,
Selgitus
Tuleks vältida põllumajandustootjate topeltkoormamist dokumenteerimise ja andmete kogumise kohustustega ning kus otstarbekas, kasutada eelistatult muid allikaid.
Liikmesriigid peaksid tagama, et uuringute teostamises osaleksid vastava kvalifikatsiooniga isikud.
Muudatusettepanek
5
Artikli 3 lõige 1 a (uus)
1 a.
Liikmesriigid tagavad, et
- taimekaitsevahendite tootjad ning
- taimekaitsevahendite turuleviimise või sisseveo eest vastutajad
annavad pädevale asutusele iga-aastaselt aru
– teatud toimeaine või teatud taimekaitsevahendi tootmiskoguste kohta,
– teatud toimeaine või teatud taimekaitsevahendi koguste kohta, mis tarnitakse töötlevatele ettevõtetele või hulgimüügifirmadele Euroopa Liidus,
– teatud toimeaine või teatud taimekaitsevahendi väljaveo koguste kohta.
Pädevad asutused hindavad kõnealust teavet ja avaldavad selle, vajaduse korral pärast töötlemist, et tagada teatud teabe konfidentsiaalsus.
Selgitus
Turuleviimise eest vastutavate tootjate ja turuosaliste aruandekohustus turule viidud või väljaveetud koguste kohta on andmete kogumise oluline osa ja seetõttu tuleks seda kõnealuse määruse tekstis selgesõnaliselt mainida.
Muudatusettepanek
6
Artikli 6 esimene lõik
Iga viie aasta tagant esitab komisjon Euroopa Parlamendile ja nõukogule käesoleva määruse kohaldamise kohta aruande.
Aruandes hinnatakse eelkõige edastatud andmete kvaliteeti, koormust ettevõtetele ja selle statistika kasulikkust pestitsiidide säästva kasutamise temaatilise strateegia kontekstis.
Iga viie aasta tagant esitab komisjon Euroopa Parlamendile ja nõukogule käesoleva määruse kohaldamise kohta aruande.
Aruandes hinnatakse eelkõige edastatud andmete kvaliteeti ja võrreldavust , koormust põllumajandus- ja aiandusettevõtetele ning muudele ettevõtetele ja selle statistika kasulikkust pestitsiidide säästva kasutamise temaatilise strateegia kontekstis, pidades eelkõige silmas artiklis 1 sätestatud eesmärke.
Aruanne sisaldab vajaduse korral ettepanekuid, kuidas parandada veelgi andmete kvaliteeti ja vähendada koormust põllumajandusettevõtetele ja muudele ettevõtetele.
Muudatusettepanek
7
I lisa pealkiri
Taimekaitsevahendite turule viimise statistika
Taimekaitsevahendite tootmise ja turule viimise statistika
Selgitus
Tuleks lisada tootmiskoguste kajastamine.
Muudatusettepanek
8
I lisa 2. a jagu (uus)
2. a JAGU
Aruandekohustus
Taimekaitsevahendite tootjad ning taimekaitsevahendite turuleviimise või sisseveo eest vastutajad annavad pädevale asutusele iga-aastaselt aru
– teatud toimeaine või teatud taimekaitsevahendi tootmiskoguste kohta,
– teatud toimeaine või teatud taimekaitsevahendi koguste kohta, mis tarnitakse töötlevatele ettevõtetele või hulgimüügifirmadele Euroopa Liidus,
– teatud toimeaine või teatud taimekaitsevahendi väljaveo koguste kohta.
Muudatusettepanek
9
I lisa 6. jao kolmas lõik
Teise vaatlusaasta aruandes tuleb anda umbkaudne hinnang, kui suur on III lisa igas põhigrupis loetletud ainete osakaal põllumajanduslikuks või mittepõllumajanduslikuks kasutamiseks turule viidud taimekaitsevahendite koguhulgast.
Uued hinnangud antakse iga viie aasta järel.
Teise vaatlusaasta aruandes tuleb anda umbkaudne hinnang, kui suur on III lisa igas põhigrupis loetletud ainete osakaal põllumajanduslikuks, aianduslikuks ja mittepõllumajanduslikuks kasutamiseks (eelkõige transpordisektoris, ühiskondlikel haljasaladel ja erakasutuseks) turule viidud taimekaitsevahendite koguhulgast.
Uued hinnangud antakse iga viie aasta järel.
Muudatusettepanek
10
II lisa 1. jao lõige 1
1.
Statistika hõlmab taimekaitsevahendite põllumajanduslikku kasutamist kõigis liikmesriikides.
1.
Statistika hõlmab taimekaitsevahendite põllumajanduslikku , aianduslikku ja professionaalset mittepõllumajanduslikku kasutamist kõigis liikmesriikides.
Muudatusettepanek
11
II lisa 6. jao viies a taane (uus)
- andmete kogumisega kaasnevad arvestuslikud keskmised kulud põllumajandus- ja aiandusettevõtetele ning moodused nende kulude vähendamiseks.
MENETLUS
Pealkiri
Taimekaitsevahendite statistika
Viited
KOM(2006)0778 - C6-0457/2006 - 2006/0258(COD)
Vastutav komisjon
ENVI
Arvamuse esitaja(d)
istungil teada andmise kuupäev
AGRI
14.12.2006
Arvamuse koostaja
nimetamise kuupäev
Friedrich-Wilhelm Graefe zu Baringdorf
19.12.2006
Arutamine parlamendikomisjonis
11.9.2007
9.10.2007
Vastuvõtmise kuupäev
9.10.2007
Lõpphääletuse tulemused
+:
–:
0:
32
Lõpphääletuse ajal kohal olnud liikmed
Bernadette Bourzai, Niels Busk, Luis Manuel Capoulas Santos, Giuseppe Castiglione, Albert Deß, Gintaras Didžiokas, Michl Ebner, Carmen Fraga Estévez, Ioannis Gklavakis, Lutz Goepel, Esther Herranz García, Lily Jacobs, Elisabeth Jeggle, Heinz Kindermann, Jean-Claude Martinez, Véronique Mathieu, Mairead McGuinness, Rosa Miguélez Ramos, Neil Parish, Radu Podgorean, María Isabel Salinas García, Agnes Schierhuber, Willem Schuth, Czesław Adam Siekierski, Alyn Smith, Janusz Wojciechowski, Andrzej Tomasz Zapałowski
Lõpphääletuse ajal kohal olnud asendusliige/asendusliikmed
Esther De Lange, Gábor Harangozó, Jan Mulder, Catherine Neris, Markus Pieper
MENETLUS
Pealkiri
Taimekaitsevahendite statistika
Viited
KOM(2006)0778 - C6-0457/2006 - 2006/0258(COD)
EP-le esitamise kuupäev
11.12.2006
Vastutav komisjon
istungil teada andmise kuupäev
ENVI
14.12.2006
Arvamuse esitaja(d)
istungil teada andmise kuupäev
ITRE
14.12.2006
IMCO
14.12.2006
AGRI
14.12.2006
Arvamuse esitamisest loobumine
otsuse kuupäev
ITRE
12.4.2007
IMCO
1.3.2007
Raportöör(id)
nimetamise kuupäev
Bart Staes
10.4.2007
Arutamine parlamendikomisjonis
8.10.2007
Vastuvõtmise kuupäev
19.12.2007
Lõpphääletuse tulemused
+:
–:
0:
26
15
4
Lõpphääletuse ajal kohal olnud liikmed
Adamos Adamou, Georgs Andrejevs, Margrete Auken, Pilar Ayuso, John Bowis, Magor Imre Csibi, Chris Davies, Avril Doyle, Mojca Drčar Murko, Jill Evans, Anne Ferreira, Karl-Heinz Florenz, Matthias Groote, Satu Hassi, Gyula Hegyi, Jens Holm, Marie Anne Isler Béguin, Christa Klaß, Eija-Riitta Korhola, Urszula Krupa, Aldis Kušķis, Marios Matsakis, Linda McAvan, Roberto Musacchio, Riitta Myller, Miroslav Ouzký, Vladko Todorov Panayotov, Vittorio Prodi, Guido Sacconi, Richard Seeber, Bogusław Sonik, María Sornosa Martínez, Thomas Ulmer, Anders Wijkman, Glenis Willmott
Lõpphääletuse ajal kohal olnud asendusliige/asendusliikmed
Kathalijne Maria Buitenweg, Philip Bushill-Matthews, Bairbre de Brún, Johannes Lebech, Miroslav Mikolášik, Hartmut Nassauer, Alojz Peterle, Bart Staes
Lõpphääletuse ajal kohal olnud asendusliige/asendusliikmed (kodukorra art 178 lg 2)
Ingeborg Gräßle, Andreas Schwab
