7. juuni 2009 - Euroopa Parlamendi valimised Eestis
2009. aasta valimised
Institutsioonid
Eesti
2008-12-19 - 16:01
2009. aasta juunis toimuvad järjekordsed Euroopa Parlamendi valimised.
7. juunil ütlevad oma sõna Eesti valijad, kes valivad kuus parlamendiliiget.
Eestist valitakse saadikuid Euroopa Parlamenti teist korda; parlamendi otsevalimised toimusid esmakordselt aga 1979. aastal.
2009. aasta 4.-7. juunini toimuvad 27 Euroopa Liidu liikmesriigis Euroopa Parlamendi valimised, milles võib osaleda umbes 350 miljonit Euroopa Liidu kodanikku.
Vastavalt Nice lepingule valitakse 2009. aastal parlamenti 736 saadikut .
Eestist valitakse Euroopa Parlamenti kuus saadikut.
Mis saab siis, kui Lissaboni leping ratifitseeritakse?
Lissaboni lepingu kohaselt peaks parlamendiliikmeid olema 751, ent kõik riigid ei ole veel Lissaboni lepingut ratifitseerinud.
Seetõttu leppisid 2008. aasta 11. ja 12. detsembri ülemkogul riigi- ja valitsusjuhid kokku, et kui Lissaboni leping jõustub pärast 2009. aasta juunis toimuvaid Euroopa Parlamendi valimisi, võetakse võimalikult kiiresti vastu üleminekumeetmed, et suurendada kooskõlas Lissaboni lepinguga 2009.–2014. aastaks valitud EP koosseisu volituste lõpuni nende kaheteistkümne liikmesriigi EP liikmete arvu, kelle EP liikmete arv pidi suurenema.
Seetõttu suureneb EP liikmete arv 2009.–2014. aastaks valitud EP koosseisu volituste lõpuni 736lt 754le.
Eesmärk on, et kõnealune muudatus peaks võimaluse korral jõustuma 2010. aastal.
Eestit kõnealune muudatus siiski ei puuduta ning Eestil on ka pärast Lissaboni lepingu jõustumist kuus saadikut.
20081216IPR44689
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
