SUULINE KÜSIMUS ARUTELUGA O-0091/05
vastavalt kodukorra artiklile 108
esitaja:
Elmar Brok
ja
Hélène Flautre
Välisasjade komisjon i nimel
nõukogule
Teema: Inimõiguste olukord Kambodžas, Laoses ja Vietnamis
Inimõiguste ja demokraatia põhimõtete austamine on alus kõikidele Euroopa Ühenduse ning Kambodža, Laose ja Vietnami vahel 1997. aastal sõlmitud koostöölepingutele.
Siiski on nimetatud kolme riiki puudutav inimõiguste olukord olnud viimastel aastatel Euroopa Parlamendi erinevate resolutsioonide teema, käsitledes näiteks hmongi etnilise vähemuse kohtlemist Laoses, usuvabadust ja põlisrahvaste vähemusi Vietnamis ning võimuloleva koalitsiooni hiljuti esitatud kriminaalsüüdistust opositsioonipartei liikmetele Kambodžas.
Milline on nõukogu seisukoht inimõiguste olukorra kohta nimetatud riikides?
Milliseid meetmeid on nõukogu võtnud ja kavatseb võtta, et edendada dialoogi riiklike ametivõimudega inimõiguste teemal?
Milliseid tulemusi on nende meetmetega teadaolevate inimõiguste rikkumiste puhul siiani saavutatud?
Kas nõukogu usub, et need kolm riiki tegutsevad inimõiguste ja demokraatlike põhimõtete austamise osas vastavalt oma deklaratsioonidele?
