09.-12. märtsi täiskogu olulised teemad:
Institutsioonid
2009-03-09 - 18:48
Käesoleval nädalal päevakorras olevatest teemadest on ühed olulisemad: tööstuskäitistest pärinevate heitmete vähendamine, Eurovinjeti direktiiv ja 19.-20. märtsi ülemkogu ettevalmistamine.
Samuti arutatakse Horvaatia, Türgi ja endise Jugoslaavia Makedoonia Vabariigi liitumisläbirääkimiste, üleeuroopalise videomängude hindamissüsteemi ning online-hasartmängude reguleerimise teemal.
ESMASPÄEV, 09.
MÄRTS:
Eelarvekomisjonis vastu võetud raportites panevad saadikud paika oma prioriteedid 2010. aasta eelarveks .
Tegemist on viimase korraga, kus praegune parlamendi koosseis saab eelarve osas oma arvamust väljendada, sest juunis toimuvad uued Euroopa Parlamendi valimised.
Saadikud leiavad raportites, et põhieesmärk on seada Euroopa kodanikud esikohale ja pakkuda neile suuremat turvalisust.
Enamik siseturukomisjoni liikmetest leidis, et online-hasartmänge tuleb reguleerida liikmesriigi tasemel.
Mõned saadikud leidsid siiski, et seda tuleks teha Euroopa Liidu tasandil, mistõttu nad esitavad täiskogule alternatiivse raporti.
Tööstuskomisjonis vastu võetud raportis arutatakse, kuidas lahendada naftatarnetega seotud probleeme .
Komisjoniliikmed leiavad, et kasutusele tuleks võtta ka mittekonventsionaalsed ressursid, sh põlevkivi, ning et enam tähelepanu tuleb pöörata avastamata naftavarudele.
Lisaks tuleb transporditeid mitmekesistada ja vähendada nõudlust nafta järele.
EPP-ED ja PSE fraktsioonid ei olnud mitme punktiga nõus ning esitavad seetõttu täiskogule alternatiivse raporti.
TEISIPÄEV, 10.
MÄRTS:
Keskkonnakomisjonis vastu võetud raportis leitakse, et tuhandetest tööstuskäitistest pärinevaid heitmeid tuleb vähendada , kuid seda tuleb teha paindlikult.
Saadikud toetasid Euroopa Komisjoni ettepanekut ajakohastada ja tugevdada olemasolevaid reegleid, ent viisid sisse uued sätted, mis puudutavad heite piirväärtuseid, lubade andmise paindlikkust, väikestele käitistele erandi tegemist ning avalikkuse paremat teavitamist.
Parlament ja nõukogu jõudsid lepitusmenetluse raames kokkuleppele kolmanda meretranspordi paketi osas, mille eesmärgiks on eelkõige ohutuse suurendamine.
Kui täiskogu paketi heaks kiidab, on menetlus sellega lõppenud.
Täiskogu arutab transpordikomisjonis vastu võetud raportit, milles saadikud leiavad, et raskete kaubaveokite maksustamisel peaks arvesse võtma ka nende põhjustatud õhu- ning mürasaastet ning ummikutega seotud kulusid.
Tegemist on nn Eurovinjeti direktiivi läbivaatamisega.
Euroopa Komisjon teeb avalduse nn Barcelona eesmärkide kohta, mille liikmesriigid endale 2002. aastal lastehoiuteenuste osas võtsid.
Eesmärgi kohaselt peaks liikmesriigid 2010. aastaks tagama lapsehoolduse vähemalt 90%-le lastest 3. eluaasta ja kohustusliku kooliminemise vanuse vahel ning vähemal 33%-le alla 3-aastastest lastest.
Mitmed liikmesriigid on eesmärgist veel kaugel ning Tšehhi eesistujariigina on teinud ettepaneku eesmärgid läbi vaadata.
KOLMAPÄEV, 11.
MÄRTS:
Kolmapäeval leiab aset ühendatud arutelu, mille raames arutatakse 19.-20. märtsi Euroopa Ülemkogu ettevalmistusi ja Lissaboni strateegiaga seonduvat .
Lisaks arutatakse Euroopa majanduse taastamiskava, liikmesriikide tööhõivepoliitika suuniseid ning ühtekuuluvuspoliitikat puudutavaid raporteid.
Komisjon ja nõukogu teevad avalduse Horvaatia, Türgi ja endise Jugoslaavia Makedoonia Vabariigi liitumisläbirääkimiste kohta 2008. aastal.
NELJAPÄEV, 12.
MÄRTS:
Videomängud on Euroopas erinevas vanuses inimeste hulgas muutumas üha populaarsemaks.
Samas tekitavad tehnoloogilised muutused ja fakt, et järjest rohkem mänge on mõeldud ainult täiskasvanutele, vajaduse selliseid mänge paremini reguleerida.
Tarbijakaitse komisjoni saadikud leiavad, et vaja oleks üleeuroopalist videomängude hindamissüsteemi ning et vanemad peaksid "punase nupu" abil saama videomängu peatada, kui nad leiavad, et see ei ole nende lapse jaoks sobilik.
20090306IPR51103
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
