21.10.2008
RESOLUTSIOONI ETTEPANEK
vastavalt kodukorra artiklile 113
Esitaja(d): Marian Zlotea, Dragoş Florin David ja Rareş-Lucian Niculescu
Gigakalori võrdlushinna kehtestamine liikmesriikides
Euroopa Parlamendi resolutsioon gigakalori võrdlushinna kehtestamise kohta liikmesriikides
Euroopa Parlament ,
–
võttes arvesse 12. ja 13. septembril 2008 Nice’is toimunud majandus- ja rahandusministrite mitteametlikel kohtumistel saavutatud kokkulepet ning asutamislepingu XXI jaotist;
–
võttes arvesse Euroopa Ülemkogu 19. ja 20. juuni 2008. aasta kohtumise järeldusi;
–
võttes arvesse kodukorra artiklit 113,
A.
arvestades, et liikmesriikide gigakalori hindade vahel on olulised, erinevate liikmesriikide puhul kuni kahe- ja kolmekordsed erinevused, mis ei ole alati põhjendatud;
B.
arvestades, et kõrge gigakalori hind kahandab Euroopa kodanike ostujõudu, kusjuures kõige enam mõjutab see madalama sissetulekuga kodumajapidamisi;
C.
arvestades, et möödapääsmatult tuleb soojusenergia tootmiseks kasutada keskkonda mittesaastavaid tehnoloogiaid,
1.
leiab, et on asjakohane kehtestada gigakalori võrdlushind Euroopa Liidu tasandil;
2.
on seisukohal, et liikmesriikidel tuleb võtta lühiajalisi meetmeid, et leevendada negatiivset mõju vähem kindlustatud kodumajapidamiste jaoks;
3.
nõuab, et komisjon tagaks kooskõla kehtivate Euroopa konkurentsieeskirjadega, eelkõige konkurentsi kahjustavate tegevustavade ja nende vastu võitlemise osas.
