Euroopa Liidu 2008. aasta eelarve on 120,35 miljardit eurot
Eelarve
2007-12-13 - 15:10
ELi 2008. aasta eelarve sai heakskiidu
Parlament kiitis teisel lugemisel heaks Euroopa Liidu 2008. aasta eelarve.
Eelarves nähakse maksete assigneeringuteks ette 120,35 miljardit eurot, mis on 5,7% enam kui 2007. aasta eelarves.
Kulukohustuste assigneeringuteks nähakse ette 129,15 miljardit eurot.
Tegemist on esimese eelarvega, kus suurimaks kuluartikliks ei ole enam põllumajanduskulud, vaid jätkusuutlik areng ja tööhõive.
Eelarve allkirjastatakse pidulikult 18. detsembril parlamendi erakorralisel istungil Brüsselis.
2008. aasta eelarves maksete assigneeringuteks ette nähtud 120,35 miljardit eurot on peaaegu 0,96% EL27 rahvamajanduse kogutulust.
Parlament soovis esialgu 124,2 miljardit eurot, ent pidi leppima nõukogu tagasihoidlikemate plaanidega.
Kulukohustuste assigneeringuteks nähakse ette 129,15 miljardit eurot ehk 1,03%RKTst.
Võrreldes 2007. aastaga suureneb eelarve 5,7%.
Rubriigid 1a ja 1b - jätkusuutlik areng
Üks olulisematest teemadest parlamendi jaoks on Galileo ja Euroopa Tehnoloogiainstituudi rahastamine.
Mõlemaid projekte rahastatakse täielikult ühenduse eelarvest.
2013. aastani vajaminevast summast (puudu on 2,4 miljardit eurot) tuleb enamik finantsperspektiivi läbivaatamisest.
ETI-le antakse 2008. aastal maksete assigneeringutena 2,9 miljonit eurot ja Galileo programmile 300 miljonit eurot.
Rubriigi 1 kogusumma maksete assigneeringutena on 50,3 miljardit eurot ning kulukohustuste assigneeringutena 57,9 miljardit eurot.
Rubriik 2 - loodusressursid
Läänemere piirkondlikkuse arendamiseks nähakse eelarves ette 1,5 miljonit eurot ja Läänemerel vääveldioksiidi heitkogustega kauplemise katseprojektile miljon eurot.
Rubriigi 2 kogusumma maksete assigneeringutena on 53,2 miljardit eurot ning kulukohustuste assigneeringutena 55 miljardit eurot.
Rubriik 3 - justiits- ja siseküsimused
Kuna sisserändega seotud küsimused on muutunud väga pakiliseks, suurendatakse liidu välispiiride ameti FRONTEX vahendeid 30 miljoni euro võrra, kokku 70 miljoni euroni.
Rubriigi 3 kogusumma maksete assigneeringutena on 1,2 miljardit eurot ning kulukohustuste assigneeringutena 1,3 miljardit eurot.
Rubriik 4 – EL kui globaalne partner
Ühise välis- ja julgeolekupoliitika rahastamiseks eraldatakse 2008. aasta eelarvest 285 miljonit eurot (125 miljonit rohkem kui 2007. aastal).
Sellest 70 miljonit eraldatakse läbi paindlikkusinstrumendi, mida institutsioonidevahelise kokkuleppe alusel kasutatakse ootamatuteks või erakorralisteks väljaminekuteks.
Seda erakorralist rahastamist kasutatakse 2008. aastal ELi tegevuste rahastamiseks Kosovos.
Rubriigi 4 kogusumma maksete assigneeringutena on 8,1 miljardit eurot ning kulukohustuste assigneeringutena 7,3 miljardit eurot.
Rubriik 5 - halduskulud
Euroopa Komisjoni halduskuludeks ette nähtud vahenditest pannakse reservi 5 miljonit eurot.
Rubriigi 5 kogusumma maksete assigneeringutena on 7,3 miljardit eurot ning kulukohustuste assigneeringutena samuti 7,3 miljardit eurot.
Üldist
Eelarve allkirjastatakse pidulikult 18. detsembril kell 15.00 parlamendi erakorralisel istungil Brüsselis.
Tegemist on esimese eelarvega, kus suurimaks kuluartikliks ei ole enam põllumajanduskulud, vaid jätkusuutlik areng ja tööhõive (rubriik 1).
Parlament käsitles Euroopa Liidu eelarvet kahes raportis: Kyösti VIRRANKOSKI (ALDE, FI) raport puudutas Euroopa Komisjoni eelarvet ning Ville ITÄLÄ (EPP-ED, FI) raport teiste institutsioonide eelarveid.
Euroopa Liidu 2008. eelarveaasta üldeelarve projekt koos nõukogu muudatustega (kõik jaod)
I jagu - Euroopa Parlament
II jagu - nõukogu
III jagu - komisjon
IV jagu - Euroopa Kohus
V jagu - kontrollikoda
VI jagu - Euroopa Majandus- ja Sotsiaalkomitee
VII jagu - Regioonide Komitee
VIII jagu - Euroopa ombudsman
IX jagu - Euroopa andmekaitseinspektor
Kyösti Tapio VIRRANKOSKI (ALDE, FI), Ville ITÄLÄ (EPP-ED, FI)
Dokument: A6-0492/2007
Menetlus: Omaalgatuslik raport
Arutelu: 11.12.2007
Hääletus: 13.12.2007
20071213IPR15281 Euroopa Parlamendi resolutsiooni leiate alates 17. detsembrist siit Eelarvemenetluse dokumendid Pressiteade 25.10.2007
ET
1
PHOTO
20071213PHT15265.jpg
ET
2
LINK
/activities/expert/ta.do?language=ET
ET
3
LINK
/comparl/budg/budg2008/procedure/procedure_en.htm#
-//EP//TEXT IM-PRESS 20071019IPR11938 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
