2.3.2011 B7-0159/2011 RESOLUTSIOONI ETTEPANEK vastavalt kodukorra artiklile 120
Piesotuumareaktsioonide kasutamine puhaste tuumatehnoloogiate väljatöötamisel ja radioaktiivsete jäätmete kõrvaldamisel
Aldo Patriciello
PE459.696v01-00 B7‑0159/2011 Euroopa Parlamendi resolutsiooni ettepanek piesotuumareaktsioonide kasutamise kohta puhaste tuumatehnoloogiate väljatöötamisel ja radioaktiivsete jäätmete kõrvaldamisel
Euroopa Parlament ,
– võttes arvesse nõukogu 15. juuni 1992. aasta resolutsiooni;
– võttes arvesse 8. detsembri l1989 vastu võetud Euroopa keskkonna ja tervise hartat;
– võttes arvesse 24. septembri 1997. aasta otsust 98/EÜ/ESTÜ/Euratom;
– võttes arvesse 16. novembri 1999. aasta otsust 1999/819/Euratom;
– võttes arvesse kodukorra artiklit 120,
A. arvestades Euroopa Liidu olulist sõltuvust imporditavast energiast;
B. arvestades tuumamaterjali suurt kättesaadavust pärast kahepoolse tuumadesarmeerimise kokkuleppe sõlmimist 2009. aastal USA ja Venemaa vahel;
C. arvestades, et Itaalias on viidud läbi märkimisväärseid piesotuumareaktsioone käsitlevaid teadusuuringuid ning need võivad aidata kaasa energia tootmiseks ja radioaktiivsete jäätmete kõrvaldamiseks puhta tuumatehnoloogia väljatöötamisele,
1. kutsub Euroopa Parlamenti ja komisjoni eraldama vahendeid avaliku ja erasektori asutustele, kes soovivad osaleda selliste süsteemide uurimises ja loomises, mille eesmärk on kasutada piesotuumareaktsioone keskkonnaeesmärkidel (radioaktiivsete jäätmete kõrvaldamine), meditsiinis (neutronite raviotstarbeline kasutamine) ja energia tootmises;
2. palub nõukogul kehtestada ühine piesotuumareaktsioonide kasutamise kord, et soodustada energiaalast koostööd ja parandada liidu energiajulgeolekut.
