P6_TA(2005)0347
Marios Matsakiselt puutumatuse äravõtmise taotlus
A6-0268/2005
Euroopa Parlamendi otsus Marios Matsakiselt puutumatuse äravõtmise taotluse kohta ( 2004/2194(IMM) )
Euroopa Parlament,
–
võttes arvesse Marios Matsakiselt puutumatuse äravõtmise taotlust, mille Küprose Vabariigi peaprokurör edastas 20. septembril 2004. aastal ning millest anti teada 13. oktoobri 2004. aasta täiskogu istungil;
–
võttes arvesse kirja, millest anti teada 14. oktoobri 2004. aasta istungil ja milles Marios Matsakis vaidlustas peaprokuröri pädevuse esitada temalt puutumatuse äravõtmise taotlust;
–
võttes arvesse Küprose Vabariigi alalise esindaja 13. oktoobri 2004. aasta kirja ja 10. veebruari 2005. aasta kirja Euroopa Parlamendi presidendile, milles kinnitatakse peaprokuröri pädevust esitada Küproselt pärit Euroopa Parlamendi liikmelt puutumatuse äravõtmise taotlust;
–
võttes arvesse Küprose ülemkohtu presidendi 16. juunil 2005. aastal saadetud kirja;
–
olles Mario Matsakise ära kuulanud vastavalt kodukorra artikli 7 lõikele 3;
–
võttes arvesse 8. aprilli 1965. aasta Euroopa ühenduste privileegide ja immuniteetide protokolli artiklit 10 ning 20. septembri 1976. aasta otsestel ja üldistel valimistel Euroopa Parlamendi liikmete valimist käsitleva akti artikli 6 lõiget 2;
–
võttes arvesse Euroopa Kohtu 12. mai 1964. aasta ja 10. juuli 1986. aasta otsuseid Kohtuasi 101/63: Wagner v Fohrmann ja Krier, EKL 1964, lk 383 ja kohtuasi 149/85: Wybot v Faure ja teised, EKL 1986, lk 2391.
;
–
võttes arvesse Küprose Vabariigi põhiseaduse artikleid 83 ja 113;
–
võttes arvesse kodukorra artikli 6 lõiget 2 ja artiklit 7, eriti selle lõiget 4;
–
võttes arvesse õiguskomisjoni raportit ( A6-0268/2005 ),
1.
võtab teadmiseks, et vastavalt Küprose Vabariigi põhiseaduse artiklitele 83 ja 113 on Küprose Vabariigi peaprokurör pädev ametiisik esitama parlamendiliikmelt puutumatuse äravõtmise taotlust;
2.
otsustab võtta Marios Matsakiselt puutumatuse ära tingimusel, et puutumatuse äravõtmist kohaldatakse ainult käimasoleva kohtu alla andmise suhtes ning et kuni antud menetluses lõpliku kohtuotsuse tegemiseni ei tohi Marios Matsakist vahistada ega eelvangistada ega võtta tema suhtes muid meetmeid, mis võivad tal takistada täitmast Euroopa Parlamendi liikme mandaadiga seotud kohustusi;
3.
teeb presidendile ülesandeks edastada käesolev otsus ja vastutava komisjoni raport Küprose Vabariigi peaprokurörile.
