Punjab Indias tervitab parlamendi delegatsiooni
Välissuhted
2006-05-03 - 15:46
EP delegatsioon kohtub India välisministri Anand Sharma´ga
India: unikaalselt eripalgeline riik 1,02 miljardi inimese, 22 tunnustatud keele, 844 murde, seitsme usu, 28 osariigi ja maailma suurim demokraatlik riik.
Viimase kvartali 8% majanduskasvuga on India tähtsus maailma majanduses tulevatel aastatel aina kasvamas.
India on oma suurima kaubanduspartneri ELiga sõlminud strateegilise partnerluse lepingu ning protsessi ühe osana käis üheksast parlamendi­liikmest koosnev fraktsioonidevaheline rühm aprilli keskel kohapeal.
Enne Delhisse sõitmist ütles Indias sündinud, kuid praegu Briti tööparteid esindav Euroopa Parlamendi liige ja delegatsiooni juht Neena Gill, et “ ELi – India suhted olid õigetes rööbastes, kuid...
India peab läbirääkimisi paljude uute partnerite, strateegiliste partneritega, nii et meie jaoks on oluline seal olla”.
Nende visiit on osa möödunud aasta septembris ELi – India tippkohtumisel kokku lepitud tegevus­plaanist, mille eesmärgiks on poliitilise dialoogi, kultuurilise teadlikkuse ja majan­dusliku koostöö tugevdamine.
Punjab (rahvaarv 24 miljonit) on “India viljasalv”.
Siin, nagu Euroopa Liiduski, on sissetulekuid suurendava ja jätkusuutlikkust tagava põllumajandustootmise mitme­kesistamise ja reformimise küsimused teravalt päevakorral.
Vestlustes parlamendiliikmetega soovis Punjabi kuberner, kindral SF Rodrigues arendada Euroopaga kaubandussidemeid ja jagada tehnoloogiat, millega suurendada teraviljakasvatuse tootlikkust.
Parlamendiliikmed nägid ka ELi rahastatud projekte.
Prantsusmaalt pärit liberaal­demokraatide erakonda kuuluv parlamendi­saadik Jean-Marie Beaupuy kommenteeris, et “ me nägime tulemusi, mida olid külades saavutanud naistest koosnevad rühmad, kes said tänu ELi rahalisele abile põlde niisutada ja luua uusi istandusi ”.
India pingutuste kohta põllumajanduse mitme­kesistamisel sõnas Ulsterist pärit unionistlik parlamendiliige James Nicholson (EPP fraktsioon), et “ inimesed on vastakuti ülisuurte probleemidega” ja külastus näitas “ vajadust oma silmadega näha neid probleeme, mille ees inimesed seisavad ”.
Delhis kohtusid nad vabaühendustega, kes spetsialiseeruvad sooküsimustele.
Peami­seks probleemiks on naissoost loodete tapmine, sest poisslast peetakse majanduslikult “kasulikumaks”.
Seda tava toetab ka ebaproportsionaalselt suur Euroopast ja Hiinast Indiasse toodavate odavate ultraheliaparaatide olemasolu, millega on loote sugu võimalik ette teada.
Allahinnatud aparaate pakkuvate ettevõtete moraalne eetika seati küsimuse alla.
Punjabi pealinnas Chandigarhis kohtusid parlamendiliikmed koolitüdrukutega, kes küsitlesid neid teemadel, mille saadikud olid ilmselt lootnud Euroopasse maha jätta – ELi põhiseaduse tulevik ja eelarvearutelu.
Huvi Euroopas õppimise vastu oli suur – eriti ELi “Erasmus Mundi” haridus­programmi raames.
Dialoogiprotsessi säilitamiseks ja ehitamiseks edastas delegatsioon India parlamendisaadikutele kutse , et nad külastaksid tulevikus Euroopa Parlamenti.
Käesoleva aasta jooksul käsitleb parlament ELi – India kaubandussuhete raportit.
20060503STO07818 Euroopa Parlamendi delegatsioonide veebileht (ingliskeelne) Euroopa poliitilised ja majanduslikud suhted Indiaga (ingliskeelne) ELi stipendiumiprogramm (ingliskeelne) ELi delegatsioon Indiasse (ingliskeelne) Kaubandusküsimused (ingliskeelne) India riiklik veebileht (ingliskeelne) Punjabi osariigi veebileht (ingliskeelne)
ET
1
PHOTO
20060503PHT07822.jpg
ET
2
LINK
/delegations/noneurope/id/dsaa/default_en.htm
ET
3
LINK
http://ec.europa.eu/comm/external_relations/india/intro/index.htm
ET
4
LINK
http://europa.eu.int/comm/education/programmes/mundus/index_en.html
ET
5
LINK
http://www.delind.cec.eu.int/en/index.htm
ET
6
LINK
http://europa.eu.int/comm/trade/issues/bilateral/countries/india/index_en.htm
ET
7
LINK
http://india.gov.in/
ET
8
LINK
http://punjabgovt.nic.in/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
