Infotunni küsimus H-0571/2010
nõukogule
2010 detsember osaistungjärk
Kodukorra artikkel 116
Georgios Papanikolaou
(PPE) Teema: Kultuuri osakaal sisemajanduse koguproduktis
Eesistujariigi Belgia programmis on selgesti sõnastatud, kui oluliseks peab eesistujariik kultuuritööstuse väärtustamist ja selle panust liikmesriikide sisemajanduse koguproduktis.
Programmis on välja toodud, et selle poolaasta jooksul, mil Belgia on eesistujariik, pöörab nõukogu erilist tähelepanu poliitikale, mille abil rakendatakse ja toetatakse kultuuritööstusega seotud algatusi, eriti kui need on väikese ja keskmise suurusega ettevõtete algatused.
Arvestades, et finantskriisi tõttu tuleb väärtustada uuenduslikke ja seni võrdlemisi vähe rakendatud kasvavaid valdkondi, palume nõukogul vastata järgmistele küsimustele.
Kas nõukogu peab rahuldavaks Belgia eesistumise ajal kultuuritööstuse ning selles valdkonnas tegutsevate väikese ja keskmise suurusega ettevõtete aitamisel ja ergutamisel tehtud edusamme?
Kas nõukogul on täpsed andmed, mille põhjal selgub selle sektori osakaal liikmesriikide SKPs?
Millistes liikmesriikides moodustab kultuuritööstus olulise osa SKPst?
