EL Välispiiriagentuuril Frontex uued volitused
Sisseränne
Täiskogu istungid
2011-09-13 - 14:30
Mare HAAB Pressinõunik, Euroopa Parlamendi Infobüroo Eestis STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 2004.a. loodud EL Välispiiriagentuur Frontex peab ametisse määrama põhiõiguste järelvalveametniku, et tagada oma tegevuses inimõiguste järgimine vastavalt agentuuri mandaadi muudatustele, mille poolt EP teisipäeval hääletas.
Frontex saab samuti õiguse osta või rentida omavahendeid ning seeläbi väheneb agentuuri otsesõltuvus liikmesriikide panusest.
Frontexi volituste muudatusettepanekud võeti vastu 431 poolt, 49 vastu ja 48 erapooletu häälega.
Parlamendi üheks oluliseks saavutuseks muudatusettepanekute läbiviimisel oli Frontexile kinnitatud nõue järgida igakülgselt inimõigusi.
Saadikute ettepanekul tuleb agentuuril määrata ametisse põhiõiguste ametnik ning luua põhiõiguste nõuandefoorum, kelle ülesandeks on agentuuri haldusnõukogu abistamine.
Nõuandefoorumis osalevad Euroopa Varjupaigaküsimuste Tugiameti, Põhiõiguste Ameti, ÜRO Pagulaste Ülemvoliniku Ameti ja asjakohaste kodanikuühenduste esindajaid.
"See on kõige olulisem muudatus seadusesse, millega 2004.a. loodi Frontex, ning mille üle tunneme suurt heameelt.
Agentuuri esimese 6 aasta tegevuse hinnangu põhjal arvame, et seda tuleb tugevdada ja tõhusamaks muuta," ütles raportöör Simon Busuttil (PPE, MT) hääletusele eelnenud arutelul.
Uute reeglite järgi võib Frontexi ühisoperatsioone katkestada või lõpetada juhul kui tuvastatakse põhiõiguste rikkumisi.
Agentuuri ülesannete hulka kuulub liikmesriikide abistamine olukordades, kus vajatakse humanitaarhädaabi või merel toimuvat päästetegevust.
Tõhusam tegevus
Agentuuril on õigus osta või rentida tehnilisi vahendeid nagu autod või helikopterid.
Seeläbi väheneb agentuuri sõltuvus liikmesriikide otsesest panusest.
Uued reeglid näevad ette agentuuri ja liikmesriikide vahel igal aastal peetavaid läbirääkimisi, kus lepitakse kokku konkreetne tehnika ja piirivalvurite arv lähetamiseks agentuuri teenistusse eelseisvaks aastaks.
Euroopa piirivalverühmad
Euroopa piirivalverühmad luuakse seniste kiirreageerimisrühmade ja Frontexi ühiste toetusrühmade asemel.
Need hakkavad koosnema liikmesriikide piirivalvuritest, keda riigid lähetavad ühisoperatsioonidele.
Järgmised sammud
Niipea kui nõukogu uue määruse vastu võtab, jõustub see 20 päeva pärast avaldamist Euroopa Liidu Teatajas.
Uued reeglid rakenduvad seega 2011.a. lõpus.
20110913IPR26455 Vastuvõetud teksti leiate siit (valige kuupäev13.09.2011) Vaadake arutelu videot (valige kuupäev 13.09.2011) Simon BUSUTTILi isikuandmed
ET
1
LINK
/activities/plenary/ta/calendar.do?language=ET
ET
2
LINK
/wps-europarl-internet/frd/vod/research-by-date?language=en
ET
3
LINK
/members/public/geoSearch/view.do?language=ET&partNumber=1&country=MT&id=28120
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
