5.2.2009
RESOLUTSIOONI ETTEPANEK
vastavalt kodukorra artiklile 113
Esitaja(d): Alexandru Nazare ja Rareş-Lucian Niculescu
Euroopa Romide Õiguste Ameti asutamine
Euroopa Parlamendi resolutsioon Euroopa Romide Õiguste Ameti asutamise kohta
Euroopa Parlament ,
–
võttes arvesse kodukorra artiklit 113,
A.
arvestades, et romid moodustavad ühe suurema vähemuskogukonna ELis ja see teema puudutab kõiki ELi liikmesriike ning tuleks kaasata kõikidesse Euroopa poliitikavaldkondadesse;
B.
arvestades, et ainult institutsionaliseeritud strateegilise kooskõlastamise abil saab romisid käsitlevas poliitikas saavutada struktuurilisi ja kestvaid tulemusi;
C.
arvestades, et Euroopa Parlament töötab praegu välja kogu ELi hõlmavat romisid käsitlevat strateegiat;
D.
arvestades, et kogu romisid käsitleva Euroopa poliitikaga tegeleva institutsioonilise keskuse rajamine tooks kasu sidusale, ühtsele ja tulemuslikule romide vähemust käsitlevale strateegiale,
1.
nõuab Euroopa Romide Õiguste Ameti asutamist, mille peakorter asuks ühes liikmesriigis, kus elab märkimisväärne arv romi päritolu kodanikke;
2.
on seisukohal, et kavandatava ameti ülesandeks peaks olema kavandatava romisid käsitleva ELi strateegia rakendamise kontrollimine, muu hulgas romide õiguste kohta käivate andmete kõrvutamise ja koondamise, kogu Euroopas romide olukorra jälgimise ja kaasamist edendavate ettepanekute arendamise abil;
3.
nõuab kavandatava ameti asutamise vajaduse lisamist romisid käsitlevasse ELi strateegiasse;
4.
kutsub komisjoni üles esitama ettepaneku kavandatava ameti asutamise kohta.
