Riiklike energiatõhususe tegevuskavade järelmeetmed
Energeetika
2009-02-19 - 15:57
Parlamendiliikmed leiavad, et eesmärk suurendada energiatõhusust 2020. aastaks 20% võrra peaks olema õiguslikult siduv.
Saadikud soovivad samuti, et 2006. aasta energiateenuste direktiiv vaadataks läbi ning et energiatõhususe osas pandaks paika ambitsioonikamad vahe-eesmärgid.
Raporti poolt hääletas 616, vastu 24 ja erapooletuks jäi 17 saadikut.
Kohustus suurendada energiatõhusust 2020. aastaks 20% võrra
Euroopa Liidu energiatõhususe eesmärkide täitmiseks peavad liikmesriigid koostama riiklikud energiatõhususe tegevuskavad.
Parlamendisaadikud on mures, et viivitused kavade esitamisel ja mitmete riiklike tegevuskavade puudulik sisu võivad ELi energiatõhususe ja kliimakaitse eesmärkide saavutamise ohtu seada.
Saadikud nõuavad seetõttu, et komisjon muudaks eesmärgi suurendada 2020. aastaks energiatõhusust 20% võrra õiguslikult siduvaks.
Ambitsioonikamad vaheeesmärgid
Parlamendiliikmed leiavad, et vaheeesmärgist suurendada energiatõhusust 2016. aastaks 9% võrra ei piisa selleks, et suurendada energiatõhusust aastaks 2020 vähemalt 20% võrra.
Seetõttu paluvad nad, et liikmesriigid oleksid ambitsioonikamad.
Lisaks peaks Euroopa Komisjon 2012. aastal direktiivi läbi vaatama.
Rohkem tähelepanu hoonete energiatõhususele
Raportis märgitakse, et elumajade potentsiaalne energiasääst on ligikaudu 27%.
Seetõttu palutakse komisjonil oluliselt suurendada struktuurifondide ja Ühtekuuluvusfondi nende vahendite osakaalu, mida kasutatakse olemasolevate hoonete energiatõhususe parandamiseks.
Saadikud leiavad, et riiklike tegevuskavade energiapoliitikas tuleks seada prioriteediks majakarpide kvaliteedi parandamine väikese sissetulekuga isikute elukohtades, võttes arvesse asjaolu, et ettearvamatud kütusehinnad raskendavad oluliselt nende majapidamiste majanduslikku olukorda ja võivad tekitada tõsiseid sotsiaalprobleeme.
Lisaks nõuavad saadikud ELi tasandi nõudeid „positiivse energiabilansiga” ehitiste kohta, sest sellega on võimalik lõpptarbijate kulutusi vähendada.
András GYÜRK (EPP-ED, HU)
Dokument: A6-0030/2009
Menetlus: Omaalgatuslik raport
Arutelu: 18.02.2009
Hääletus: 19.02.2009
20090218IPR49829 Euroopa Parlamendi resolutsiooni leiate alates 20. veebruarist siit
ET
1
LINK
/activities/plenary/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
