21.2.2008
RESOLUTSIOONI ETTEPANEK
vastavalt kodukorra artiklile 113
Esitaja(d): Cristiana Muscardini
Poliitilise põgeniku staatuse kindlaksmääramine Euroopa Liidus
Euroopa Parlamendi resolutsioon poliitilise põgeniku staatuse kindlaksmääramise kohta Euroopa Liidus
Euroopa Parlament ,
–
võttes arvesse kodukorra artiklit 113,
A.
arvestades, et Euroopa Liidus suureneb pidevalt selliste isikute hulk, kes otsivad siin varjupaika sõdade, rahutuste ja tagakiusamise eest;
B.
arvestades, et igas Euroopa Liidu riigis võetakse neid vastu erineval viisil, luues uusi kannatusi ja ebaõiglust; arvestades, et mõnes liikmesriigis takistab poliitilise põgeniku staatuse tunnistamise lõputu ootamine tööturuga liitumist ja normaalse elu alustamist;
C.
arvestades, et ülalnimetatud olukord on vastuolus inimõigustega ja mõjutab eelkõige naisi ja lapsi,
1.
nõuab, et Euroopa Liit määraks kindlaks poliitilise pagulase staatuse, ning kutsub liikmesriike üles andma sellise staatuse saamise taotlustele vastuse hiljemalt kolme kuu jooksul alates taotluse esitamisest, tagades bürokraatiatoimingute ajaks taotleja vastuvõtu ja tema inimõiguste kaitse.
