Saadikud toetasid Barroso kandidatuuri komisjoni presidendi kohale
Kuulamised
Institutsioonid
2009-09-17 - 13:07
EuroparlTV intervjuud José Manuel Barrosoga Euroopa Parlament toetas José Manuel Barroso nimetamist Euroopa Komisjoni presidendi ametikohale.
See on Barroso jaoks teine ametiaeg Euroopa Komisjoni presidendina.
Kolmapäeval, 16. septembril toimunud salajasel hääletusel hääletas José Manuel Barroso poolt 382, vastu 219 ja erapooletuks jäi 117 saadikut.
Heakskiiduks oli vaja antud häälte enamust, sest hääletus toimus Nice'i lepingu alusel.
Erapooletud hääled ei läinud arvesse.
"See on Euroopa jaoks õige tulemus," ütles EP president Jerzy Buzek hr Barrosot õnnitledes, ning ta lisas:"Me ei ole enam poliitilises vaakumis ja president Barroso saab hakata tegutsema oma täpse programmi alusel ning panna kokku oma volinike meeskonna.
Euroopa Parlament näitas, et tal on mõjuvõimu."
Komisjoni president Barroso väljendas siirast tänu parlamendile "tohutu usalduse eest".
Ta lisas: "See on signaal Euroopa Parlamendilt, et ta on täielikult kaasatud ambitsioonikasse programmi, mis mul on olemas järgmise viie aasta jaoks...
Ma tahan teha koostööd kõikide fraktsioonidega, kes on programmile toetust avaldanud."
Eelmised Euroopa Komisjoni presidendi hääletused:
22. juuli 2004 José Manuel Barroso 413-251-44
5. mai 1999 Romano Prodi 392-72-41
21. juuli 1994 Jacques Santer 260-238-23
Arutelu - 15. september
Saadikud kuulasid Barroso komisjoni presidendiks kandideerimise kõnet
Parlament arutas José Manuel Barroso avaldust teisipäeval, enne kolmapäeval aset leidvat hääletust Barroso kandidatuuri osas komisjoni presidendi kohale.
Olles eelmisel nädalal tutvustanud oma järgmise viie aasta programmi fraktsioonidele, andis Barroso nüüd ülevaate oma plaanidest tervele parlamendile.
José Manuel Barroso keskendus majanduse taastamisele käsikäes sotsiaalse turuga, rääkides ettepanekutest, mida ta kavatseb valituks osutumise puhul rakendada.
"Olen pühendunud sotsiaalse dumpingu vastu võitlemisele," rõhutas ta tööaja direktiivi läbivaatamise plaanidest rääkides.
Samuti lubas ta välja tulla algatustega sugudevaheliste palgaerinevuste kaotamiseks.
ELi eelarve osas tegi Barroso ettepaneku "liikuda solidaarsusel põhineva lähenemise poole".
Ta rõhutas, et "ELil peab olema läbipaistvam ja tõhusam viis oma poliitikate finantseerimiseks".
Barroso lubas samuti teha muudatusi komisjoni struktuuris, nimetades ametisse justiitsasjade, põhiõiguste ja kodanikuvabaduste voliniku, siseasjade ja rände voliniku ning kliimavoliniku.
Samuti lubas Barroso luua teadusuuringute ja innovatsiooni teadusnõustaja ametikoha.
Fraktsiooniesimehed
Euroopa Rahvapartei esimees Joseph Daul (FR) kinnitas, et tema fraktsioon toetab Barroso kandidatuuri, ehkki ta hoiatas, et see ei ole "carte blanche" ning et Barroso peab täitma fraktsiooni ootusi.
Daul kutsus Barrosot üles koostama aega viitmata volinike uut kolleegiumi.
"Euroopa kodanikud toetasid juunis Rahvaparteid" ning "meie toetame nüüd Barrosot", sest ta on tõestanud, et on "kõrge profiiliga kandidaat".
Martin Schulz (DE) sotsiaaldemokraatide ja demokraatide fraktsioonist ütles, et tema fraktsioon ei toeta Barrosot, ehkki ta lisas, et fraktsioon teeb lõpliku otsuse täna õhtul.
"Euroopa vajab tõelist suunamuutust" ning Barroso kandidatuuri hinnatakse selle alusel, ütles Schulz.
Ta rõhutas seejärel, et vaja on uusi Euroopa seadusi, nt avalike teenuste direktiivi: "Asi on Teie programmis, hr Barroso, me ei saa taandada Euroopat vaid ühele mehele".
Liberaalide fraktsiooni esimees Guy Verhofstadt (BE) selgitas, et tema fraktsioon toetab Barroso kandidatuuri, juhul kui täidetakse fraktsiooni nõue tulla välja ühise pangasüsteemi korrastamise kavaga ning viia läbi pangandusjärelvalve tõhustamise vahehindamine.
"Barroso kavad ei ole mõningaid fraktsioone veennud, ent meie kohus on teha lõplik otsus nii kiiresti kui võimalik".
"Roheliste/Euroopa Vabaliidu fraktsioon ei usu Teisse," ütles Daniel Cohn-Bendit (FR), lisades, et "me leiame, et me väärime kedagi paremat kui Teie".
Ta nõudis lisaks hääletuse edasilükkamist, et arvesse saaks võtta Iirimaa referendumit Lissaboni lepingu küsimuses.
"Kui iirlased ütlevad "jah" Lissaboni lepingule, on meil komisjoni osas uus olukord," märkis ta.
Michał Kamiński (PL) Euroopa Konservatiivide ja Reformistide fraktsioonist avaldas Barrosole toetust.
"On mitmeid teemasid, mille osas me ei ole hr Barrosoga ühel meelel, näiteks Lissaboni leping, ent ta on rahvusliku isekuse vastu ja sellepärast me toetame teda."
Euroopa Ühendatud Vasakpoolsete/Põhjamaade Roheliste Vasakpoolsete liitfraktsiooni esimees Lothar Bisky (DE) selgitas, et me vajame "sotsiaalset, rahumeelset ning keskkonnasõbralikku Euroopat" ning et Barroso on "vale inimene presidendi kohale kui me soovime sellist Euroopat".
Nigel Farage (UK) Vaba ja Demokraatliku Euroopa fraktsioonist ütles, et EP ei tohiks hääletada Barroso kandidatuuri üle kuni iirlased ei ole hääletanud Lissaboni lepingu üle.
Krisztina Morvai (HU, NI) märkis, et ta toetab "fundamentaalset muutust" Euroopas ning et "me peame edendama inimeste põhiõigusi".
Nõukogu
Cecilia Malmström rõhutas nõukogu nimel kõneledes, et Barroso nimetati kandidaadiks ühehäälselt ning et teda toetasid 27 riigi- ja valitsusjuhti erinevatest parteidest.
Rootsi ELi asjade minister viitas kindlusele, stabiilsusele ja tõhususele, kui ta rääkis vajadusest nimetada komisjoni president ametisse aega viitmata.
20090911IPR60583 Audiovisuaalsed materjalid President Buzeki pressiteade (inglise keeles) EuroparlTV: fraktsioonide reaktsioonid pärast Barroso hääletust Barroso kõne pärast hääletust (16.09), audio, inglise keeles (3:05) Barroso sõnavõtt (15.09), audio, inglise keeles Fraktsioonide kõnevoor (15.09), audio, inglise keeles
ET
1
EUROPARL-TV
http://www.europarltv.europa.eu/swf/EmbedPlayer.swf?vid=646deee2-40f9-4c9f-b6fb-cd6c5c577a82&cid=0c8dedcf-1098-46c9-9b85-6f2b0f0b120d&lang=en&bitrate=512&loop=off&autoplay=off&startVolume=medium&showTitle=on&showBottom=on
ET
2
LINK
ftp://epavvideoget:mo12ssb@ftpeps01.europarl.eu.int/epavvideo/commission
ET
3
LINK
http://www.ep-president.eu/view/en/press/press_release/2009/2009-September/press_release-2009-September-12.html;jsessionid=A1B921B2E9E63DA4367A5D49B6115AEF
ET
4
LINK
http://www.europarltv.europa.eu/yourparliament.aspx?action=viewVideo&packageId=67681fcf-ec70-4b24-bc5d-80070b83f281
ET
5
MULTIMEDIA
20090916MLT60755.asf
ET
6
MULTIMEDIA
20090915MLT60707.asf
ET
7
MULTIMEDIA
20090915MLT60723.asf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
