24.6.2011 B7-0378/2011 RESOLUTSIOONI ETTEPANEK vastavalt kodukorra artiklile 120
Valest toitumisest tingitud haiguste vastane võitlus
Cristiana Muscardini
PE465.700v01-00 B7‑0378/2011 Euroopa Parlamendi resolutsiooni ettepanek valest toitumisest tingitud haiguste vastase võitluse kohta
Euroopa Parlament ,
– võttes arvesse kodukorra artiklit 120,
A. arvestades, et lisaks tervishoiujuhtidele annab rasvumise levikust üha sagedamini teada ka massimeedia;
B. arvestades, et vastupidiselt varasematele aegadele tabab see haigus praegusel ajal ka lapsi;
C. arvestades, et see haigus halvendab elukvaliteeti ning vähendab organismi kaitsevõimet haigusetekitajate vastu;
D. arvestades muid haigusi, mis kaasnevad vale, rasvade ja suhkrute osas tasakaalustamata toitumisega;
E. arvestades Euroopa Toiduohutusameti ning Euroopa Elu- ja Töötingimuste Parandamise Fondi ülesandeid;
F. arvestades, et hinnatakse võimalust kõnealuste asutuste koostööks, et koostada koolitusprogramm, mille eesmärk on pakkuda paremat elukvaliteeti toitumisalase hariduse kaudu, mille abil on võimalik ennetada vale toitumisega kaasnevaid haigusi,
1. palub nõukogul ja komisjonil edendada toitumisõpetuse ning tasakaalustatud toitumise alase programmi sisseviimist ELi koolides.
