DCAS
Tutvustus ja pädevused
Delegatsioon kujunes välja varasemast Sõltumatute Riikide Ühenduse vabariikidega suhtlemise delegatsioonist, kes moodustas 1993. aastal töörühma Kesk-Aasiaga suhtlemiseks.
1994. aastal loodi Kesk-Aasia ja Mongooliaga suhtlemise delegatsioon.
Korrapäraselt on tegutsenud parlamentaarsed koostöökomisjonid Kasahstaniga ning alates 2000. aastast Kõrgõzstani ja Usbekistaniga.
Parlamentaarsed koostöökomisjonid on peamine element 1. juulil 1999. aastal jõustunud partnerlus- ja koostöölepingutes, milles nähakse ette ELi ja kõnealuse kolme riigi vaheliste suhete raamistik.
Parlamentaarsete koostöökomisjonide peamine ülesanne on vaadata läbi partnerlus- ja koostöölepingu rakendamine.
Neil on õigus nõuda teavet koostöönõukogult, kes teostab lepingu üle järelevalvet.
Parlamentaarsed koostöökomisjonid võivad lisaks anda nõukogule soovitusi.
Kuna Mongoolia, Tadžikistani ja Türkmenistaniga ei ole veel partnerlus- ja koostöölepinguid sõlmitud, toimuvad nende kolme riigiga regulaarsed parlamentidevahelised kohtumised.
20080311DDE23698
