Kliimakonverents: EL peaks võitlema Kyoto Protokolli eest
Keskkond
Täiskogu istungid
2011-11-17 - 10:31
Mare HAAB Pressinõunik, Euroopa Parlamendi Infobüroo Eestis STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 EL peaks võtma juhtrolli ja jätkama võitlust Kyoto Protokolli eest ÜRO kliimakonverentsil Durbanis, Lõuna-Aafrikas, ning nõudma CO2 vähendamist ka pärast 2012. aastat.
Seda seisukohta rõhutab resolutsioon, mida parlament hääletas kolmapäeval, 16. novembril.
Saadikute hinnangul võidaks ELi majandus sellest kui kasvuhoonegaaside vähendamise eesmärgiks seataks suurem kui 20% määr.
"Rahvusvahelised läbirääkimised kliimaküsimustes on jõudnud murdepunktini tardumuse ja edasiarengu vahel - EL peab aitama luua uut arengut Durbanis," ütles EP keskkonnakomisjoni esimees, kes juhib EP delegatsiooni, Jo Leinen (S&D; DE) pärast seda kui resolutsioon võeti vastu 532 pool, 76 vastu ja 43 erapooletu häälega.
"Majanduskriisi ei tohi kasutada ettekäändeks, et mitte tegutseda.
EL peaks toetama Kyoto Protokolli ning tegema koos teiste riikidega koostööd, et tagada kõikehõlmava kliimalepingu väljatöötamine hiljemalt 2015. aastaks," lisas ta.
Rohkem kui 20% kasvuhoonegaaside vähendamist
Saadikute hinnangul peaks EL püüdlema 2020.aastaks seatud 20%lisest kasvuhoonegaaside vähendamise eesmärgist kaugemale.
See oleks ELi enda huvides arvestades kasu, mis tõuseb "rohelistest töökohtades, majanduskasvust ja julgeolekut".
Kliimafond ja teised meetmed
Saadikud soovivad, et EL saavutaks kokkuleppe nn Rohelise Kliimafondi vahendite ja toimimise osas, et abistada arengumaid.
Aastaks 2020 peaks fondi maht olema US $100 miljardit.
Uusi meetmeid on vaja ka lennunduse ja merenduse valdkonnas (mis jäävad Kyoto Protokollist välja) ning selleks, et tegeleda maa muutunud kasutusega.
Saadikud toetavad jätkuvalt 2008.a. vastvõetud seadusandlust, mis näeb ette lennunduse arvamise ELi heitgaaside kauplemissüsteemi alates 1. jaanuarist 2012.
Saadikud avaldasid muret "megatonnilise vastuolu" pärast, mis valitseb rahvusvaheliste kohustuste ja ÜRO eesmärgi vahel piirata globaalset soojenemist keskmiselt 2 kraadini Celsiuse järgi.
ÜRO uurimisraportite järelduste kohaselt peaksid tööstusriigid aastaks 2020 vähendama emissiooni 25-40% 1990.a. tasemest.
20111116IPR31604
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
