30.3.2007
RESOLUTSIOONI ETTEPANEK
vastavalt kodukorra artiklile 113
Esitaja(d): Adriana Poli Bortone
Erasmuse programmi uued suunised
Euroopa Parlamendi resolutsioon Erasmuse programmi uute suuniste kohta
Euroopa Parlament ,
–
võttes arvesse kodukorra artiklit 113,
A.
arvestades, et Erasmuse programm on liikuvuse ja koostöö programm, mille eesmärk on muuta Euroopa Liit kõrgetasemelise haridussüsteemiga piirkonnaks;
B.
arvestades, et Erasmuse programmi hallatakse detsentraliseeritult osalevate riikide riigiasutuste abil;
C.
arvestades, et komisjon, kes vastutab kogu programmi eest, annab riigiasutustele ja ülikoolidele vaid suuniseid ning riigiasutused ja ülikoolid vastutavad seejärel akadeemiliste ja praktiliste/logistiliste ülesannete elluviimise eest;
D.
arvestades, et komisjon ei ole 2007–2013. aasta uues programmis pidanud endiselt vajalikuks nõuda kõikidelt Erasmuse stipendiaatidelt elukindlustust;
E.
arvestades, et välismaal elamise ja õppimisega kaasneb sageli ettenägematuid ohte ja ohverdusi,
1.
soovitab Erasmuse programmi suunised üle vaadata, et lisada kõikidele üliõpilastele elukindlustuse kohustuse, mille kulud katavad koduülikool ja vastuvõttev ülikool võrdselt;
2.
on seisukohal, et antud tüüpi kindlustus peab olema Erasmuse stipendiumi eeltingimus.
