SUULINE KÜSIMUS ARUTELUGA O-0087/06
vastavalt kodukorra artiklile 108
esitaja:
Caroline Lucas
,
Jill Evans
ja
Bart Staes
Verts/ALE fraktsiooni nimel,
Tobias Pflüger
ja
Luisa Morgantini
GUE/NGL fraktsiooni nimel,
Vittorio Prodi
ALDE fraktsiooni nimel
nõukogule
Teema: Õigus keelduda ebaseaduslikus sõjas osalemisest
Iraagi vallutamine oli vastuolus rahvusvahelise õigusega.
Seda ei saa õigustada ÜRO põhikirjas määratletud õigusliku kaitse abil ning rünnakut ei kiidetud heaks ÜRO Julgeolekunõukogu resolutsiooniga.
Saddam Hussein oli kohutav diktaator, kuid tema valitsusel ei olnud massihävitusrelvi ning nad ei pakkunud USAd või mõnda muud riiki rünnata kavatsevatele terroristidele võimalust ennast riigi territooriumil varjata.
Sõja algusest alates on saabunud teateid sõjategevusest, mis on vastuolus Genfi konventsioonis ja teistes õigusaktides määratletud rahvusvahelise humanitaarõiguse siduvate eeskirjadega.
Seega on ilmnenud, et järjest suurem hulk sõjaväelasi, kelle teenistusse asumine sunniks neid osalema Iraagi sõjas, keelduvad teenistusse asumast ja neid süüdistatakse "väejooksus" ning seetõttu on nad sunnitud taotlema varjupaika kolmandates riikides.
Sellega seoses:
Kas nõukogu on teadlik Saksamaa halduskohtu 21. juuni 2005. a otsusest seoses major Florian Pfaffi kohtuasjaga, mille alusel tunnistati tema õigust keelduda teatud käskudest lähtuvalt südametunnistusest pärast seda, kui ta ei olnud nõus Saksa bundesveeri toetusega USA armeele Iraagi vallutamisel kuna see on vastuolus rahvusvahelise õigusega?
Kas nõukogu on koostamas uut õigusakti lisaks nõukogu direktiivile 2004/83/EÜ , mille alusel oleks sõjaväelastel õigus pagulase staatusele ELi riikides, kui nad deserteerivad "ebaseadusliku sõja" eest?
Milliseid meetmeid kavatseb nõukogu võtta - Euroopa julgeoleku- ja kaitsepoliitika ning missioonide raames ja nendest väljaspool - et vältida ELi, selle liikmesriikide ja töötajate osalemist "ebaseaduslikus sõjas" ja/või ebaseaduslikus sõjategevuses?
Milliseid meetmeid võetakse vältimaks, et sõjaväelased ei soorita - või neid ei sunnita sooritama - sõjakuritegusid nii iseseisvate kui ka NATOga koostöös läbiviidavate ühise välis- ja julgeolekupoliitika missioonide ettevalmistamisel ja rakendamisel?
ELT L 304, 30.9.2004, lk.
12.
