SUULINE KÜSIMUS H-0214/10
Küsimuste tunniks osaistungjärgul - mai 2010
vastavalt kodukorra artiklile 116
esitaja:
Tadeusz Zwiefka
Euroopa Komisjonile
Teema: Komisjoni teatis ametivõimude korraldatavas maa ja hoonete müügis sisalduvate riigiabi elementide kohta
Vastavalt komisjoni teatisele ametivõimude korraldatavas maa ja hoonete müügis sisalduvate riigiabi elementide kohta (97/C 209/03) , ei sisalda piisavalt reklaamitud, avatud ja tingimusteta enampakkumise teel toimunud kinnisvara müük riigiabi.
Pakkumismenetlust loetakse avatuks, kui see on avaldatud üleriigilises või isegi rahvusvahelises ajakirjanduses Nii pakkumiskutsete avaldamise hind kui ka kohustus neid mitu korda avaldada koormab oluliselt kohalike asutuste eelarvet.
Kas komisjon võiks vastata järgmistele küsimustele, arvestades, et ülalnimetatud teatis avaldati 13 aastat tagasi, kui ligipääs Internetile oli veel piiratud:
Kas komisjon võiks kaaluda võimalust tühistada täielikult või osaliselt asjaomaste asutuste kohustus avaldada pakkumiskutseid ajakirjanduses?
Kas komisjon võiks kaaluda võimalust lühendada pakkumiste avaldamise tähtaega kinnisvara puhul, mille alghind on üle 100 000 euro?
EÜT C 209, 10.7.1997, lk 3.
