Selgusid Sahharovi auhinna kolm finalisti
Inimõigused
2007-09-25 - 10:31
2007. aasta Sahharovi auhinna kolm finalisti on: Salih Mahmoud Osman, Anna Politkovskaja ning Zeng Jinyan ja Hu Jia.
Nad valiti välja 24. septembril välisasjade komisjoni ja arengukomisjoni ühisel koosolekul.
Sahharovi auhinna laureaat selgub 25. oktoobril, kui oma otsuse teeb esimeeste konverents.
Auhind antakse pidulikult üle 11. detsembril Strasbourgis.
Finalistid:
Sudaani jurist Salih Mahmoud Osman on inimõiguste küsimustega tegelev advokaat.
Ta töötab piinamise vastu võitlevas organisatsioonis, pakkudes tasuta õigusabi paljudele Sudaani kodusõja ja inimõiguste rikkumiste ohvritele.
Vene ajakirjanik Anna Politkovskaja (postuumselt) uuris inimõiguste rikkumisi ja piinamisjuhtumeid Tšetšeenias.
Ta tapeti 7. oktoobril 2006. aastal.
Zeng Jinyan ja Hu Jia on Hiina inimõiguste aktivistid.
Zeng Jinyan on küberdissident, kes postitab iga päev oma blogisse näiteid inimõiguste rikkumistest Hiinas.
Tema abikaasa Hu Jia võitleb puhtama keskkonna eest ja AIDSi vastu.
Euroopa Parlament annab Sahharovi auhinda välja 1988. aastast.
Sahharovi auhind on mõeldud isikutele või rühmadele, kes on ennastsalgavalt kaitsnud inimõigusi või demokraatiat.
Auhinnaga kaasnev rahaline preemia on 50 000 eurot.
Auhind antakse laureaadile üle 11. detsembril, päev pärast ÜRO inimõiguste deklaratsiooni 59. aastapäeva.
20070924IPR10614 Sahharovi auhinna veebileht (ingliskeelne) Lisainfo (ingliskeelne) Pressiteade 11.09.2007 Jacek SARYUSZ-WOLSKI, Josep BORRELLi ja Hélène FLAUTRE'i kommentaarid (inglise ja prantsuse keeles, 3'15")
ET
1
LINK
/comparl/afet/droi/sakharov/default.htm
ET
4
MULTIMEDIA
20070925MLT10710.wmv
-//EP//TEXT IM-PRESS 20070919BKG10509 0 NOT XML V0//ET
-//EP//TEXT IM-PRESS 20070910IPR10215 0 NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
