IMFi direktor Strauss-Kahn: finantskriis ei ole veel läbi
Majandus ja rahandus
2008-05-16 - 14:18
Dominique Strauss-Kahn parlamendis
Neljapäeval külastas Rahvusvahelise Valuutafondi (IMF) direktor Dominique Strauss parlamenti, et arutada saadikutega finantskriisi küsimusi.
"Halvim on selja taga," kommenteeris valuutafondi direktor finantskriisi.
Alljärgnevalt toome teieni katkeid tema kõnest parlamendisaadikutele, millest saate teada, miks arvab kõrge ametnik, et finantskriis maailmas jätkub, mis on IMFi roll rahaturgude järelevalve puhul ning miks ta muretseb toiduhindade järsu tõusu pärast.
Dominique Strauss-Kahni hinnangul on finantskriisi näol tegu uut tüüpi kriisiga ja seetõttu ei tea me, missuguseid kriise võime näha järgnevatel aastatel.
"Kinnisvarahinnad USAs ikka veel langevad, märki stabiliseerumisest ei ole," rääkis ta kohtumisel saadikutega.
"Kui kriisi põhjused on ikka veel üleval, siis on ka tagajärjed - halvad laenud, rahandussüsteemi probleemid ning finantssüsteemide ülekandmine reaalmajandusse."
Strauss-Kahni sõnul ei seisa Euroopa ega tärkavad turud eraldi USA majandusest ja seetõttu ei jää eemale USA aeglustumise mõjudest.
Samas Hiina ja India puhul tuleb ikkagi üüratu kasv, isegi kui see on veidi aeglasem kui varem.
Kas halvim on möödas?
"Kui me mõtleme halvimat finantskriisi puhul, siis see võib nii olla," märkis Strauss-Kahn.
"Aga kas see on päriselt ka nii?
Nagu keegi kunagi ütles Prantsuse revolutsiooni tagajärgede kohta, et on liiga vara veel midagi öelda.
Võime öelda, et suur osa finantsasutustes toimuvast on avalikuks tulnud, eriti USAs, aga ka Euroopas.
Nii et halvim on selja taga."
Mehe sõnul on peamine probleem finantskriisi ja reaalmajanduse suhe.
Ja see ei ole veel selja taga, avaldudes tarbija- ja investeerimiskäitumises, võimalik laenukriisis erinevates maailma osades.
"Peame hoolikalt enda ümber vaatama, kaua see kestab - optimistid ütlevad, et kuni selle aasta lõpuni, pessimistid ütlevad, et kuni 2009. aasta keskpaigani.
Keegi ei tea täpselt."
Finantsasutuste järelevalvest
Kuidas vältida kriisi naasmist?
Strauss-Kahn märkis Finantsstabiilsuse Foorumi mahukat raportit, milles tehakse soovitusi turgude ja finantsinstitutsiooni täiustamise kohta.
Kuidas seda rakendada ning tagada rakendamine?
Strauss-Kahni meelest peab igal pool olema ühesugune järelevalve, ka arenguriikides, vastasel juhul ei saavutata midagi.
Sellega tegelemiseks oleks vaja universaalset institutsiooni nagu näiteks IMF.
Suurenevatest toiduhindadest
Strauss-Kahni sõnul on kõrged toiduhinnad suur humanitaarprobleem.
"Inimesed nälgivad ning selle mõju on suuremgi - kui lastel on noored eas vähe toitu, mõjutab see nende kogu järgnevat elu.
Me kõik loodame, et turg lahendab selle probleemi, kuid millal?
Me ei taha väga kaua oodata.
Peame midagi tegema.
Hea näide on Malawi, kus põllumajandustoodang on kahe aasta jooksul kahekordistunud, sest võeti kasutusele uus poliitika.
"Meil on vaja korrektset põllumajanduspoliitikat."
20080513STO28757 Majandus- ja rahanduskomisjon Pressiteade Strauss-Kahni külaskäigust (EN) Rahvusvaheline Valuutafond (IMF)
ET
1
PHOTO
20080514PHT28936.jpg
ET
2
LINK
/activities/committees/homeCom.do;jsessionid=1407E0B6293658BE308DC82C53C4295E.node2?body=ECON&language=ET
ET
4
LINK
http://www.imf.org/external/index.htm
-//EP//TEXT IM-PRESS 20080515IPR28974 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
