31.3.2011 B7-0234/2011 RESOLUTSIOONI ETTEPANEK vastavalt kodukorra artiklile 120
Tuumaenergiaalase julgeoleku suurendamine Doonau piirkonnas
Franz Obermayr
,
Csanád Szegedi
PE459.770v01-00 B7‑0234/2011 Euroopa Parlamendi resolutsioon tuumaenergiaalase julgeoleku suurendamise kohta Doonau piirkonnas
Euroopa Parlament ,
– võttes arvesse Euroopa Komisjoni koostatavat strateegiat Doonau piirkonna kohta;
– võttes arvesse keskkonnakaitse küsimusi, mis on Doonau piirkonna strateegia üheks prioriteediks;
– võttes arvesse ettevaatamatu tuumapoliitika tõsiseid piiriüleseid tagajärgi, mida näitas selgelt hiljutine katastroof Jaapanis,
A. arvestades, et Doonau piirkonnas asuvad mõned tuumajaamad, mis on Euroopas vaidlusküsimuseks eeskätt oma nõukogudeaegsete struktuuride tõttu;
B. arvestades, et eriti keskkonnamõjude hindamise menetlus on olnud Doonau piirkonna tuumaenergiaprojektide puhul sageli puudulik ning asjaosalistega, eelkõige naaberriikide lähipiirkondadega konsulteerimine ja nende kaasamine on olnud sageli olematu või mitterahuldav;
C. arvestades, et eespool nimetatud probleemide tõttu on Doonau piirkonna eri riikide vahel tekkinud tõsised keskkonnapoliitikast põhjustatud pinged,
1. on seisukohal, et EL peaks Doonau piirkonna strateegia raames nõudma nimetatud makropiirkonnas suuremat tuumaenergiaalast julgeolekut;
2. juhib eelkõige tähelepanu asjaolule, et keskkonnamõju hindamise direktiivi tuleks kõigis ELi liikmesriikides, ka pärast 2004. aastat ühinenud liikmesriikides kohaldada kohustuslikult ka varem alustatud projektidele;
3. kutsub komisjoni üles vaatama üle ja kõrvaldama puudused keskkonnamõjude hindamise menetluses ning tagama asjaosaliste piirkondadeülese kaasamise sellesse protsessi kogu Doonau piirkonnas.
