A7-0003/2009
28.7.2009
RAPORT
Euroopa Liidu 2009. aasta paranduseelarve nr 6/2009 projekt, III jagu – Komisjon
(11888/2009 – C7‑0098/2009 – 2009/2047(BUD))
Eelarvekomisjon
Raportöör:
Jutta Haug
PE 427.058v02-00
SISUKORD
EUROOPA PARLAMENDI RESOLUTSIOONI ETTEPANEK................................................3
SELETUSKIRI............................................................................................................................4
MENETLUS................................................................................................................................5
EUROOPA PARLAMENDI RESOLUTSIOONI ETTEPANEK
Euroopa Liidu 2009. aasta paranduseelarve nr 6/2009 projekti kohta, III jagu – Komisjon
(11888(2009)0288 – C7‑0098/2009 – 2009/2047(BUD) )
Euroopa Parlament ,
– võttes arvesse EÜ asutamislepingu artiklit 272 ja Euratomi asutamislepingu artiklit 177;
– võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,
EÜT L 248, 16.9.2002, lk 1. eriti selle artikleid 37 ja 38;
– võttes arvesse Euroopa Liidu 2009. aasta üldeelarvet, mis võeti lõplikult vastu 18. detsembril 2008
ELT L 69, 13.3.2009. ;
– võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta
ELT C 139, 14.6.2006, lk 1. ;
– võttes arvesse komisjoni poolt 18. juunil 2009. aastal esitatud Euroopa Liidu 2009. aasta paranduseelarve nr 6/2009 esialgset projekti ( KOM(2009)0288 );
– võttes arvesse nõukogu 13. juulil 2009. aastal koostatud paranduseelarve nr 6/2009 projekti (11888/2009 – C7‑0098/2009 );
– võttes arvesse kodukorra artiklit 75 ja V lisa;
– võttes arvesse eelarvekomisjoni raportit ( A7‑0003/2009 ),
A. arvestades, et 2009. aasta eelarve paranduseelarve nr 6 esialgne projekt hõlmab traditsiooniliste omavahendite prognoosi läbivaatamist, käibemaksu ja kogurahvatulu baasi, asjakohaste Ühendkuningriigi korrektsioonide eelarvestamist ja rahastamist ning 2009. aastal Madalmaade ja Rootsi kogurahvatulul põhineva makse vähendamise rahastamise läbivaatamist;
B. arvestades, et paranduseelarve nr 6/2009 projekti eesmärk on kirjendada kõnealused eelarve korrigeerimised ametlikult 2009. aasta eelarvesse,
1. kiidab paranduseelarve nr 6/2009 projekti muutmata kujul heaks;
2. teeb presidendile ülesandeks edastada käesolev resolutsioon nõukogule ja komisjonile.
SELETUSKIRI
2009. aasta eelarve paranduseelarve nr 6 esialgne projekt hõlmab traditsiooniliste omavahendite (s.o tollimaksud ja suhkrumaksud) prognoosi läbivaatamist, käibemaksu ja kogurahvatulu baasi, asjakohaste Ühendkuningriigi korrektsioonide eelarvestamist ja rahastamist ning 2009. aastal Madalmaade ja Rootsi kogurahvatulul põhineva makse vähendamise rahastamise läbivaatamist, mis toob kaasa liikmesriikide poolt ELi eelarvesse tehtavate omavahendite sissemaksete jaotuse muutumise.
Traditsiooniliste omavahendite, käibemaksu ja kogurahvatulu baasi prognoosi läbivaatamine on äärmiselt tehniline, ja sellega tehakse kohandusi viimaste majandusprognooside alusel, mis võeti vastu omavahendeid käsitleva nõuandva komisjoni koosolekul.
Eelarvetasakaalu hälvete Ühendkuningriigi kasuks korrigeerimine, mis tuleb kirjendada paranduseelarve nr 6/2009 esialgsesse projekti, puudutab aastaid 2005 ja 2008.
Kuna teatud aasta Ühendkuningriigi korrektsiooni rahastatakse järgneval aastal, osalevad Ühendkuningriigi korrektsiooni rahastamisel kõik 27 liikmesriiki.
Siiski puudutab 2005. aasta Ühendkuningriigi korrektsiooni rahastamine 2006. aastal 25 liikmesriiki.
Madalmaade ja Rootsi kogurahvatulul põhinevate maksete vähendamine 2009. aastaks kehtestati paranduseelarvega 3/2009.
Summad kohandati praeguste hindadega, kohaldades ELi SKT deflaatorit eurodes, mis nähti ette komisjoni 2008. aasta kevade majandusprognoosis ehk mis oli kasutada 2009. aasta esialgse eelarveprojekti koostamise ajal.
Madalmaade puhul on summaks 665,8 miljonit eurot ning Rootsi puhul 165,1 miljonit eurot ning need ei muutu.
Vähendamisi rahastavad kõik liikmesriigid vastavalt oma kogurahvatulul põhineva makse osakaalule.
Raportööri seisukoht
Paranduseelarve nr 6/2009 esialgne projekt puudutab omavahendite süsteemi.
Süsteem on äärmiselt tehniline ja selle arvutuseeskirjad on üksikasjalikult sätestatud asjaomastes õigusaktides.
Seetõttu soovitab raportöör võtta paranduseelarve nr 6/2009 projekt vastu muutmata kujul.
MENETLUS
Pealkiri
Euroopa Liidu 2009. aasta paranduseelarve nr 6/2009 projekt, III jagu – Komisjon
Viited
11888/2009 – C7-0098/2009 – 2009/2047(BUD)
Vastutav komisjon
istungil teada andmise kuupäev
BUDG0.0.0000
Arvamuse esitaja(d)
istungil teada andmise kuupäev
Raportöör(id)
nimetamise kuupäev
Jutta Haug
24.1.2008
Endine raportöör / Endised raportöörid
Paranduseelarve projekti nõukogu poolt koostamise kuupäev
13.7.2009
Paranduseelarve projekti nõukogu poolt edastamise kuupäev
21.7.2009
Arutamine parlamendikomisjonis
21.7.2009
Vastuvõtmise kuupäev
21.7.2009
Lõpphääletuse tulemused
+:
–:
0:
35
Lõpphääletuse ajal kohal olnud liikmed
Damien Abad, Reimer Böge, José Manuel Fernandes, Salvador Garriga Polledo, Ingeborg Gräßle, Monika Hohlmeier, Alain Lamassoure, Janusz Lewandowski, Francesca Balzani, Göran Färm, Eider Gardiazábal Rubial, Jutta Haug, Jiří Havel, Edit Herczog, Ivaylo Kalfin, Vladimír Maňka, Alexander Alvaro, Carl Christoffer Haglund, Anne E. Jensen, Sergej Kozlík, Lajos Bokros, Miguel Portas, Claudio Morganti
Lõpphääletuse ajal kohal olnud asendusliige/asendusliikmed
Bendt Bendtsen, Pascale Gruny, Giovanni La Via, Paul Rübig, Theodor Dumitru Stolojan, Axel Voss, Frederic Daerden, Cătălin Sorin Ivan, Georgios Stavrakakis, Jutta Steinruck, Derek Vaughan, Riikka Manner
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esitamise kuupäev
28.7.2009
Märkused (andmed on kättesaadavad ainult ühes keeles)
...
