Rahvusvahelisel ja riigisisesel raudteeveol esinevate viivituste hüvitamine sõitjatele
Transport
2005-09-07 - 19:08
Rongisõitjad võivad pärast Euroopa Parlamendi transpordikomisjoni 19. aprilli hääletust rongide hilinemise korral loota hüvitise saamisele.
Euroopa Parlamendi liikmed nõuavad ka seda, et hüvitist – olgu siis sularahas või tasuta piletina – ei tuleks anda mitte ainult rahvusvahelistel, vaid ka sisemaistel raudteeliinidel sõitvatele inimestele, sealhulgas ka püsisõitjatele.
Parlamendisaadikud soovivad ka, et sularahaline hüvitis põhineks lihtsal, kergesti mõistetaval skaalal.
Euroopa Parlament on kaua olnud paremate raudteeteenuste innukas toetaja, lootes julgustada liikluse ümberkandumist maantee- ja õhutranspordilt.
See vähendaks ummikuid maanteedel ja takistusi lennuliikluses ning atmosfääri saastamist.
Viimaste aastakümnete jooksul on Euroopa raudteevedu pidanud taanduma maantee- ja lennutranspordi ees; USAs, kus raudteevedu on läbi teinud taaselustumise, viitavad tõendid sellele, et seda suundumust on võimalik pöörata.
Üks viis julgustada sõitjaid otsustama rohkem rongide kasuks on tagada neile selged ja lihtsad hüvitiste määrad selleks puhuks, kui nad ei saa teenust, mille eest nad tasunud on.
Mõnedes ELi liikmesriikides on sellised hüvitiste süsteemid juba olemas, kuid Euroopa Parlamendi transpordikomisjon usub, et ELi kohaldatavad alammäärad toovad rongisõitjatele kaasa õiglasema kohtlemise kogu Euroopas.
Transpordikomisjoni hääletuse üks tulemus on see, et raudtee-ettevõtetel ei ole enam võimalik nõuda hüvitise maksmist tasuta piletitena uuteks rongisõitudeks.
Selle asemel on sõitjatel juhul, kui nende rong hilineb, õigus järgmistele sularahalistele miinimumhüvitistele:
- 25% pileti hinnast, kui rong hilineb 60 minutit või rohkem;
- 50%, kui rong hilineb 120 minutit või rohkem;
- 75%, kui rong hilineb 180 minutit või rohkem.
Sularahalised hüvitised tuleks välja maksta ühe kuu jooksul pärast taotluse esitamist.
Euroopa Parlamendi liikmed nõudsid, et nendel rongi hooajapiletite omanikel, kes pidevalt hilinemiste või rongi väljumise tühistamiste tõttu kannatavad, oleks õigus hüvitisele tasuta sõitude, hinnaalanduste või hooajapileti pikendamisena.
Nimetatud ELi seadus, milles käsitletakse viivituste hüvitamist, on ainult üks osa laiemast õigusaktide pakmest, mille eesmärk on tõsta raudteetranspordi standardeid Euroopa Liidus.
Õigusaktid koostab Euroopa Komisjon, kuid selle, millise kuju need lõpuks saavad, otsustab Euroopa Parlament.
Tegemist on Euroopa Liidu kolmanda raudteid käsitleva õigusaktide pakmega.
Varasemate pakmetega kehtestati konkurents kõigepealt rahvusvahelises ja seejäral liidusiseses raudtee-kaubaveo teenuse osutamises.
Samuti sätestati standardsed kogu ELis kehtivad tehnilised ja ohutuseeskirjad.
Vt meie märkust 2004. aasta Euroopa valimisteks: „ Raudteede parem tulevik“ .
Alles kolmandas õigusaktide pakmes pöörab EL tähelepanu sõitjateveo teenustele.
Lisaks viivituste hüvitamise küsimusele käsitletakse kolmandas pakmes sõitjateveo teenuste liberaliseerimise tähtaegasid ning selle eesmärgiks on lubada rahvusvahelisse (ja ka liikmesriikide transpordivõrkude, kui transpordikomisjon oma tahtmise saavutab) sõitjateveo teenuste osutamisse suuremat konkurentsi.
Ülejäänud osad hõlmavad kaubaveoteenuseid ostvatele klientidele makstavaid hüvitisi ja sertifikaatide süsteemi, mis aitavad tagada rongi personali vastavust ametioskuste, tervise ja keeleoskuse miinimunõuetele.
20050819STO00762 Raudteede parem tulevik (Tähtsündmused – valimised 2004) (Inglise/eesti keeles)
ET
1
PHOTO
20050819PHT00573.jpg
ET
2
LINK
/elections2004/highlights/et/807.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
