P6_TA(2007)0034
Tehnilised meetmed teatavate siirdekalavarude kaitseks *
A6-0476/2006
Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, milles sätestatakse tehnilised meetmed teatavate siirdekalavarude kaitseks ( KOM(2006)0100 – C6-0106/2006 – 2006/0030(CNS) )
(Nõuandemenetlus)
Euroopa Parlament
, –
võttes arvesse komisjoni ettepanekut nõukogule ( KOM(2006)0100 ) ELTs seni avaldamata.
;
–
võttes arvesse EÜ asutamislepingu artiklit 37, mille alusel nõukogu konsulteeris Euroopa Parlamendiga ( C6-0106/2006 );
–
võttes arvesse kodukorra artiklit 51;
–
võttes arvesse kalanduskomisjoni raportit ( A6-0476/2006 ),
1.
kiidab komisjoni ettepaneku muudetud kujul heaks;
2.
palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;
3.
palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;
4.
palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5.
teeb presidendile ülesandeks edastada Euroopa Parlamendi seisukoht nõukogule ja komisjonile.
Komisjoni ettepanek Euroopa Parlamendi muudatusettepanekud Muudatusettepanek 1 Põhjendus 4 a (uus)
(4 a) Rahvusvahelise Atlandi Tuunikala Kaitse Komisjoni (ICCAT) andmetel ei saa praegust varude kasutamise viisi arvesse võttes pikaajaliselt säilitada praegust hariliku tuuni püüdmise taset ning seetõttu peaks Euroopa Liit tegema ICCATile viivitamatult ettepaneku varude taastootmise meetmete kohta, sealhulgas vajadusel taastamiskava ning järelevalvemeetmete kohta, mis aitavad kaasa ülepüügi ja tegelikku püüki vähendavate deklaratsioonide probleemi lahendamisele.
Muudatusettepanek 2 Põhjendus 4 b (uus)
(4 b) Teaduslikud analüüsid näitavad hariliku tuuni varude hävimise ohtu ning Euroopa Liit ja tema liikmesriigid peaksid seega kehtestama eespool nimetatud teaduslike analüüside soovitustele tuginedes kiiresti järelevalvemeetmed, mis võimaldavad lahendada ülepüügi probleemi, ning varude taastamise kava.
Muudatusettepanek 3 Põhjendus 4 c (uus)
(4 c) Et nimetatud järelevalvemeetmed oleksid tõhusad, peab nende osas valitsema üldine konsensus ning seetõttu on vajalik, et komisjon ja liikmesriigid rakendaksid kiiresti rahvusvahelises kontekstis aktiivset poliitikat nimetatud meetmete kaitseks, eriti piirkondlikes varude haldamisega tegelevates kalandusorganisatsioonides ja riikides nagu Jaapan, mis on hariliku tuuni peamiseks turuks.
Muudatusettepanek 4 Põhjendus 4 d (uus)
(4 d) Nõudluse suurenemine hariliku tuuni järele on viinud kalapüügialase surve suurenemiseni nii otsemüügi kui ka tuunikasvanduste varustamise osas, mistõttu on nõutav, et Euroopa Liit ja liikmesriigid teostaksid ranget järelevalvet ja parandataks teavet nii kalapüügi kui ka kalakasvanduste tegevuse osas, kuna see on hädavajalik varude olukorra teadusliku hindamise läbiviimiseks.
Muudatusettepanek 5 Põhjendus 4 e (uus)
(4 e) Ülemäärane maht, milleni on jõudnud kasvava nõudluse katmiseks ettenähtud hariliku tuuni nuumfarmid, on kutsunud esile surve süvenemise nimetatud liigile ning seetõttu on vajalik, et Euroopa Liit ja liikmesriigid teostaksid karmi järelevalvet farmide tegevuse üle ning parandaksid edastatavat teavet, kuna see on hädavajalik varude olukorra teadusliku hindamise läbiviimiseks.
Muudatusettepanek 6 Põhjendus 6 a (uus)
(6 a) Arvestades, et teatud siirdekala liigid on hetkel ohustatud, peaks Euroopa Liit vastavalt ühise kalanduspoliitika raames võetud kohustustele edendama ja soodustama selektiivsemate ja keskkonnasõbralikemate püügivahendite kasutamist.
Muudatusettepanek 7 Põhjendus 13 a (uus)
(13 a) Nimetatud siirdekalavarude suurest turuväärtusest kala maailmaturu tuleneb vajadus range järelevalvepoliitika järele ebaseadusliku kalapüügi osas, mis põhjustab mõnede nimetatud varude praegust vähenemist.
