Infotunni küsimus H-0586/2010
komisjonile
2010 detsember osaistungjärk
Kodukorra artikkel 116
Nikolaos Chountis
(GUE/NGL) Teema: ELi ja Türgi salajased läbirääkimised
Türgi ajalehes Milliyet ilmunud artiklis väidetakse, et komisjoni ja Türgi vahel toimuvad salajased läbirääkimised, mille teemaks Türgi sadamate avamine Küprose laevadele ning saare okupeeritud alal asuva Ercani lennujaama avamine Euroopa Liidust lähtuvatele lendudele.
Kas komisjon kavatseb need väited ümber lükata või neid kinnitada?
Kui läbirääkimised tõesti toimuvad, siis kas Türgi kohustus avada oma lennujaamad ja sadamad Küprose lennukitele ja laevadele on seotud Ercani lennujaama avamisega ELis lähtuvatele lendudele?
Millise seisukoha võtab komisjon Euroopa Parlamendi õiguskomisjoni arvamuse JURI_AL(2010)450882 suhtes, kus on öeldud, et Küprose kogu territoorium kuulub Euroopa tolliliidu piiridesse ning seetõttu ei saa selle kohta kehtida ühine kaubanduspoliitika, kuna see „viitaks sellele, nagu oleks Küprose territooriumi poolitav eraldusjoon faktiliselt liidu välispiiriks”?
Kas komisjon kavatseb parlamendi pädeva komisjoni arvamust arvesse võtta?
