Soome ja Bulgaaria juhid külastasid parlamenti
Institutsioonid
2006-09-07 - 11:56
Soome president Tarja Halonen
Teisipäeval külastasid parlamenti kaks kõrget külalist: Soome president Tarja Halonen ja Bulgaaria peaminister Sergei Stanishev.
Esimene rõhutas oma pöördumises, et ELil seisavad ees rahvus­vahelised väljakutsed ja võimalused, teine kohtus parlamendi president Borrelli ja fraktsioonide liidritega.
Hr Borrell tänas Tarja Haloneni tema pingu­tuste eest üleilmastumise sotsiaalsete aspektide käsitlemisel.
Soe tervitus Soome presidendile
Soome president Tarja Halonen hoiatas, et “eesseisvad rahvusvahelised julgeolekuriskid on üha enam mittesõjalist laadi”, ja et ohud nagu keskkonna saastumine ja loodus­katastroofid muutuvad üha hirmutavamaks.
Kommenteerides ELi suurenevat rahvus­vahelist rolli ja suuremat mõju kriisijuhtimises, sõnas Halonen, et “kriisijuhtimise poliitika on sõja- ja tsiviiltegevuse kombinatsioon".
"Ühtne EL on tugev jõud ja seda on näidanud ka Liibanonis toimuv”.
ELi riikidest on ÜRO operatsiooniga Liibanonis seotud umbes 7000 inimest.
Soome president rõhutas, et ELi suhetes Venemaaga on vajalik kaubandus-, energeetika- ja keskkonnavaldkondade koostöö.
Ta märkis, et “Venemaa juhid on korduvalt rõhutanud, et Venemaa on Euroopaga väga seotud”.
Bulgaaria peaminister Sergei Stanishev
Sammudes ELiga liitumiseks tehtavate pingutuste lõppfaasi, kohtus Bulgaaria pea­minister hr Borrelli ja kõigi parlamendi fraktsioonide liidritega (presidentide konverentsiga).
Stanishev rääkis, et Bulgaaria on ELiga liitumise nimel intensiivselt tööd teinud, rakendades liikmelisuse kriteeriu­mite täitmiseks erilist tegevusplaani.
Peaminister lisas, et Bulgaaria ülemineku­periood on olnud valulik, kuid soov viia riik ELi heas vormis, on neid innustanud.
Ta näeb hiljuti Bulgaaria poolt naaberriikidega sõlmitud koostöölepinguid kui vahendeid piirkondliku koostöö parandamiseks Edela-Euroopas.
Septembri lõpus esitab Euroopa Komisjon oma arvamuse, kas Bulgaaria ja Rumeenia on täitnud ELiga liitumiseks vajalikud nõud­mised.
Arvamus esitatakse parlamendi­liikmetele 25. - 28. septembril toimuval täiskoguistungil.
Rumeenia peaminister Calin Popescu pöördub EP presidentide konverentsi poole septembri teise istungi ajal Strasbourgis.
20060906STO10384 Tarja Haloneni pöördumine EP resolutsioon Bulgaaria ja Rumeenia liitumise kohta, 2006. aasta juuni
ET
1
PHOTO
20060906PHT10374.jpg
-//EP//TEXT IM-PRESS 20060901IPR10243 0 NOT XML V0//ET
-//EP//TEXT TA P6-TA-2006-0262 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
