Kliimamuutuse ignoreerimine läheb kulukaks
Keskkond
2007-01-31 - 12:00
Maailm muutub iga päevaga soojemaks
Kas te olete täheldanud, et tormid ja üleujutused on maailmas tihenenud?
Et talvel on soojem, lund on vähem ning vihma sajab rohkem?
Alates 1976. aastast on temperatuur maailmas tõusnud iga kümne aasta jooksul 0,18 kraadi.
Kui me jätkame samas vaimus, võivad mitmesajad miljonid inimesed nälga jääda, veepuuduse ja üleujutuste käes kannatada.
Parlamendisaadikud soovivad kliimamuutuse suhtes midagi ära teha, arutades teemat tänasel täiskogul kell 15.30 ning valmistades ette raportit.
"Kui me räägime planeedi päästmisest, siis tegelikult räägime me tsivilisatsiooni päästmisest," ütles eile parlamendis esinenud Ameerika Ühendriikide juhtiv kliimaalane mõtleja, üle 50 raamatu autor või kaasautor Lester Brown.
Tema hinnangul peaksid inimesed muutuma keskkonnaküsimustes poliitiliselt aktiivsemaks.
Parlament võtab teema üles
Täna jätkub parlamendis kliimaalane arutelu, kui täiskogu istungil kell 15 teevad teema kohta avalduse keskkonnavolinik Stavros Dimas ning nõukogu esindaja Saksa keskkonnaminister Sigmar Gabriel.
Sellele järgneb saadikute vaheline arutelu kliimamuutusest.
Arvestades kliimamuutuse päevakajalisust ja probleemi pakilisust, on parlamendi keskkonnakomisjon valmistanud ette raporti kliimamuutuse kohta, kiites selle eile suure häälteenamusega heaks.
Raport, mis ei nõustu komisjoni ettepanekuga vähendada aastaks 2020 kasvuhoonegaaside hulka ELis 20%, läheb täiskogule hääletamiseks veebruari istungil.
Parlamendiliikmed tahavad olla ambitsioonikamad ja vähendada kasvuhoonegaase 30%.
Ignorantsus maksab üüratult
Komisjoni avaldus kliimamuutuse kohta tuli välja jaanuari alguses ning see pakkus välja meetmeid, kuidas piirata kliima soojenemist mitte rohkem kui üle 2 kraadi.
Arenenud riigid, sealhulgas Euroopa Liit, toodavad 75% kasvuhoonegaasidest maailmas.
Ettepanek on suunatud aruteluks kevadel toimuvale Euroopa Ülemkogule.
Möödunud aasta oktoobris välja tulnud palju positiivset tähelepanu saanud Sterni raport kliimamuutuse majandusmõjude kohta ütleb, et ignorantsus läheks üüratult maksma - kui me jätkame nii nagu praegu, riskime kaotamaks 5-20% globaalsest SKPst aastas, samas kui tegutsedes maksaksime kokku vaid 1% globaalsest SKPst.
Raporti hinnangul kannatavad kliimamuutuse tagajärgede all peamiselt vaesed, seda nii arenenud kui ka arenguriikidest.
Säästliku energiakasutuse nädal
Parlament on kliimamuutust käsitlenud ka teistes raportites või resolutsioonides - kasvuhoonegaaside regulatsioonis (mai 2006), mootorite õhujahutuse direktiivis (mai 2006) ning Euroopa energiastrateegias (detsember 2006).
Sel nädalal tähistab EL säästliku energiakasutuse nädalat, mida korraldab ka parlament, otsides lahendusi säästliku energiakasutuse poliitika kujundamiseks.
Mida Sina saad teha?
Kuigi kliimamuutus mõjub hõlmamatu teemana, saab igaüks tegelikult midagi selle vastu võitlemiseks teha.
Kas te teadsite, et kui telefoni akulaadija ei ole telefoniga ühendatud, neelab ta ikkagi elektrienergiat.
Hinnangute põhjal läheb 95% energiast raisku, kui akulaadija on kogu aeg seinakontaktis.
Väikesed liigutused nagu prügi sorteerimine, tule kustutamine toast lahkudes (ELi elektritarbimisest kasutavad kodumajapidamised 30%), televiisori, arvuti ja muu tehnika ooterežiimile mittejätmine (televiisor, mis on sisse lülitatud päevas 3 tundi ja ülejäänud 21 tundi on ooterežiimil, kasutab umbes 40% energiast ooterežiimil olles), muudavad palju.
Jalutamine, jalgrattaga sõitmine, auto jagamine ja ühistranspordi kasutamine on samuti keskkonnasõbralik käitumine.
Ärge kihutage autoga - aeglaselt sõitmine kulutab vähem kütust ja eraldab vähem CO2.
Kiiremini kui 120 km tunnis sõitmine suurendab kütuse tarbimist 30% võrreldes 80 km tunnis sõitmisega.
Loe rohkem keskkonnasõbralikust elustiilist, kõpsates allolevatest viimasele viidale.
20070131STO02623 Otseülekanne istungilt Komisjoni teatis kliimamuutuse kohta Sterni raport kliimamuutuse kohta ELi energiapoliitika keskendub kliimamuutusele ja julgeolekule Kuidas saate teie mõjutada kliimamuutust?
ET
1
PHOTO
20070131PHT02628.jpg
ET
2
LINK
/eplive/public/freetext_page_webstreaming/default/default_et.htm
ET
3
LINK
http://ec.europa.eu/environment/climat/pdf/future_action/com_2007_2_et.pdf
ET
4
LINK
http://www.hm-treasury.gov.uk/independent_reviews/stern_review_economics_climate_change/sternreview_index.cfm
ET
6
LINK
http://ec.europa.eu/environment/climat/campaign/index_et.htm
-//EP//TEXT IM-PRESS 20070111STO01853 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
