KIRJALIK KÜSIMUS E-4310/07
Esitaja(d): Marianne Mikko (PSE) ja Charles Tannock (PPE-DE)
nõukogule
(10. september 2007)
Teema: Transnistria juhtkonnale rakendatud ELi reisikeelu tõhusus
2003. aasta veebruaris kehtestasid EL ja USA sissesõidupiirangud Transnistria poliitilise juhtkonna liikmetele, keda peeti esmajoones vastutavaks koostöö puudumise eest sealsele konfliktile poliitilise lahenduse leidmisel.
2006. aasta veebruaris pikendati reisikeeldu ja vaadati läbi mittesoovitavate isikute nimekiri.
Paraku naudib Transnistria juhtkond endiselt märkimisväärset liikumisvabadust.
Ukraina võimude nõusolekul saavad nad vabalt reisida Odessasse, kus on rahvusvaheline lennuväli, kuid ka Kiievisse ja paljudesse sealt kättesaadavatesse sihtkohtadesse.
See naeruvääristab ELi reisikeeldu ja lükkab edasi Transnistria konflikti lahenduse.
Mida on nõukogu teinud veenmaks Euroopa naabruspoliitika partnerriike, eriti Ukrainat, kellel on õigus ühineda ELi ÜVJP ühispositsioonidega, sh reisikeeldudega, aga ka Venemaad ühinema riikidega, kes keelavad sissepääsu isehakanud Transnistria riigi separatistlikule juhtkonnale?
Kas nõukogu kavatseb võtta selle punkti 2007. aasta 14. septembri ELi-Ukraina tippkohtumisel päevakorda?
