A6-0065/2008
4.3.2008
RAPORT
Ettepanek võtta vastu Euroopa Parlamendi ja nõukogu otsus ELi Solidaarsusfondi kasutuselevõtmise kohta, kohaldades eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punkti 26
(KOM(2008)0014 – C6-0036/2006 – 2008/2019(ACI))
Eelarvekomisjon
Raportöör:
Reimer Böge
PE 400.619v02-00
SISUKORD
EUROOPA PARLAMENDI RESOLUTSIOONI ETTEPANEK................................................3
LISA: EUROOPA PARLAMENDI JA NÕUKOGU OTSUS.....................................................4
SELETUSKIRI............................................................................................................................6
regionaalarengukomisjonI ARVAMUS....................................................................7
PARLAMENDIKOMISJONIS TOIMUNUD LÕPPHÄÄLETUSE TULEMUS.......................10
EUROOPA PARLAMENDI RESOLUTSIOONI ETTEPANEK
ettepaneku kohta võtta vastu Euroopa Parlamendi ja nõukogu otsus ELi Solidaarsusfondi kasutuselevõtmise kohta, kohaldades eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punkti 26
( KOM(2008)0014 – C6-0036/2008 – 2008/2019(ACI) )
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2008)0014 - C6-0036/2008 );
– võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta
ELT C 139, 14.6.2006, lk 1. , eriti selle punkti 26;
– võttes arvesse eelarvekomisjoni raportit ja regionaalarengukomisjoni arvamust ( A6‑0065/2008 ),
1. kiidab käesolevale resolutsioonile lisatud otsuse heaks;
2. teeb presidendile ülesandeks kirjutada koos nõukogu eesistujaga otsusele alla ja korraldada selle avaldamine Euroopa Liidu Teatajas;
3. teeb presidendile ülesandeks edastada käesolev resolutsioon koos selle lisaga nõukogule ja komisjonile.
LISA: EUROOPA PARLAMENDI JA NÕUKOGU OTSUS
……………….
ELi Solidaarsusfondi kasutuselevõtmise kohta, kohaldades eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punkti 26
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Parlamendi, nõukogu ja komisjoni 17. mai 2006. aasta institutsioonidevahelist kokkulepet eelarvedistsipliini ja usaldusväärse finantsjuhtimise kohta,
ELT C 139, 14.6.2006, lk 1. eriti selle punkti 26,
võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta,
EÜT L 311, 14.11.2002, lk 3.
võttes arvesse komisjoni ettepanekut
ning arvestades järgmist:
(1) Euroopa Liit on loonud Euroopa Liidu Solidaarsusfondi (edaspidi „fond“), et näidata üles solidaarsust katastroofide tagajärjel kannatanud piirkondade elanikega.
(2) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 1 miljard eurot aastas.
(3) Määrus (EÜ) nr 2012/2002 sisaldab sätteid, mille alusel on võimalik fondi kasutada.
(4) Ühendkuningriik on esitanud taotluse fondi vahendite kasutamiseks seoses üleujutustest põhjustatud katastroofiga 2007. aasta juunis ja juulis,
ON VASTU VÕTNUD JÄRGMISE OTSUSE:
Artikkel 1
Euroopa Liidu 2008. aasta üldeelarvest võetakse Euroopa Liidu Solidaarsusfondi raames kasutusele 162 387 985 eurot kulukohustuste assigneeringute ja maksete assigneeringutena.
Artikkel 2
Käesolev otsus avaldatakse Euroopa Liidu Teatajas .
Brüssel,
Euroopa Parlamendi nimel Nõukogu nimel
president eesistuja
SELETUSKIRI
Komisjon teeb ettepaneku eraldada Euroopa Solidaarsusfondist vahendeid Ühendkuningriigile 17. mai 2006. aasta institutsioonidevahelise kokkuleppe punkti 26 alusel.
Institutsioonidevahelise kokkuleppe kohaselt on võimalik kasutusele võtta fond, mille aastane ülemmäär on 1 miljard eurot.
Komisjon esitas paranduseelarve (nr 1/2008), et kirjendada 2008. aasta eelarvesse teatud kulukohustuste ja maksete assigneeringud, mis nähti ette institutsioonidevahelise kokkuleppe punktis 26.
Ühendkuningriik taotles fondist abi pärast tõsist kahju põhjustanud üleujutusi möödunud aasta juunis ja juulis.
Komisjon teeb ettepaneku kasutada ELi solidaarsusfondist vahendeid 162 387 985 euro ulatuses, mis eraldatakse finantsraamistiku rubriigi 3b raames.
Institutsioonidevahelise kokkuleppe punkti 26 kohaselt oleks tulnud pidada kolmepoolseid kõnelusi, enne kui eelarvepädevad institutsioonid annavad nõusoleku solidaarsusfondi kasutuselevõtmiseks.
Paranduseelarve nr 1/2008 (mille juurde ettepanek võtta vastu otsus kuulub) kiireloomulisuse tõttu kolmepoolset kohtumist ei toimunud ning järgiti lihtsustatud menetlust, mis võimaldas nii nõukogul kui parlamendil teksti kiiresti vastu võtta.
Teksti heakskiitmise eel eelarvekomisjonis toimus arutelu eelarvekomisjoni liikmete ja nii Euroopa Komisjoni kui Ühendkuningriigi valitsuse esindajate vahel eesmärgiga muuta Euroopa Parlamendi roll solidaarsusfondi kasutuselevõtmisel nähtavamaks.
Regionaalarengukomisjon, kellelt küsiti arvamust, toetas fondi kasutuselevõtmist.
Kahjustuste ning komisjoni kavandatava abi suurus on järgmine:
(eurodes)
OTSENE KAHJU
KAVANDATAV ABI
Ühendkuningriik, üleujutused juunis ja juulis 2007
4 612 000 000
162 387 985
Kokku
4 612 000 000
162 387 985
Raportöör soovitab komisjoni ettepaneku heaks kiita.
28.2.2008
regionaalarengukomisjon I ARVAMUS
eelarvekomisjonile
ettepaneku kohta võtta vastu Euroopa Parlamendi ja nõukogu otsus ELi Solidaarsusfondi kasutuselevõtmise kohta
( KOM(2008)0014 – C6‑0036/2008 – 2008/2019(ACI) )
Arvamuse koostaja:
Gerardo Galeote
ETTEPANEKUD
Regionaalarengukomisjon palub vastutaval eelarvekomisjonil lisada oma resolutsiooni ettepanekusse järgmised ettepanekud:
1. regionaalarengukomisjon ei näe mingit põhjust seista vastu Solidaarsusfondi kasutuselevõtule, et maksta Ühendkuningriigile 162 387 985 euro suurune summa vastavalt komisjoni ettepanekule kooskõlas 17. mai 2006. aasta institutsioonidevahelise kokkuleppega (Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta) ning nõukogu 11. novembri 2002. aasta määrusega (EÜ) nr 2012/2002 Euroopa Liidu Solidaarsusfondi loomise kohta;
2. regionaalarengukomisjon kasutab võimalust, et avaldada survet nõukogule kokkuleppe saavutamiseks komisjoni ettepaneku osas võtta vastu Euroopa Parlamendi ja nõukogu määrus Euroopa Liidu solidaarsusfondi loomise kohta ( KOM(2005)0108 ), mida nõukogu ei ole suutnud teha alates sellest, kui Euroopa Parlament võttis 18. mail 2006. aastal esimesel lugemisel vastu oma seisukoha
ELT C 297 E, 7.12.2006, lk 331. ; rõhutab tungivat vajadust võtta vastu nimetatud õigusakt, et tagada vajaliku reguleeriva raamistiku ja rahaliste vahendite olemasolu ELis, et olla valmis arvukateks ja mitmesugusteks ettenägematuteks kuludeks;
3. regionaalarengukomisjon palub eelarvekomisjonil edaspidi koostada ajakava, milles arvestatakse teiste komisjonide õigustega.
LÜHISELGITUS
Lubamatu viivituse vältimiseks heakskiidu andmisel kõnealusele meetmele, mille eelarvekomisjon kavatseb esimesel võimalusel vastu võtta, ei ole regionaalarengukomisjon Solidaarsusfondi kasutuselevõtu vastu, et maksta Ühendkuningriigile 162 387 985 euro suurune summa vastavalt komisjoni ettepanekule ning kooskõlas 17. mai 2006. aasta institutsioonidevahelises kokkuleppes ja määruses (EÜ) nr 2012/2002 sätestatud eeskirjadega.
Tähelepanuväärne on siiski asjaolu, et Ühendkuningriik esitas taotlused abi saamiseks üleujutustest põhjustatud kahjustuste likvideerimiseks 2007. aasta juunis ja juulis, kuid komisjoni ettepaneku kuupäevaks on 18. jaanuar 2008. aasta – tervelt kuus kuud sündmusest hiljem.
Arusaadavalt nõuab rahalise kahju summade tegelikkusele vastavuse kontrollimine aega ja komisjon kasutab talle antud aega oma ülesannete teostamiseks, et tagada heal tasemel finantsjuhtimine ning vastavate eeskirjade korrektne kohaldamine.
Meie komisjoni arvates on võrdselt tähtis tagada, et Euroopa Parlamendi õigust kontrollida selliste väljamaksete tegemist kasutataks korrektselt ning et komisjonidele, kellelt küsitakse arvamust sellist tüüpi otsuste kohta, tuleks anda piisavalt aega, et komisjoni ettepanekut korralikult analüüsida.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
27.2.2008
Lõpphääletuse tulemused
+:
–:
0:
47
Lõpphääletuse ajal kohal olnud liikmed
Alfonso Andria, Emmanouil Angelakas, Stavros Arnaoutakis, Elspeth Attwooll, Rolf Berend, Jana Bobošíková, Victor Boştinaru, Antonio De Blasio, Petru Filip, Gerardo Galeote, Iratxe García Pérez, Eugenijus Gentvilas, Pedro Guerreiro, Gábor Harangozó, Marian Harkin, Jim Higgins, Mieczysław Edmund Janowski, Rumiana Jeleva, Tunne Kelam, Evgeni Kirilov, Constanze Angela Krehl, Jamila Madeira, Mario Mantovani, Sérgio Marques, Miroslav Mikolášik, James Nicholson, Lambert van Nistelrooij, Jan Olbrycht, Maria Petre, Markus Pieper, Pierre Pribetich, Wojciech Roszkowski, Grażyna Staniszewska, Catherine Stihler, Dimitar Stoyanov, Margie Sudre, Andrzej Jan Szejna, Oldřich Vlasák
Lõpphääletuse ajal kohal olnud asendusliige/asendusliikmed
Jan Březina, Den Dover, Emanuel Jardim Fernandes, Zita Pleštinská, Miloslav Ransdorf, László Surján, Iuliu Winkler
Lõpphääletuse ajal kohal olnud asendusliige/asendusliikmed (kodukorra art 178 lg 2)
Janelly Fourtou, Zdzisław Zbigniew Podkański
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
28.2.2008
Lõpphääletuse tulemused
+:
–:
0:
18
Lõpphääletuse ajal kohal olnud liikmed
Richard James Ashworth, Reimer Böge, Herbert Bösch, James Elles, Salvador Garriga Polledo, Ingeborg Gräßle, Catherine Guy-Quint, Ville Itälä, Anne E. Jensen, Vladimír Maňka, Jan Mulder, Margaritis Schinas, Esko Seppänen, László Surján, Gary Titley, Helga Trüpel, Ralf Walter
Lõpphääletuse ajal kohal olnud asendusliige/asendusliikmed
Peter Šťastný
