Presidendivalimised Venemaal - mida arvavad saadikud?
Välissuhted
2008-03-04 - 11:38
Vene inimesed tegid oma valiku
Venemaa presidendivalimiste tulemus ei olnud üllatav - suurriigi presidendiks saab praeguse presidendi Putini soosik Dmitri Medvedjev, kelle poolt hääletas enamus valimas käinud venelasi.
Küsisime parlamendi Venemaa delegatsiooni kuuluvatelt saadikutelt, mida arvavad nad valimistulemusest ning mida tähendavad need ELi-Venemaa suhete seisukohast.
Soome parlamendiliige Reino Paasilinna (PSE), parlamendi Venemaa delegatsiooni aseesimees, on Venemaa valimiste suhtes kriitiline, sest "võistlevatel kandidaatidel takistati osalemast või neid diskrimineeriti".
Samas arvab Paasilinna, et Medvedjevi hea valimistulemus oleks võinud olla sama hea, kui oleksid toimunud traditsioonilised demokraatlikud valimised.
Valimistulemus näitab usku Putinisse
Taani parlamendiliige Anne E. Jenseni (ALDE) sõnul on kahetsusväärne, et valimistingimused ei olnud vabad.
"Ma loodan, et Medvedjev tõestab oma liberaalset muljet ja viib Venemaa Maailma Kaubandusorganisatsiooni," ütles Jensen.
Kreeka saadiku Emmanouil Angelakase (PPE-DE) sõnul näitab valimistulemus vene inimeste usku lahkuva presidendi Putini valikutesse.
Angelakas loodab, et uus president edendab demokraatiat, austab inimõigusi, võitleb korruptsiooni vastu ja parandab vene inimeste elukvaliteeti.
Tandem Putiniga või suund Euroopasse?
"Kampaania eel ja selle ajal oli Medvedjevi näole trükitud Putini pärand ja imago," kommenteeris Leedu parlamendiliige Justas Vincas Paleckis (PSE).
Tema sõnul on tuleviku suhtes nüüd kaks võimalust: Medvedjev jätkab tandemis Putini kui uue peaministriga või annab Kreml Medvedjevile võimalusele luua liberaalsem Venemaa, mis kohandab end Euroopa väärtustele.
Poola parlamendiliige Hanna Foltyn (UEN) ei soovi toimunust rääkida kui "valimistest", vaid "presidendi määramisest", sest vastaskandidaadid puudusid, valimisdebatti ei toimunud ning meedia ei kirjutanud Medvedjevi oponentidest.
Ždanoka: "Medvedjevi võit positiivne"
Parlamendi Venemaa delegatsiooni kuuluv läti kodanike poolt Euroopa Parlamenti valitud saadik Tatjana Ždanoka (Greens/EFA) näeb Medvedjevi valimisvõitu positiivsena.
"See annab ainulaadse võimaluse tõsta ELi ja Venemaa suhted uuele pinnasele.
Küsimus on, kas EL on valmis sellele positiivselt vastama."
20080229STO22574 EP delegatsioon Venemaaga suhtlemiseks Parlament ei saada Venemaa valimistele vaatlejaid EP kritiseerib inimõiguste olukorda Venemaal Väliskomisjon
ET
1
PHOTO
20080228PHT22545.jpg
ET
2
LINK
/activities/delegations/homeDel.do?body=D-RU&language=ET
ET
5
LINK
/activities/committees/homeCom.do?body=AFET&language=ET
-//EP//TEXT IM-PRESS 20080225STO22150 0 NOT XML V0//ET
-//EP//TEXT IM-PRESS 20071109IPR12793 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
