ELi ühtne turg, regionaalpoliitika ja võlgade järelevalve on olulised EL2020 eesmärkide saavutamiseks
Majandus ja rahandus
Täiskogu istungid
2010-05-26 - 11:07
Neljapäeval vastu võetud resolutsioonides rõhutasid saadikud, et ühtse turu lõpuleviimine, riigivõla jätkusuutlikkus ning rohujuuretasandist lähtuv ELi ühtekuuluvuspoliitika on EL 2020 strateegia edukuse võtmeks.
EL2020 resolutsiooni hääletus lükati edasi juunini.
EL peaks enne 2011. aasta maid võtma vastu meetmete paketi ühtse turu kohta (Single Market Act), millega määratakse kindlaks prioriteetsed valdkonnad, mille abil saab luua sotsiaalse turumajanduse, mis on jätkusuutlik ja konkurentsivõimeline, ning mis hõlmab nii seadusandlikke kui ka muid algatusi, öeldakse Louis Grechi (S&D, MT) raportis.
Parlamendiliikmed nõuavad, et ELi siseturupoliitika oleks sidusam ja enam kodanikele orienteeritud.
Siseturu tugevdamine on väga oluline, kui soovime, et EL 2020 strateegia tagaks ELi konkurentsivõime ja säilitaks sotsiaalse mõõtme.
Tugevam riigirahandus
Saadikud võtsid vastu resolutsiooni riikide rahanduse pikaajalise jätkusuutlikkuse kohta, milles nõutakse paremat järelevalvet võla üle.
Komisjonil palutakse hinnata liikmesriikide võlgade kvaliteeti ning jälgida statistikat, sest puudulikku statistikat süüdistatakse selles, et turud on kaotanud usalduse riikide rahanduse vastu.
Resolutsioonis rõhutatakse vajadust tugevdatud ja ühtsete finantsturgude järelevalvet käsitlevate õigusaktide järele.
Pärast hääletust teatas resolutsiooni eelnõu autor Liem Hoang Ngoc (S&D, FR), et ta eemaldab oma nime vastu võetud resolutsioonilt, sest see on kodanike vastu karm.
"Rahvapartei ja liberaalid soovivad, et kodanikud maksaksid kriisi kinni," ütles ta.
Regionaalpoliitika ja teadus- ning arendustegevus
Ricardo Cortés Lastra (S & D, ES) poolt koostatud ühtekuuluvuspoliitika resolutsioonis rõhutavad saadikud, et EL 2020 eesmärkide saavutamiseks on oluline kaasata kohalikud ja piirkondlikud ametiasutused ning sidusrühmad.
Lambert Van Nistelrooij (PPE, NL) resolutsioonis nõuavad saadikud enam "sünergiat" ELi teadus- ja innovatsioonifondide, regionaalarengufondide ja 7. teadus-ja arendustegevuse raamprogrammi vahel.
Resolutsioonis rõhutatakse ka, et säästev majanduskasv sõltub üha rohkem piirkondade suutlikkusest olla uuenduslik ja investeerida uutesse tehnoloogiatesse.
20100518IPR74732 Täiskogu video-, audio- ning fotomaterjalid (FTP serveril)
ET
1
LINK
ftp://ftpeps01.europarl.eu.int//epavvideo/EBS/Strasbourg/week20/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
