A6-0242/2009
3.4.2009
***I
RAPORT
Ettepanek võtta vastu Euroopa Parlamendi ja nõukogu määrus, millega muudetakse määrust (EÜ) nr 1927/2006 Globaliseerumisega Kohanemise Euroopa Fondi loomise kohta
(KOM(2008)0867 – C6‑0518/2008 – 2008/0267(COD))
Tööhõive- ja sotsiaalkomisjon
Raportöör:
Gabriele Stauner
PE 418.381v03-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Märgitud menetlus põhineb komisjoni esitatud õiguslikul alusel.)
Õigusloomega seotud teksti muudatusettepanekud
Euroopa Parlamendi muudatusettepanekutes märgistatakse muudetud tekst paksus kaldkirjas .
Kui Euroopa Parlament soovib muutmisakti puhul muuta olemasolevat sätet, mida komisjoni ettepanekus ei muudeta, märgistatakse muutmata jäävad tekstiosad paksus kirjas .
Välja jäetav tekstiosa tähistatakse sümboliga [...].
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................6
VÄHEMUSE ARVAMUS...........................................................................................................7
majandus- ja RahanduskomisjonI ARVAMUS ........................................................8
regionaalarengukomisjonI ARVAMUS ..................................................................12
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu määrus, millega muudetakse määrust (EÜ) nr 1927/2006 Globaliseerumisega Kohanemise Euroopa Fondi loomise kohta
( KOM(2008)0867 – C6‑0518/2008 – 2008/0267(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule (KOM(2008)867);
– võttes arvesse EÜ asutamislepingu artikli 251 lõiget 2 ja artikli 159 kolmandat lõiku, mille alusel komisjon esitas ettepaneku Euroopa Parlamendile ( C6‑0518/2008 );
– võttes arvesse kodukorra artiklit 51;
– võttes arvesse tööhõive- ja sotsiaalkomisjoni raportit ja majandus- ja rahanduskomisjoni ning regionaalarengukomisjoni arvamusi ( A6‑0242/2009 ),
1. kiidab komisjoni ettepaneku heaks;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
SELETUSKIRI
Ülemaailmne finantskriis on Euroopa Ühendusele sügavat mõju avaldanud.
Piiratum juurdepääs laenudele, langevad kinnisvarahinnad, Euroopa pankades üha uued esilekerkivad miljardilised kahjumid ja börsikursside kukkumine on toonud ja toovad jätkuvalt kaasa usalduse ühe suurema kadumise ja seega nõudluse ja investeeringute järsu vähenemise.
Kui korrektsioonimeetmeid ei võeta, siis majandusekspertide hinnangul ELi majanduskasv 2009. aastal seiskub ja on karta, et osa liikmesriikides tekib majandussurutis, nii et tuleb arvestada miljonite töötutega.
Globaliseerumisega Kohanemise Euroopa Fondi eesmärk seisneb nüüd globaliseerumise tagajärjel koondatud töötajate tõhusas toetamises.
Fond asutati 2006. aastal ja tegutseb 2013. aastani.
Fondi iga-aastaste vahendite maksimaalne summa moodustab 500 miljonit eurot ja seda kasutatakse tööturupoliitika aktiivsete meetmete toetamiseks, näiteks tööotsingutel abi osutamiseks või täiendõppe ja liikuvustoetuse vormis.
Seni on fond kannatanud eelkõige selle all, et rangete sekkumiskriteeriumide tõttu ei ole olnud võimalik fondi potentsiaali täielikult ära kasutada, nii et alles 2008. aasta keskpaigaks oli võimalik toetada 15 000 töötajat keskmiselt toetussummaga 4500 eurot.
Seetõttu on tervitatav koondamiste arvu vähendamine sekkumiskriteeriumina 50% võrra kuni 500 koondamiseni, sest ka komisjoni uuringud näitasid, et vaadeldava ajavahemiku jooksul koondati 73 juhul töötajad ettevõttes, kus vabastati alla 1000, kuid üle 500 töötaja, nii et koondamiste kriteeriumi leebemaks muutmine annaks panuse solidaarsuse suurendamisse.
Lisaks on kogemused näidanud, et mõningatel juhtudel, näiteks autotööstuses, õnnestus asjaomastes ettevõtetes arukate ja paindlike tööaegadega koondamised küll ära hoida, kuid tarnivatele tööstusharudele, mille moodustavad sageli väikese või keskmise suurusega ettevõtted, avaldas tootmise vähendamine suurt mõju.
Seega on kiiduväärne, kui sekkumiskriteeriumid kujundatakse nii paindlikuks, et põhjendatud juhtudel saaksid liikmesriigid selle fondi vahendite abil sekkuda ka väiksematel tööturgudel.
Komisjon toetas eelseisvat majandus- ja finantskriisi silmas pidades kaasrahastamise määra ajutist tõstmist 75% üldsummast kuni 2010. aastani, et oleks võimalik töötajaid, keda koondamine puudutab, asjaomaste piirkondade või riikide avaliku sektori vahendite puudumisele vaatamata rahaliselt toetada ja sekkumiskriteeriumit (500 koondamist 4 kuu, NUTS II tasandil 6 kuu jooksul) tuleks paari päeva võrra pikendada, et säiliks ühenduse solidaarsus koondatutega, sest 4 kuu jooksul koondati ligikaudu 500 töötajat, seejärel suurenes arv üle 500.
Komisjon liikmete enamus oli nimetatud põhjustel arvamusel, et Euroopa Komisjoni ettepanek tuleks muudatusettepanekuteta vastu võtta.
3.4.2009
VÄHEMUSE ARVAMUS
vastavalt kodukorra artikli 48 lõikele 3
esitanud Gabriele Stauner
Vähemus, sh raportöör, seda seisukohta järgmistel põhjustel heaks ei kiida.
Kaasrahastamise 75% määr on liiga kõrge, sest kriteeriume juba muudeti leebemaks ja sekkumise uuest määratlusest tulenevalt suurenes oluliselt isikute arv, kellel on õigus toetust saada.
On võimalik, et fondi vahendid kasutatakse kiiresti ära ja taotlused lükatakse tagasi.
Lisaks ei peaks sekkumiskriteeriumid kehtima üksnes 2010. aastani ja iga uue kriisi korral ei saa uusi õigusakte vastu võtta.
Tehnilist abi tuleks vähendada, et suunata kasutada olevad vahendid asjassepuutuvatele isikutele, mitte kulutada neid ettevalmistus-, järelevalve-, teabe- ja haldusmeetmetele, mida on komisjonil võimalik rahastada ka teiste eelarveridade vahenditest.
Euroopa Sotsiaalfondi eeskirjade, mis käsitlevad kaudsete kulude rahastamist kindlaksmääratud summa ulatuses, ülekandmise tulemusel peaksid haldusküsimused lihtsamaks muutuma.
Raportöör soovis ka siduda rahalised toetused asjassepuutuvate isikutega, et anda neile võimalus osaleda ümberõppes ja omandada perspektiivikas kutsekvalifikatsioon, jättes siiski kõrvale peretoetused.
Peretoetusi, mis muudavad tööturu paindlikumaks, tuleb käsitleda liikmesriikide tööturupoliitika meetmena, mille abil ei tuleks toetada ainuüksi neid isikuid, kes on kaotanud oma töökoha globaliseerumise tagajärjel.
Õiguskindluse parandamiseks tuli täpsustada ka sekkumiskriteeriumi „ebasoodsas olukorras töötajad”.
3.3.2009
majandus- ja RahanduskomisjonI ARVAMUS
tööhõive- ja sotsiaalkomisjonile
ettepaneku kohta võtta vastu Euroopa Parlamendi ja nõukogu määrus, millega muudetakse määrust (EÜ) nr 1927/2006 Globaliseerumisega Kohanemise Euroopa Fondi loomise kohta.
( KOM(2008)0867 – C6‑0518/2008 – 2008/0267(COD) )
Arvamuse koostaja:
Mia De Vits
LÜHISELGITUS
Arvamuse koostaja pooldab üldiselt Euroopa Komisjoni ettepanekut kohandada globaliseerumisfondi käsitlevat määrust 1927/2006.
Kuna finantskriis on viimasel ajal põhjustanud reaalmajanduses massilisi koondamisi, võiks see kohandatud ettepanek olla oluline vahend teatavate kriisist mõjutatud tööstussektorite töötajate aitamiseks ja nende ümberõppe toetamiseks.
Hiljutised kogemused on samuti näidanud, et Globaliseerumisega Kohanemise Euroopa Fondi vahendi sekkumine annab positiivseid tulemusi.
Nimetatud positiivsete tulemuste edendamiseks pooldab arvamuse koostaja peamisi komisjoni ettepanekus esitatud muudatusi, nagu määruse reguleerimisala laiendamine kindlaksmääratud ajavahemikuks, kaasrahastamissüsteemi laiendamine ning võimalikult laiaulatuslik selgitus meetmete kohta, mida liikmesriigid peavad Globaliseerumisega Kohanemise Euroopa Fondi vahenditega vastu võtma; samuti Globaliseerumisega Kohanemise Euroopa Fondi toetuse kestuse pikendamine 24 kuuni, et jätta piisavalt aega meetmete tõhusaks kasutamiseks selleks, et aidata eriti kõige haavatavamas olukorras olevatel töötajatel uutele töökohtadele asuda.
Õiguskindluse suurendamiseks tuleks siiski veel lisada mõned muudatused ja selgitused.
MUUDATUSETTEPANEKUD
Majandus- ja rahanduskomisjon palub vastutaval tööhõive- ja sotsiaalkomisjonil lisada oma raportisse järgmised muudatusettepanekud:
Muudatusettepanek
1
Ettepanek võtta vastu määrus – muutmisakt
Artikkel 1 – punkt 2
Määrus (EÜ) nr 1927/2006
Artikkel 2 – esimene lõik – punkt a
Komisjoni ettepanek
Muudatusettepanek
a) nelja kuu jooksul koondatakse mõne liikmesriigi ettevõttes vähemalt 500 töötajat, kaasa arvatud töötajad, kes koondatakse nimetatud ettevõtte tarnijate või tootmisahela järgmise etapi tootjate juures; või
a) kuue kuu jooksul koondatakse mõne liikmesriigi ettevõttes vähemalt 500 töötajat, kaasa arvatud töötajad, kes koondatakse nimetatud ettevõtte tarnijate või tootmisahela järgmise etapi tootjate juures; või
Selgitus
Pikendades nelja kuu pikkust perioodi kahe kuu võrra, võimaldab muudatusettepanek kriisi negatiivseid tagajärgi paremini arvesse võtta.
Muudatusettepanek
2
Ettepanek võtta vastu määrus – muutmisakt
Artikkel 1 – punkt 2
Määrus (EÜ) nr 1927/2006
Artikkel 2 – teine lõik
Komisjoni ettepanek
Muudatusettepanek
Esimese lõigu punktides a, b ja c sätestatud koondamiste arvu arvutamiseks võib koondamist arvestada kas kuupäevast, millal ettevõtja esitas koondatavale töötajale eraldi teatise töölepingu lõpetamise kohta, või töölepingu tegeliku lõpetamise kuupäevast enne lepingu ettenähtud aegumist põhjustel, mis ei ole seotud asjaomase töötajaga.
Mõlemal juhul tuleb valida üks kahest valikust ja seda taotluses märkida.
Esimese lõigu punktides a, b ja c sätestatud koondamiste arvu arvutamiseks võetakse arvesse igat liiki koondamisi ja neid arvestatakse kas kuupäevast, millal ettevõtja esitas koondatavale töötajale eraldi teatise töölepingu lõpetamise kohta, või töölepingu tegeliku lõpetamise kuupäevast enne lepingu ettenähtud aegumist põhjustel, mis ei ole seotud asjaomase töötajaga.
Mõlemal juhul tuleb valida üks kahest valikust ja seda taotluses märkida.
Selgitus
Koondamise mõistet tuleks tõlgendada laialt.
Arvesse tuleks võtta ka ajutisi lepinguid.
Muudatusettepanek
3
Ettepanek võtta vastu määrus – muutmisakt
Artikkel 1 – punkt 5
Määrus (EÜ) nr 1927/2006
Artikkel 10 – lõige 1
Komisjoni ettepanek
Muudatusettepanek
1.
Artikli 5 lõike 5 kohaselt tehtud hindamise alusel hindab komisjon ja teeb võimalikult kiiresti ettepaneku rahalise toetuse suuruse kohta, mis võidakse eraldada kättesaadavate vahendite piires, võttes eelkõige arvesse toetatavate töötajate arvu, kavandatud meetmeid ja selle eeldatavat maksumust.
Summa ei tohi ületada 75 % artikli 5 lõike 2 punktis d osutatud hinnangulisest kogukulust.
1.
Artikli 5 lõike 5 kohaselt tehtud hindamise alusel hindab komisjon ja teeb võimalikult kiiresti ja hiljemalt kolme kuu jooksul ettepaneku rahalise toetuse suuruse kohta, mis võidakse eraldada kättesaadavate vahendite piires, võttes eelkõige arvesse toetatavate töötajate arvu, kavandatud meetmeid ja selle eeldatavat maksumust.
Summa ei tohi ületada 75 % artikli 5 lõike 2 punktis d osutatud hinnangulisest kogukulust.
Summa võib moodustada kuni 75 % hinnangulisest kogukulust, kui liikmesriigil on võimalik tõestada, et kavandatud meetmed kiirendavad üleminekut vähem süsihappegaasiheiteid tekitavale majandusele ja keskkonnasõbralike töökohtade loomist.
Selgitus
Selge ajavahemiku lisamisega on võimalik liikmesriikidele tagada, et nad saavad rahalisele toetusele juurdepääsu võimalikult kiiresti.
Vastavalt Euroopa majanduse elavdamise kavas kinnitatule on strateegiliseks eesmärgiks kiirendada liikumist vähem süsihappegaasiheiteid tekitava majanduse suunas ja luua „rohelisi” töökohti.
Muudatusettepanek
4
Ettepanek võtta vastu määrus – muutmisakt
Artikkel 1 a (uus)
Komisjoni ettepanek
Muudatusettepanek
Artikkel 1 a
Üleminekusätted
Käesolevat määrust kohaldatakse kõigi taotluste suhtes, mis on komisjonile esitatud alates 1. jaanuarist 2009.
Komisjon vaatab läbi kehtivad lepingud asjaomaste liikmesriikidega eesmärgiga kontrollida, et need oleksid kooskõlas käesoleva määrusega.
Selgitus
Õiguskindluse huvides tuleb selgelt välja tuua, millisest hetkest alates uusi sätteid kohaldatakse.
MENETLUS
Pealkiri
Määruse (EÜ) nr 1927/2006 (Globaliseerumisega Kohanemise Euroopa Fondi loomise kohta) muutmine
Viited
KOM(2008)0867 – C6-0518/2008 – 2008/0267(COD)
Vastutav komisjon
EMPL
Arvamuse esitaja(d)
istungil teadaandmise kuupäev
ECON
15.1.2009
Arvamuse koostaja
nimetamise kuupäev
Mia De Vits
14.1.2009
Arutamine parlamendikomisjonis
11.2.2009
Vastuvõtmise kuupäev
2.3.2009
Lõpphääletuse tulemused
+:
–:
0:
27
Lõpphääletuse ajal kohal olnud liikmed
Mariela Velichkova Baeva, Paolo Bartolozzi, Zsolt László Becsey, Pervenche Berès, Sharon Bowles, Manuel António dos Santos, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Gunnar Hökmark, Karsten Friedrich Hoppenstedt, Sophia in ‘t Veld, Gay Mitchell, Sirpa Pietikäinen, John Purvis, Eoin Ryan, Antolín Sánchez Presedo, Olle Schmidt, Margarita Starkevičiūtė
Lõpphääletuse ajal kohal olnud asendusliige/asendusliikmed
Mia De Vits, Harald Ettl, Werner Langen, Klaus-Heiner Lehne, Gianni Pittella
Lõpphääletuse ajal kohal olnud asendusliige/asendusliikmed (kodukorra art 178 lg 2)
Françoise Castex, Hans-Peter Mayer
10.3.2009
regionaalarengukomisjonI ARVAMUS
tööhõive- ja sotsiaalkomisjonile
ettepaneku kohta võtta vastu Euroopa Parlamendi ja nõukogu määrus, millega muudetakse määrust (EÜ) nr 1927/2006 Globaliseerumisega Kohanemise Euroopa Fondi loomise kohta
( KOM(2008)0867 – C6‑0518/2008 – 2008/0267(COD) )
Arvamuse koostaja:
Monica Giuntini
LÜHISELGITUS
Nagu regionaalarengukomisjon oma 2006. aasta arvamuses märkis, on majandustegevuse ja kaubanduse globaliseerumine toonud Euroopa turu jaoks kaasa lugematu arvu eeliseid – valikuvõimalused, konkurentsivõimelised hinnad, tehnoloogiline innovatsioon ja tööstusjärgsest ühiskonnast järk-järguline üleminek algstaadiumis teadmisteühiskonnale.
Selle soodsa arengu hinnaks on suur voolavus ja ebakindlus tööturul, mis põhjustab töötute paigutist suurt kontsentratsiooni varem kõrge tootlikkusega tööstuskeskustes ja –piirkondades.
Sellega kaasneb töötajate suhtelise heaolu langus, sest ettevõtjad paigutavad tootmise ümber piirkondadesse, mis pakuvad odavamaid tööjõukulusid ning maksu- või muid soodustusi.
Ümberpaigutamise fenomen pole uus.
Selle laienemine riiklikust või piirkondadevahelisest nähtusest ülemaailmseks sundis Euroopa Komisjoni tegema ettepanekut Globaliseerumisega Kohanemise Euroopa Fondi (EGF) loomiseks, eesmärgiga pakkuda sellise ümberpaigutamise tagajärjel töö kaotanud töötajatele teatud rahalist toetust.
Nagu komisjoni seletuskirjas märgitakse, põhjustavad maailma majandust 2007. aastast alates suuremal või vähemal määral tabanud enneolematu finantskriis ja majanduslangus „ ka tulevikus mitmeid koondamisi ”.
Kui Globaliseerumisega Kohanemise Euroopa Fondist oodatakse tõhusat vahendit kriisi tagajärgede leevendamiseks, oleks väga soovitav suurendada fondile eraldatavaid rahalisi vahendeid ja luua asjakohase eelarverubriigi all vastav eelarverida.
Komisjon rõhutab, et globaliseerumisega kohanemise fondi aluspõhimõte on näidata üles solidaarsust töötajatega, kes on kaotanud oma töö ülemaailmsetest sündmustest põhjustatud majandushäirete tõttu.
Muul viisil toimimine kahjustaks siseturu põhimõtteid, mille alusel on välistatud ainult ühendusesisestest sündmustest põhjustatud kohandumised.
Komisjoni ettepanek on väga tehniline ning valminud liikmesriikide ekspertide, tööturu osapoolte ja muude sidusrühmadega 2008. aastal peetud põhjalike konsultatsioonide tulemusel.
Arvamuse koostaja kiidab eriti heaks mõned esitatud EGFi määruse muudatusettepanekud nagu vahenditele juurdepääsu kiirendamine ja parandamine, koondamise künnise alandamine tuhandelt viiesajale, enne vaatlusperioodi algust koondatud töötajate lisamine EGFi abikõlblike koondatud töötajate määratluse alla, ning EGFi kasutamise ajavahemiku pikendamine 12 kuult 24 kuule.
Käesoleva vahendi tõhusus seisneb tema rakendamises ja tema edukaks toimimiseks on ülioluline muudetud artikli 5 lõike 2 punkt a, sest selles kehtestatakse eeskirjad ja vajadus näidata põhjuslikku seost asjaomaste koondamiste ja maailma kaubanduses toimunud oluliste struktuurimuutuste või finants- ja majanduskriisi vahel.
Selline kehtestamine on arusaadavalt vajalik eristamaks kõnealuseid ettenägematuid sündmusi tööandja poolse halva juhtimise või konkurentsivõimetu tegevuse ilmsetest tagajärgedest.
Loomulikult pole sellise kohustusliku seose näitamine kerge ja võib tekitada uusi võimalusi väärnõuete tekkeks.
Seetõttu avaldab arvamuse koostaja täit toetust uue artikli 8 sätetele, mille kohaselt võib EGFi teatud piiratud tingimustel kasutada ettevalmistus-, järelevalve-, tehnilise toe, auditi ja kontrollimeetmete rahastamiseks.
Regionaalarengukomisjon tegi oma 2006. aasta arvamuses ettepaneku, et artikli 2 punktis b pikendataks 12 kuuni ajavahemikku, mille jooksul toimub miinimumarv koondamisi.
Globaliseerumise ja eelkõige majanduslanguse mõjude avaldumine tööstuse struktuuris või kohalikus majanduses võtab kauem aega.
Arvamuse koostaja taasesitab kõnealuse muudatusettepaneku, olles veendunud, et kavandatava laienemise kontekstis on see täiesti õigustatud.
Komisjon on teinud ettepaneku uue lõike lisamiseks artiklisse 20, milles sätestatakse, et Euroopa Parlament ja nõukogu võivad komisjoni ettepaneku alusel läbi vaadata käesoleva määruse, sealhulgas ajutise erandi.
Arvamuse koostaja on seisukohal, et selline läbivaatamine peab aset leidma ja on seetõttu kõnealust sätet vastavalt muutnud.
MUUDATUSETTEPANEKUD
Regionaalarengukomisjon palub vastutaval tööhõive- ja sotsiaalkomisjonil lisada oma raportisse järgmised muudatusettepanekud:
Muudatusettepanek
1
Ettepanek võtta vastu määrus – muutmisakt
Põhjendus 4 a (uus)
Komisjoni ettepanek
Muudatusettepanek
(4 a) Globaliseerumisega Kohanemise Euroopa Fondi reguleerimisala laiendamine on solidaarsuskohustus, mille eesmärk on vähendada ülemaailmse majandus- ja finantskriisi laiaulatuslikku mõju ja tagada piirkondade jätkusuutlik areng ning seega hoida ära nendevaheliste erinevuste suurenemist.
Selgitus
Ülemaailmse finants- ja majanduskriisi erandlikus olukorras võimaldab Globaliseerumisega Kohanemise Euroopa Fondi määruse muutmine käesoleva ettepaneku põhjal ühendusel tugevdada oma sotsiaalset ja majanduslikku ühtekuuluvust ning pidevalt edendada piirkondade tasakaalustatud ja jätkusuutlikku arengut .
Muudatusettepanek
2
Ettepanek võtta vastu määrus – muutmisakt
Artikkel 1 – punkt 2
Määrus (EÜ) nr 1927/2006
Artikkel 2 – esimene lõik – punkt b
Komisjoni ettepanek
Muudatusettepanek
b) üheksa kuu jooksul koondatakse eelkõige väikestes ja keskmise suurusega ettevõtetes NACE 2 jaos NUTS II tasandi piirkonnas või kahes külgnevas piirkonnas vähemalt 500 töötajat ; või
b) üheksa kuu jooksul koondatakse vähemalt 500 töötajat eelkõige väikestes ja keskmise suurusega ettevõtetes NACE 2 jaos NUTS II tasandi piirkonnas või kahes külgnevas piirkonnas , mis asuvad samas liikmesriigis või naaberliikmesriikides ; või
Selgitus
On oluline, et piirkondlik ühtekuuluvus on ühenduse tasandil ja mitte ainult riiklikul tasandil.
Kui naaberpiirkondades registreeritakse kõrge tööpuudus samas valdkonnas, siis minu arvates peaks kindlasti olema võimalik kohaldada Globaliseerumisega Kohanemise Euroopa Fondi toetust.
Muudatusettepanek
3
Ettepanek võtta vastu määrus – muutmisakt
Artikkel 1 – punkt 2
Määrus (EÜ) nr 1927/2006
Artikkel 2 – esimene a lõik (uus)
Komisjoni ettepanek
Muudatusettepanek
Kohalikud asutused edendavad samal ajal järelevalve- ja teabekampaaniaid, et teha kindlaks uued tööhõive- ja ametialase ümberspetsialiseerumise võimalused vastavalt iga piirkonna erivajadustele.
Selgitus
Alati on oluline jälgida koondamiste arvu ja püüda määratleda uusi tööhõivevõimalusi piirkondlikul tasandil.
Muudatusettepanek
4
Ettepanek võtta vastu määrus – muutmisakt
Artikkel 1 – punkt 7
Määrus 1927/2006
Artikkel 20 – uus lõik
Komisjoni ettepanek
Muudatusettepanek
„Euroopa Parlament ja nõukogu võivad komisjoni ettepaneku alusel läbi vaadata käesoleva määruse, sealhulgas artikli 1 lõikes 1a sätestatud ajutise erandi.”
„Hiljemalt 2010. aasta lõpuks esitab komisjon artikli 1 lõikes 1a sätestatud ajutist erandit käsitlevate sätete mõju ja tõhususe hinnangu koos ettepanekuga käesoleva määruse läbivaatamiseks Euroopa Parlamendi ja nõukogu poolt.”
Selgitus
Praegustes erakorralistes tingimustes on oluline, et Euroopa Komisjon viiks läbi üleeuroopalise põhjaliku hinnangu ajutiste meetmete mõju kohta, ja et parlamendile antaks võimalus õigusakt läbi vaadata.
MENETLUS
Pealkiri
Määruse (EÜ) nr 1927/2006 (Globaliseerumisega Kohanemise Euroopa Fondi loomise kohta) muutmine
Viited
KOM(2008)0867 – C6-0518/2008 – 2008/0267(COD)
Vastutav komisjon
EMPL
Arvamuse esitaja(d)
istungil teada andmise kuupäev
REGI
15.1.2009
Arvamuse koostaja
nimetamise kuupäev
Monica Giuntini
2.2.2009
Arutamine parlamendikomisjonis
12.2.2009
Vastuvõtmise kuupäev
9.3.2009
Lõpphääletuse tulemused
+:
–:
0:
38
1
Lõpphääletuse ajal kohal olnud liikmed
Emmanouil Angelakas, Stavros Arnaoutakis, Elspeth Attwooll, Jean Marie Beaupuy, Rolf Berend, Jana Bobošíková, Victor Boştinaru, Wolfgang Bulfon, Gerardo Galeote, Iratxe García Pérez, Monica Giuntini, Ambroise Guellec, Pedro Guerreiro, Marian Harkin, Jim Higgins, Mieczysław Edmund Janowski, Evgeni Kirilov, Constanze Angela Krehl, Florencio Luque Aguilar, Jamila Madeira, Sérgio Marques, Yiannakis Matsis, Iosif Matula, Markus Pieper, Wojciech Roszkowski, Elisabeth Schroedter, Catherine Stihler, Margie Sudre, Kyriacos Triantaphyllides, Lambert van Nistelrooij, Oldřich Vlasák
Lõpphääletuse ajal kohal olnud asendusliige/asendusliikmed
Domenico Antonio Basile, Jan Březina, Brigitte Douay, Den Dover, Ramona Nicole Mănescu, Samuli Pohjamo, Christa Prets, László Surján
MENETLUS
Pealkiri
Määruse (EÜ) nr 1927/2006 (Globaliseerumisega Kohanemise Euroopa Fondi loomise kohta) muutmine
Viited
KOM(2008)0867 – C6-0518/2008 – 2008/0267(COD)
EP-le esitamise kuupäev
16.12.2008
Vastutav komisjon
istungil teada andmise kuupäev
EMPL
15.1.2009
Arvamuse esitaja(d)
istungil teada andmise kuupäev
INTA
15.1.2009
BUDG
15.1.2009
ECON
15.1.2009
ITRE
15.1.2009
REGI
15.1.2009
Arvamuse esitamisest loobumine
otsuse kuupäev
INTA
20.1.2009
BUDG
21.1.2009
ITRE
19.1.2009
Raportöör(id)
nimetamise kuupäev
Gabriele Stauner
14.1.2009
Arutamine parlamendikomisjonis
11.2.2009
2.3.2009
30.3.2009
Vastuvõtmise kuupäev
31.3.2009
Lõpphääletuse tulemused
+:
–:
0:
23
11
3
Lõpphääletuse ajal kohal olnud liikmed
Jan Andersson, Jean-Pierre Audy, Edit Bauer, Iles Braghetto, Philip Bushill-Matthews, Alejandro Cercas, Derek Roland Clark, Jean Louis Cottigny, Jan Cremers, Vasilica Viorica Dăncilă, Harald Ettl, Richard Falbr, Joel Hasse Ferreira, Stephen Hughes, Ona Juknevičienė, Jean Lambert, Bernard Lehideux, Elizabeth Lynne, Thomas Mann, Juan Andrés Naranjo Escobar, Csaba Őry, Siiri Oviir, Marie Panayotopoulos-Cassiotou, Elisabeth Schroedter, José Albino Silva Peneda, Jean Spautz, Gabriele Stauner, Ewa Tomaszewska, Anne Van Lancker
Lõpphääletuse ajal kohal olnud asendusliige/asendusliikmed
Jean Marie Beaupuy, Gabriela Creţu, Donata Gottardi, Rumiana Jeleva, Magda Kósáné Kovács, Jamila Madeira, Adrian Manole, Csaba Sógor
