P7_TA(2011)0047
Liechtensteini ühinemine ELi, EÜ ja Šveitsi vahelise lepinguga, mis käsitleb Šveitsi ühinemist Schengeni acquis' rakendamise, kohaldamise ja edasiarendamisega ***
A7-0008/2011
Euroopa Parlamendi 15. veebruari 2011. aasta seadusandlik resolutsioon nõukogu otsuste eelnõude kohta, mis käsitlevad Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis' rakendamise, kohaldamise ja edasiarendamisega) Euroopa Liidu nimel sõlmimist (06077/2010 – C7-0141/2010 – 2006/0251(NLE))
(Nõusolek)
Euroopa Parlament
, –
võttes arvesse nõukogu otsuste eelnõusid (06077/2010);
–
võttes arvesse Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli eelnõu, mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis' rakendamise, kohaldamise ja edasiarendamisega (16462/2006);
–
võttes arvesse nõusoleku taotlust, mille nõukogu esitas vastavalt Euroopa Liidu toimimise lepingu artiklile 16, artiklile 74, artikli 77 lõikele 2, artikli 79 lõike 2 punktidele a ja c, artikli 82 lõike 1 punktidele b ja d, artikli 87 lõikele 2, artikli 87 lõikele 3, artiklile 89, artiklile 114 ja artikli 218 lõike 6 teise lõigu punktile a ( C7-0141/2010 );
–
võttes arvesse oma 8. juuli 2008. aasta seisukohta ELT C 294 E, 3.12.2009, lk 99.
komisjoni ettepaneku ( KOM(2006)0752 ) kohta;
–
võttes arvesse kodukorra artiklit 81 ja artikli 90 lõiget 8;
–
võttes arvesse kodanikuvabaduste, justiits- ja siseasjade komisjoni soovitust ( A7-0008/2011 ),
1.
annab nõusoleku protokolli sõlmimiseks;
2.
teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide, Šveitsi Konföderatsiooni ja Liechtensteini Vürstiriigi valitsustele ja parlamentidele.
