EP filmiauhind LUX toetab Euroopa kinokunsti
Kultuur
2007-10-01 - 12:14
Euroopa ehitamine tähendab ka kultuurilise mitmekesisuse edendamist ja loovate elukutsete toetamist.
Ajal, mil Euroopa Liit tähistab oma aluslepingute sünnipäeva ning töötab välja uut lepingut, on Euroopa Parlament otsustanud luua filmiauhinna LUX (lad. k. valgus) kinokunsti toetamiseks.
Filmiauhinna LUX eesmärgiks on valgustada Euroopa ehitamise protsessi ning edendada Euroopa filmide levikut Euroopa Liidus.
Auhinnaks on võidufilmi subtiitrite tõlkimine Euroopa Liidu 23 ametlikku keelde.
Samuti saab film kuulmishäiretega inimestele mõeldes subtiitrid originaalkeeles.
Filmieksperdid valisid välja kolm filmi, mis kandideerivad LUX auhinnale:
"Auf der anderen Seite" ("Taeva serv"), Fatih Akin
"4 luni, 3 saptamini si 2 zile" ("4 kuud, 3 nädalat ja 2 päeva"), Cristian Mungiu
"Belle toujours" ("Ikka ilus"), Manoel de Oliveira
Igat filmi näidatakse Euroopa Parlamendi hoones Brüsselis kokku üheksa korda, ajavahemikul 01.-18. oktoobrini.
Selleks otstarbeks on sisse seatud ka ajutine 90-kohaline filmisaal.
Filmiseansid on tasuta ja avatud kõigile, kellel on sissepääs Euroopa Parlamenti, ent Euroopa Parlamendi saadikutel on eelisõigus.
Vaid need parlamendiliikmed, kes on näinud kõiki kolme filmi, võivad hääletada võidufilmi osas.
Võidab film, mis saab kõige rohkem hääli.
Filmiauhinna LUX annab Euroopa Parlamendi president Hans-Gert Pöttering üle 24. oktoobri täiskogu istungil Strasbourgis.
Laureaadile antakse üle trofee, mis on inspireeritud Baabeli tornist.
Viimane on filmiauhinna LUX visuaalse identiteedi aluseks.
20070927IPR10879 Lisateavet "Auf der anderen Seite" kohta Lisateavet "4 luni, 3 saptamini si 2 zile" kohta Lisateavet "Belle toujours" kohta
ET
1
LINK
http://www.auf-der-anderen-seite.de/
ET
2
LINK
http://www.432-lefilm.com/
ET
3
LINK
http://www.filmsduparadoxe.com/belletoujourscat.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
