Infotunni küsimus H-000114/2011
komisjonile
2011 aprill osaistungjärk
Kodukorra artikkel 116
Silvia-Adriana Ţicău
(S&D) Teema: VKEde osalemine Euroopa teadus- ja innovatsioonitegevuses
Komisjon avaldas 9. veebruaril 2011 rohelise raamatu pealkirjaga „Probleemid muutuvad võimalusteks.
Euroopa Liidu teaduse ja innovatsiooni rahastamise ühise strateegilise raamistiku loomine”.
Kavakohaselt koostab komisjon ühise strateegilise raamistiku, mille eesmärgiks on suunata teadust ja innovatsiooni ühiskonna aktuaalsetele probleemidele vastuseid otsima, lihtsustada juurdepääsu teadusuuringuteks ja innovatsiooniks mõeldud ELi vahenditele, lühendada teadustöö tulemuste turule jõudmise aega ning kaasata Euroopa ettevõtteid veelgi rohkem teadus- ja innovatsioonitegevusse.
Euroopa 2020. aasta strateegia raames on EL seadnud endale eesmärgiks suurendada 2020. aastaks teadus- ja arendustöö kulutusi 3%ni SKPst.
Teades, et erasektor saab teadust ja innovatsiooni rahastada ainult piiratud määral, milliseid meetmeid näeb komisjon ette oma osaluse suurendamiseks Euroopa teaduse ja innovatsiooni rahastamisel?
Milliseid meetmeid näeb komisjon ette selleks, et aidata VKEdel ületada takistusi juurdepääsul ELi teaduse ja innovatsiooni rahastamisvahenditele?
Kas komisjon kavatseb reserveerida ELi rahastamisvahenditest kindla osa VKEde jaoks?
