Täiskogu eelinfo - Brüssel 11.-12.oktoober 2006
2006-10-06 - 10:20
Nädala tähtsündmused
Kolmapäev:
Nõukogu ja komisjoni teevad avalduse 20. oktoobril Lahtis aset leidva riigi- ja valitsusjuhtide mitteametliku kohtumise ettevalmistuste kohta.
Nõukogu ja komisjon teevad samuti avalduse olukorra kohta Transnistrias ning Lõuna-Osseetias .
Arutlusele tuleb Jan Christian EHLERi raport kutseteenuste konkurentsi kohta, milles komisjoni kutsutakse üles tagama, et asutamislepingu sätteid konkurentsi ja siseturu kaitse kohta vabade elukutsete valdkonnas nõuetekohaselt järgitakse.
Päevakorras on Elisabeth JEGGLE raport loomade kaitse ja heaolu tegevusprogrammi (2006-2010) kohta.
Saadikud kiidavad ühenduse loomakaitse tegevuskava üldiselt heaks, ent teevad ka omapoolseid soovitusi veelgi tõhusamaks loomakaitseks.
Lisaks arutatakse ELi ja Mercosuri majandus- ja kaubandussuhteid .
Neljapäev:
Toimub ühendatud arutelu Euroopa Põhiõiguste Ameti asutamise ning pädevuste osas.
Kinga GÁLi raportis soovitakse, et Euroopa Liidu Põhiõiguste Ameti pädevus laieneks ka "kolmandale sambale", st valitsustevahelisele koostööle politsei-, justiits- ja sisserändeküsimustes ning terrorismi tõkestamisel.
Saadikud soovivad samuti, et parlament oleks kaasatud ameti mitmeaastase tööprogrammi paika panemisse ning ameti direktori ametisse nimetamisse, ning et amet teeks tihedat koostööd Euroopa Nõukoguga.
Lisaks tuleb hääletusele resolutsioon Euroopa patendipoliitika kohta tulevikus.
20061003BRI11313
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//ET
-//EP//TEXT IM-PRESS 20061003BRI11313 ITEM-001-ET DOC XML V0//ET
Majandus ja rahandus
Kutseteenuste konkurentsi käsitleva aruande järelmeetmed
2006-10-06 - 10:20
Majandus- ja rahanduskomisjon tervitab komisjoni, liikmesriikide ja teenusepakkujate kutseorganisatsioonide dialoogi eesmärgiga kõrvaldada õigustamatud konkurentsitõkked.
Saadikud kutsuvad raportis komisjoni üles tagama, et asutamislepingu sätteid konkurentsi ja siseturu kaitse kohta vabade elukutsete valdkonnas nõuetekohaselt järgitakse.
Jan Christian EHLER i (EPP-ED, DE) omaalgatuslik raport on vastuseks kutseteenuste konkurentsi käsitlevale aruandele ning teatisele, mille andis välja komisjon.
Komisjon keskendus peamiselt kuuele kutsealale – advokaadid, notarid, insenerid, arhitektid, farmatseudid ja raamatupidajad (kaasa arvatud maksunõuniku kutseala) – ning analüüsis põhiliselt viit konkurentsipiirangut (fikseeritud hinnad, soovituslikud hinnad, reklaamieeskirjad, kutsealal tegutsemiseks esitatavad nõuded ning äristruktuure ja rohkem kui ühe tegevusalaga ettevõtteid reguleerivad õigusnormid).
Komisjoni teatises leiti muuhulgas, et erinevate tarbijakategooriate jaoks peaksid kehtima erinevad eeskirjad.
Saadikud leiavad raportis, et komisjon peaks hoolikamalt uurima, millises ulatuses erinevad kutsealad erinevates liikmesriikides on turgu avanud ja milline oleks tarbetute konkurentsitõkete täieliku kõrvaldamise mõju.
Komisjoni julgustatakse laiendama analüüsi ja pöörama suuremat tähelepanu väikestele ja keskmise suurusega ettevõtetele ning võtma arvesse seda, et ka riigiasutuste nõudmine kutseteenuste järele ei ole homogeenne, vaid tuleb paljudelt väikestelt iseseisvalt ja erineva intensiivsusega tegutsevatelt üksustelt.
Raportis toetatakse kutseteenuste osutajate tõhusat ja läbipaistvat enesekontrollisüsteemi, mis hindab sekkumise toimet juba eelnevalt ning kontrollib ja vajadusel suunab seda.
Saadikute arvates peaksid liikmesriigid vastutama riikliku enesekontrollisüsteemi ulatuse jälgimise eest, et see ei kahjustaks tarbijate huve ega üldist huvi.
Jan Christian EHLER (EPP-ED, DE)
Dokument: A6-0272/2006
Menetlus: Omaalgatuslik raport
Arutelu: 11.10.2006 J. C. Ehleri raport
-//EP//TEXT REPORT A6-2006-0272 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//ET
-//EP//TEXT IM-PRESS 20061003BRI11313 ITEM-COVER-ET DOC XML V0//ET
-//EP//TEXT IM-PRESS 20061003BRI11313 ITEM-002-ET DOC XML V0//ET
Põhiõigused
Põhiõiguste amet
2006-10-06 - 10:20
Kodanikuvabaduste, justiits- ja siseasjade komisjon soovib, et Euroopa Liidu Põhiõiguste Ameti pädevus laieneks ka "kolmandale sambale", st valitsustevahelisele koostööle politsei-, justiits- ja sisserändeküsimustes ning terrorismi tõkestamisel.
Saadikud soovivad samuti, et parlament oleks kaasatud ameti mitmeaastase tööprogrammi paika panemisse ning ameti direktori ametisse nimetamisse, ning et amet teeks tihedat koostööd Euroopa Nõukoguga.
Kinga GÁL i (EPP-ED, HU) raportis leitakse, et lisaks põhiõiguste tagamise kontrollile liikmesriikides peaks amet jälgima olukorda ka kandidaatriikides ning nendes riikides, kellega on sõlmitud stabiliseerimis- ja assotsiatsioonilepingud.
Raportöör lisab, et amet ei tohiks dubleerida Euroopa Nõukogu tööd, vaid peaks seda täiendama.
Amet peaks tegema tihedat koostööd liikmesriikidega ning liikmesriigid peaksid nimetama selleks ametisse riiklikud sidet pidavad ametnikud.
Amet peaks riiklike sidet pidavate ametnikega suhtlema eelkõige seoses aruannete ja muude dokumentidega, mida ta koostab.
Komisjoniliikmed leiavad, et parlament peaks olema ameti töösse kaasatud ning saadikud soovivad osaleda mitmeaastase raamistiku määratlemises ning direktori ametisse nimetamises.
Amet täidab raamistikus paika pandud ülesanded, ent peaks parlamendi arvates vastama ka parlamendi, nõukogu ning komisjoni taotlustele, kui ameti rahalised ning inimressursid seda lubavad.
Amet rajatakse 1997. aastal asutatud Rassismi ja Ksenofoobia Järelvalvekeskuse baasil ning see peaks tööd alustama 01. jaanuaril 2007; ameti asukohaks jääb Viin.
Euroopa Liidu Põhiõiguste Ameti loomine
Kinga GÁL (EPP-ED, HU)
Dokument: A6-0306/2006
Menetlus: Nõuandemenetlus (*)
Arutelu: 12.10.2006
Põhiõiguste Amet, Euroopa Liidu lepingu VI jaotisega seotud tegevus
Magda KÓSÁNÉ KOVÁCS (PSE, HU)
Dokument: A6-0282/2006
Menetlus: Nõuandemenetlus (*)
Arutelu: 12.10.2006 K. Gáli raport M. Kósáné Kovácsi raport
-//EP//TEXT REPORT A6-2006-0306 0 NOT XML V0//ET
-//EP//TEXT REPORT A6-2006-0282 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//ET
-//EP//TEXT IM-PRESS 20061003BRI11313 ITEM-001-ET DOC XML V0//ET
-//EP//TEXT IM-PRESS 20061003BRI11313 ITEM-003-ET DOC XML V0//ET
Põllumajandus
Loomade kaitse ja heaolu (2006–2010)
2006-10-06 - 10:20
Põllumajanduskomisjon kiitis heaks loomakaitset käsitleva raporti, milles saadikud tervitavad ühenduse loomakaitse tegevuskava ning teevad omapoolseid soovitusi.
Tegevuskava on jaotatuks viieks meetmete valdkonnaks: loomakaitset käsitlevate kehtivate miinimumstandardite ajakohastamine; loomakaitse uuringud ja loomkatsete asendamine, vähendamine ja täiustamine; märgistamine ja ühtsed loomakaitsenäitajad; üldsuse ja loomapidajate parem kaasamine; rahvusvahelised jõupingutused.
Raportöör Elisabeth JEGGLE (EPP-ED, DE) avaldab heameelt ühenduse loomakaitse tegevuskava üle aastateks 2006–2010 ning selle üle, et komisjon püüab arendada ja parandada loomakaitset käsitlevaid õigusakte ning integreerida loomakaitset paremini kõikidesse ühenduse poliitikavaldkondadesse.
Raportöör kutsub komisjoni ja liikmesriike üles loomakaitset oma pädevuse raames edasi arendama ning võtma seejuures igakülgselt arvesse kõigi loomade kaitset ja heaolu.
Samas märgitakse raportis, et loomade heaolu puudutavate meetmete vastuvõtmist tuleb vaadelda nendest tulenevate sotsiaalmajanduslike mõjude valguses.
Raportis nenditakse, et kõrged loomade heaolu puudutavad standardid toovad põllumeeste jaoks kaasa täiendavaid kulutusi.
Seetõttu on saadikute arvates vaja erimeetmeid, et tõkestada tootmise üleviimist madalamate standarditega riikidesse.
Komisjoni kutsutakse üles arvestama kõikide mõju hindamiste puhul töökoha kindluse aspekti.
Vaktsineerimine
Raportis kutsutakse komisjoni üles arvestama loomataudi vastu võitlemisel rohkem loomakaitse aspektidega ning märgitakse, et piirkondlikku vaktsineerimist tuleks eelistada eriolukordades tervete loomade suurte karjade tapmisele.
Niivõrd, kui see on tehniliselt teostatav, tuleks rohkem kasutada ka profülaktilise vaktsineerimise võimalusi.
Raportöör kutsub komisjoni üles suurendama oma püüdlusi maailma loomatervishoiuorganisatsiooni (OIE) asjaomaste lepingute vastavaks kohandamiseks, et kauplemisele vaktsineeritud loomadest pärinevate toodetega seataks vähem piiranguid.
Loomade transport
Komisjoniliikmed märgivad, et tihti eiratakse praktikas ühenduse loomade veo eeskirju, eriti selles osas, mis puutub puhkepauside ning vee ja loomatoidu andmise nõuetesse.
Nõukogu ja komisjoni kutsutakse üles võtma asjakohaseid meetmeid selle tagamiseks, et liikmesriigid suurendaksid ELi eeskirjade kohaldamise kontrollide arvu ja muudaksid need tõhusamaks.
Samuti märgitakse, et 2010. aastaks peaks komisjon esitama Euroopa Parlamendile ja nõukogule ettekande vajaliku vaba ruumi ja suurimate veokestuste kohta loomade veol koos asjakohaste ettepanekutega õigusaktide vastuvõtmiseks.
Loomkatsed
Saadikud kutsuvad komisjoni üles astuma rahvusvahelisel tasandil, eriti WTOs ja OIEs, välja tootelubade väljastamisel loomakaitsele või loomkatsetele esitatavaid nõudeid puudutavate õigusaktide ühtse taseme eest.
Samuti peaks komisjon töötama selle nimel, et Euroopas valideeritud loomakaitsemeetodeid tunnustataks üle terve maailma.
Saadikud usuvad, et loomi mittehõlmavate meetodite väljatöötamist, valideerimist ja heakskiitmist tuleb kiirendada ning et igal etapil tuleb seda toetada suurema rahalise ja haldustoetusega ning rohkemate inimestega, et tagada võimalikult kiire loomkatsete asendamine.
Tarbijad
Komisjoniliikmed on rahul komisjoni jõupingutustega loomakaitse alase märgistuse väljatöötamiseks ja uurimiseks, sest see võimaldaks tarbijatel teha ostuotsust teadlikult.
Saadikute arvates tuleb märgistama hakata ka töödeldud tooteid.
Komisjoniliikmed leiavad samuti, et tarbijaid tuleks teavitada ja neid ette valmistada selleks, et kõrgemate loomakaitsestandarditega põllumajandusettevõtetest pärinevate toodete eest tuleb neil maksta kõrgemat hinda ning et need tooted tuleks vastavalt märgistada.
Komisjon peaks seejuures tagama, et märgistus oleks läbipaistev, kergesti mõistetav ja usaldusväärne - "ELi märgis" tagaks kõikidele Euroopas turustatavatele toodetele kohustusliku loomakaitsestandardi täitmise.
Miinimumnõudeid ületavate loomakaitsemeetmete puhul teavitaks aga eraldi märge etiketil tarbijat selgelt tootja täiendavatest püüdlustest.
ELi turule pääs
Saadikud juhivad samuti tähelepanu sellele, et kõrgemad loomakaitsestandardid toovad endaga paljudel juhtudel kaasa lisakulud ning et vabas maailmakaubanduses on loomakaitseaspektidel senini vaid kõrvaline tähendus, mis võib tuua kaasa „loomakaitsedumpingu” ja Euroopa tootjate halvema seisundi Euroopas ja kolmandate riikide turgudel.
Nad teevad seetõttu ettepaneku luua kvalifitseeritud turulepääsu vahend, mis hoiaks ära ELi loomade heaolustandardite kahjustamise, kehtestades maksud toodetele, mis ei vasta ELi standarditele.
Muud
Saadikud väljendavad samuti heameelt ettepaneku üle keelustada koera- ja kassinaha import ning kutsuvad komisjoni üles tegema ettepanekut täielikult keelustada hülgetoodete ja kolmandatest riikidest pärit „julmusega seotud toodete” import, näiteks elusalt nülitud loomade karusnaha, veterinaarkontrollita tõuaretusfarmidest pärit karusnaha, ohustatud liikidel põhinevate farmaatsiatoodete ja kõikide toodete import, mille madalad tootmisstandardid ohustavad keskkonda ja bioloogilist mitmekesisust.
Komisjoniliikmed kutsuvad Euroopa Ühendust üles tegema lõppu koera-, härja- ja kukevõitlustele vastavate riiklike või ühenduse õigusaktide kaudu ning tagades, et nendes osalejad ei saa oma tegevuseks mingeid riiklikke ega rahvuslikke toetusi.
Elisabeth JEGGLE (EPP-ED, DE)
Dokument: A6-0290/2006
Menetlus: Omaalgatuslik raport
Arutelu: 11.10.2006 E. Jeggle raport
-//EP//TEXT REPORT A6-2006-0290 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//ET
-//EP//TEXT IM-PRESS 20061003BRI11313 ITEM-002-ET DOC XML V0//ET
-//EP//TEXT IM-PRESS 20061003BRI11313 ITEM-004-ET DOC XML V0//ET
Väliskaubandus / Rahvusvaheline kaubandus
Suulised küsimused - Hiinast ja Vietnamist pärit jalatsid
2006-10-06 - 10:20
Nõukogule ja komisjonile esitatakse suuline küsimus Hiinast ja Vietnamist pärit jalatsitega seotud dumpinguvastase uurimise tulemuste kohta.
Suuline küsimus nõukogule:
30. augustil 2006 võttis komisjon vastu ettepaneku kehtestada Hiinast ja Vietnamist pärit teatud nahkkingade suhtes lõplik dumpinguvastane tollimaks.
Komisjon tegi ettepaneku kehtestada teatavate Hiinast pärit nahkkingade suhtes 16,5% tollimaks ja Vietnamist pärit nahkkingade suhtes 10% tollimaks.
Kõnealune ettepanek erineb oluliselt 2006. aasta juulis avaldatud esialgsest ettepanekust.
Algses ettepanekus, mille valdav enamus liikmesriike tagasi lükkas, taheti kehtestada esimest korda dumpinguvastases määruses tariifikvootidel põhinev edasilükatud tollimaksusüsteem.
Kas nõukogu võiks esitada aruande selle juhtumi nende aspektide kohta, mille eest tema otseselt vastutab?
Kas nõukogu saaks põhjendada oma lõppotsust (mis on käesoleva suulise küsimuse esitamise ajal veel teadmata)?
Suuline küsimus komisjonile:
30. augustil 2006 võttis komisjon vastu ettepaneku kehtestada Hiinast ja Vietnamist pärit teatud nahkkingade suhtes lõplik dumpinguvastane tollimaks.
Komisjon tegi ettepaneku kehtestada teatavate Hiinast pärit nahkkingade suhtes 16,5% tollimaks ja Vietnamist pärit nahkkingade suhtes 10% tollimaks.
Kõnealune ettepanek erineb oluliselt 2006. aasta juulis avaldatud esialgsest ettepanekust.
Algses ettepanekus, mille valdav enamus liikmesriike tagasi lükkas, taheti kehtestada esimest korda dumpinguvastases määruses tariifikvootidel põhinev edasilükatud tollimaksusüsteem.
Kas komisjon võiks esitada aruande uurimise peamiste järelduste kohta ning põhjendada esitatud meetmeid?
Millises ulatuses on jalatsite juhtumi puhul rakendatud uut poliitikat ja uusi metoodilisi lähenemisviise võrreldes väljakujunenud tavaga?
Kui tõenäoline on selliste uute lähenemisviiside rakendamine tulevikus?
Enrique BARÓN CRESPO (PSE, ES)
Dokument: O-0095/2006 - B6-0431/2006, O-0096/2006 - B6-0432/2006
Arutelu: 11.10.2006 Suuline küsimus Suuline küsimus
-//EP//TEXT OQ O-2006-0095 0 NOT XML V0//ET
-//EP//TEXT OQ O-2006-0096 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//ET
-//EP//TEXT IM-PRESS 20061003BRI11313 ITEM-003-ET DOC XML V0//ET
-//EP//TEXT IM-PRESS 20061003BRI11313 ITEM-005-ET DOC XML V0//ET
Väliskaubandus / Rahvusvaheline kaubandus
Kaubanduse kaitsemeetmete rakendamine kolmandate riikide poolt
2006-10-06 - 10:20
Rahvusvahelise kaubanduse komisjoni liikmed avaldavad vastu võetud raportis muret kaubanduse kaitse juhtumite ebatavalise sagenemise pärast, mis hõlmavad nii traditsioonilisi kaubanduse kaitsemeetmete kasutajaid kui ka teisi uuemaid WTO liikmesriike.
Saadikud julgustavad komisjoni koos asjaomaste liikmesriikidega sekkuma, kui selgub, et kolmandad riigid ei täida rahvusvahelise kaubanduse reegleid.
Cristiana MUSCARDINI (UEN, IT) omaalgatuslik raport on vastuseks komisjoni aastaaruandele "Ühenduse vastu suunatud dumpingu- ja subsiidiumidevastaste ning kaitsemeetmete rakendamise kohta kolmandate riikide poolt (2004)".
Raportis väljendatakse heameelt abi üle, mida komisjon pakub liikmesriikidele ja Euroopa tööstusharudele kolmandate riikide poolt algatatud kaubanduse kaitse juhtumites ning julgustab komisjoni koos asjaomaste liikmesriikidega sekkuma ühenduse tööstusharude kaitseks kui rahvusvahelise kaubanduse reegleid ei järgita.
Saadikud kutsuvad komisjoni lisaks üles edendama meetmeid, mis muudaksid WTO vaidluste lahendamise organi otsuste kohaldamise kiiremaks ja tõhusamaks, väldiksid viivitustaktika põhjendamatut kasutamist ning muudaksid rahvusvahelise kaubandusõiguse kohaldamise kindlamaks.
Ka peaks komisjon saadikute arvates jätkama läbirääkimisi WTO raames, et muuta kaubanduse kaitsemeetmete kohaldamine teiste WTO liikmete poolt tõhusamaks ja vähem omavoliliseks.
Eriti tuleks tähelepanu pöörata järgmistele punktidele:
viie aasta järel toimuvatele läbivaatamistele rangemate eeskirjade kohaldamine, mis muudaks dumpingu- ja subsiidiumidevastaste meetmete pikendamise erandlikuks;
dumpinguvastaste menetluste lihtsustamine ja menetlusega seonduvate kulutuste vähendamine uurimisorganiga koostööd tegevatele ettevõtetele;
avaliku huvi ja kõnealuste meetmete mõju analüüs vastavalt ühenduses kasutusel olevale korrale;
uurimiste suurem läbipaistvus, et vältida ebaseaduslikke toimimisviise ja tagada asjaosalistele pooltele õigus seadluslikule kaitsele;
meetmete piiramine selles ulatuses, mis oleks kahjustava dumpingu kaotamiseks hädavajalik;
asjaomastest ekspertidest koosneva ajutise lepitustöörühma moodustamine, millele edastatakse dumpinguvastaste uurimiste alustamist käsitlevad otsused ja mis võib eeskirjade rikkumise korral nõuda uurimise kohest lõpetamist; ajutise töörühma liikmete asjakohaste teadmiste kohta peaksid kehtima selged suunised.
Raportis nõutakse, et kaubanduse kaitsemeetmete läbi vaatamise osas säilitaksid liikmesriigid "ühenduse" lähenemise, mis võimaldaks nende ühtlustatud kohaldamist ühenduse raames ja vähendaks ühenduse vastu võetud meetmete hulka.
Rahvusvahelise kaubanduse komisjon soovitab ühendusel hoiduda sooduskohtlemise kohaldamisest kaubanduspartneritele, kes ei tegutse kooskõlas WTO eeskirjade ja pretsedendiõigusega, kui selline tegevus tekitab ühenduse tööstusele kahju.
Saadikud nõuavad, et komisjon arvestaks kõnealuseid kaubanduspartnereid hõlmavate kaubanduse kaitse juhtumitega tegeledes vastastikkuse põhimõtet.
Komisjoniliikmed soosivad industrialiseerimist alustavate vähimarenenud riikide sooduskohtlemist, et võimaldada neil kaitsta oma uusi tööstusharusid ülemäärase väliskonkurentsiga kaasneva ohu eest eeldusel, et WTO üldpõhimõtetest erandi tegemine on ajutine ja sellest on tõepoolest kasu maailma vähimarenenud riikidele.
Cristiana MUSCARDINI (UEN, IT)
Dokument: A6-0243/2006
Menetlus: Omaalgatuslik raport
Arutelu: 11.10.2006 C. Muscardini raport
-//EP//TEXT REPORT A6-2006-0243 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//ET
-//EP//TEXT IM-PRESS 20061003BRI11313 ITEM-004-ET DOC XML V0//ET
-//EP//TEXT IM-PRESS 20061003BRI11313 ITEM-006-ET DOC XML V0//ET
Välissuhted
Euroopa Ülesehitusameti töö lõpetamine
2006-10-06 - 10:20
Välisasjade komisjon toetab komisjoni plaani lõpetada Euroopa Ülesehitusameti tegevus alates 2009. aastast.
Saadikud soovivad samas, et komisjon esitaks parlamendile ja nõukogule kvartaliaruandeid, milles esitatakse üleminekukava üksikasjad, sealhulgas ülesannete jaotus ülesehitusameti ja komisjoni asjaomaste delegatsioonide vahel ning nende koostöö üksikasjad üleminekuperioodil.
Jelko KACIN i (ALDE, SI) raportis kiidetakse komisjoni ettepanek küll heaks, ent märgitakse, et komisjon peab tagama, et kompetentsus, mille ülesehitusamet on omandatud asjaomastele riikidele tehnilist ja finantsabi andes, ei läheks kohustuste üleandmise käigus kaduma, vaid et see antakse delegatsioonidele üle.
Komisjoniliikmed soovivad samuti, et parlamendile ja nõukogule esitataks regulaarselt aruandeid arengutest üleminekuperioodil.
Nõukogule ja parlamendile 23. detsembril 2005. aastal esitatud aruandes tegi komisjon ettepaneku lõpetada Euroopa Ülesehitusameti tegevus, pikendades samas selle tegevust praeguse staatuse ja volitustega kahe aasta võrra kuni 31. detsembrini 2008.
Ameti ja CARDS programmi tegevus lõpetatakse järk-järgult ning asendatakse komisjoni delegatsioonide ja büroodega, mis hakkavad haldama uut rahastamisvahendit IPA (ühinemiseelne vahend).
Jelko KACIN (ALDE, SI)
Dokument: A6-0285/2006
Menetlus: Nõuandemenetlus (*)
Arutelu: 11.10.2006 J. Kacini raport
-//EP//TEXT REPORT A6-2006-0285 0 NOT XML V0//ET
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20061003BRI11313 FULL-TEXT DOC XML V0//ET
-//EP//TEXT IM-PRESS 20061003BRI11313 ITEM-005-ET DOC XML V0//ET
-//EP//TEXT IM-PRESS 20061003BRI11313 ITEM-COVER-ET DOC XML V0//ET
-//EP//TEXT IM-PRESS 20061003BRI11313 ITEM-001-ET DOC XML V0//ET
-//EP//TEXT IM-PRESS 20061003BRI11313 ITEM-002-ET DOC XML V0//ET
-//EP//TEXT IM-PRESS 20061003BRI11313 ITEM-003-ET DOC XML V0//ET
-//EP//TEXT IM-PRESS 20061003BRI11313 ITEM-004-ET DOC XML V0//ET
-//EP//TEXT IM-PRESS 20061003BRI11313 ITEM-005-ET DOC XML V0//ET
-//EP//TEXT IM-PRESS 20061003BRI11313 ITEM-006-ET DOC XML V0//ET
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20061003BRI11313 ITEM-COVER-ET DOC XML V0//ET
-//EP//TEXT IM-PRESS 20061003BRI11313 ITEM-001-ET DOC XML V0//ET
-//EP//TEXT IM-PRESS 20061003BRI11313 ITEM-002-ET DOC XML V0//ET
-//EP//TEXT IM-PRESS 20061003BRI11313 ITEM-003-ET DOC XML V0//ET
-//EP//TEXT IM-PRESS 20061003BRI11313 ITEM-004-ET DOC XML V0//ET
-//EP//TEXT IM-PRESS 20061003BRI11313 ITEM-005-ET DOC XML V0//ET
-//EP//TEXT IM-PRESS 20061003BRI11313 ITEM-006-ET DOC XML V0//ET
