P6_TA(2005)0081
Kambodža
B6-0190 , 0194 , 0196 , 0207 , 0210 ja 0211/2005
Euroopa Parlamendi resolutsioon Kambodža kohta
Euroopa Parlament,
–
võttes arvesse varasemaid Kambodžat käsitlevaid resolutsioone, eriti 13. märtsi 2003. aasta ELT C 61 E, 10.3.2004, lk 417.
, 12. veebruari 2004. aasta ELT C 97 E, 22.4.2004, lk 662.
ja 13. jaanuari 2005. aasta Vastuvõetud tekstid, P6_TA(2005)0012.
resolutsioone;
–
võttes arvesse Euroopa Ühenduse ja Kambodža Kuningriigi vahel sõlmitud koostöökokkulepet, mis jõustus 1. novembril 1999. aastal;
–
võttes arvesse eesistujariigi poolt Euroopa Liidu nimel seoses kolme opositsioonis oleva parlamendisaadiku puutumatuse äravõtmisega tehtud avaldust;
–
võttes arvesse EÜ-Kambodža strateegilist dokumenti aastateks 2004–2006 ja riiklikku näidisprogrammi ajavahemikuks 2005–2006;
–
võttes arvesse avaldust, mille esitas ÜRO peasekretäri eriesindaja Kambodžas inimõiguste alal seoses hiljutiste demokraatiavaenulike arengutega Kambodžas;
–
võttes arvesse kodukorra artikli 115 lõiget 5;
A.
arvestades, et 3. veebruaril 2005 võttis Kambodža rahvusassamblee ära saadikupuutumatuse kolmelt Sam Rainsy parteisse kuuluvalt parlamendiliikmelt: Sam Rainsy, Cheam Channy ja Chea Poch;
B.
väljendades muret seoses asjaoluga, et asjakohane hääletamine toimus Kambodža rahvusassamblee ettekirjutusi ja menetlusi rikkudes käe tõstmise teel ja suletud uste taga pärast seda, kui ajakirjanikel ja diplomaatidel oli palutud istungisaalist lahkuda ning selle istungi protokolli ei avaldatud;
C.
arvestades, et kõiki kolme parlamendiliiget ähvardab süüdimõistmine süüdistuste alusel, mis ulatuvad laimust kuni salajase relvastatud üksuse loomiseni eesmärgiga kukutada valitsus;
D.
arvestades, et Cheam Channy vahistati samal päeval pärast seda, kui selleks oli andnud volituse sõjaväeprokuröri büroo, ja ta viidi sõjaväevanglasse Phnom Penhis süüdistatuna valitsusvastase üksuse organiseerimises;
E.
arvestades, et kogenud Kambodža Rahvapartei esindajad kuulutasid avalikult, et ametivõimud ei leidnud ühtegi tõendit relvastatud üksuste loomise kohta;
F.
arvestades, et Kambodža kohtusüsteemi puudused sõltumatuse ja erapooletuse osas kujutavad endast üldtuntud asjaolusid;
G.
arvestades, et Kambodža siseriiklik õigus välistab tsiviilisikute süüdimõistmise sõjakohtu ees ja et rahvusvaheline õigus lubab seda vaid erakorralistel tingimustel, kusjuures tuleb tagada täielikult õiglase kohtumenetluse kindlustamine;
H.
arvestades, et endine kuningas Norodom Sihanouki palve peaministrile taastada Sam Rainsy puutumatus, lükati tagasi põhjusel, et ainult kohus võib paluda rahvusassambleel oma otsus tühistada;
I.
arvestades, et seati takistusi Sam Rainsy partei liikmete esindatusele rahvusassamblee komisjonides, jättes nad seega ilma võimalusest täita mõjusalt oma ülesandeid nende inimeste esindajatena, kes nende poolt hääletasid;
J.
arvestades, et viimaste aastate jooksul inimõiguste aktiviste, opositsioonis olevaid ajakirjanikke, ametiühingute liikmeid ja teisi opositsiooni toetajaid hirmutati, vahistati ja hukati, luues seega riigis kasvava poliitilise vägivalla õhkkonna;
K.
rõhutab, et saadikupuutumatuse eesmärk on kaitsta parlamendisaadikuid võimalike põhjendamatute jälitamiste ja süüdistuste eest, millel võib olla poliitiline ajend;
1.
on arvamusel, et opositsiooni kuuluvate seadusandjate saadikupuutumatuse äravõtmine loob ohtliku pretsedendi, mis nõrgendab seadusandlikku võimu kui riigi sõltumatut institutsiooni ja kui demokraatia alust;
2.
on arvamusel, et see meede õõnestab Kambodža juba saavutatud edusamme demokraatiavaldkonnas;
3.
nõuab, et Kambodža valitsus vabastaks Cheam Channy viivitamatult ja mistahes mööndusteta, sest viimane ei peaks tsiviilisikuna kuuluma sõjaväelise jurisdiktsiooni alla;
4.
on arvamusel, et võimul oleva koalitsioonijuhtide opositsiooniparteide liikmete vastu esitatud kriminaalsüüdistused tähendavad Kambodža demokraatia jaoks suurimat tagasilööki, tekitades kahtlust valitsuse võetud kohustuste suhtes luua tõeline pluralistlik demokraatia;
5.
palub Kambodža ametivõimudel pidada kinni endale võetud rahvusvahelistest kohustustest, eriti 1992. aastal ratifitseeritud kodaniku- ja poliitiliste õiguste rahvusvahelisest paktist;
6.
palub Kambodža valitsusel lõpetada riigis poliitiliste vastaste ja inimõiguste aktivistide tagakiusamine;
7.
palub Kambodža rahvusassambleel taastada viivitamatult kõigi kolme parlamendiliikme saadikupuutumatus ja tagada, et opositsiooni liikmetel lubatakse osaleda parlamendikomisjonide töös;
8.
palub komisjonil, nõukogul ja liikmesriikide valitsustel arutada antud küsimust Kambodža valitsusega ja kontrollida asjakohaste sanktsioonide rakendamise võimalikkust juhul, kui Kambodža rahvusassamblee ja valitsus oma viimaseid meetmeid ei tühista;
9.
palub komisjoni, nõukogu ja liikmesriikide valitsusi ASEANi ja ELi ministrite 10.-11. märtsil 2005. aastal Jakartas aset leidvat kohtumist silmas pidades avaldada seoses antud asjaoludega oma kahtlused praeguse poliitilise olukorra ja demokraatia ohtude suhtes, mis tulenevad katsest sundida Kambodža poliitiline opositsioon vaikima;
10.
soovitab ELi ad hoc delegatsioonil külastada Kambodžat niipea kui võimalik, et anda hinnang poliitilise olukorra kohta riigis;
11.
teeb oma presidendile ülesandeks edastada käesolev resolutsioon nõukogule, komisjonile, ÜRO peasekretärile, ÜRO inimõiguste ülemkomissarile, Kambodža parlamendile ja valitsusele ning ASEANi liikmesriikide valitsustele.
