Maanteede infrastruktuuri ohutuse parandamine
Transport
2008-06-19 - 13:47
Infrastruktuuril on oluline roll liiklusohutuse parandamisel Parlament võttis vastu maanteede infrastruktuuri ohutust käsitleva raporti, milles soovitatakse eelkõige üle-euroopalisse võrku (TEN) kuuluvate teede puhul liiklusohutusele avalduva mõju hindamist ning ohtlike teelõikude liiklusohutuse auditeid.
Lisaks toetavad saadikud arvu teeäärsete puhkealade olemasolu ning nõuetekohaste liiklustähiste kasutamist kõikides liikmesriikides.
Tegemist on siiski vaid soovituslike meetmetega.
2006. aastal esitas komisjon ettepaneku võtta vastu maanteede infrastruktuuri ohutust käsitlev direktiiv, millega seataks infrastruktuuri ohutus teede planeerimise, projekteerimise ja opereerimise kõikidel etappidel majanduslikkuse ja keskkonnakaitse kõrval iseseisvaks eesmärgiks.
Nende eesmärkide saavutamiseks pakutakse direktiivis välja neli menetlust: liiklusohutusele avalduva mõju hindamine, liiklusohutuse audit, kasutusel oleva teedevõrgu ohutuse parandamine ja ohutuse inspekteerimine.
Parlament käsitleb Euroopa Komisjoni ettepanekut Helmuth MARKOV i (GUE/NGL, DE) raportis, mille poolt hääletas 498, vastu 8 ja erapooletuks jäi 6 saadikut.
Kokkuleppe kohaselt tuleks liiklusohutuse auditeid võtta arvesse teede valikul, lisaks tuleks arendada välja meetmeid ja meetodeid liiklusohutuse parandamiseks ning koostada auditid teelõikude kohta, kus toimub palju liiklusõnnetusi.
Lisaks tuleks sõidukijuhte teavitada teelõikudest, kus esineb palju õnnetusi, et nad saaksid vastavalt kohandada oma käitumist.
Parklad ja liiklustähised
Raportis märgitakse ka, et teeäärsete parklate ja puhkealade piisav arv on väga oluline, sest nii saavad juhid pause õigesti ajastada ja reisi täieliku keskendumisvõimega jätkata.
Seetõttu peaks piisava arvu turvaliste parklate ja puhkealade olemasolu olema maanteede infrastruktuuri ohutuse korraldamise lahutamatu osa.
Lisaks peaksid liikmesriigid tagama nõuetekohaste tähiste paigaldamise liiklejate hoiatamiseks maanteede infrastruktuuri lõikudel, kus teostatakse parandustöid, mis võivad ohustada liiklejate turvalisust.
Tähised peaksid olema nii päeval kui ka öösel nähtavad, olema paigaldatud ohutusse kaugusesse ning vastama liiklusmärkide ja -signaalide 1968. aasta Viini konventsiooni sätetele.
Kuna kompromissi kohaselt on tegu soovituslike juhenditega, siis ei ole liikmesriigid neid siiski kohustatud täitma.
Helmuth MARKOV (GUE/NGL, DE)
Dokument: A6-0050/2008
Menetlus: Kaasotsustamismenetlus (***I)
Arutelu: 18.06.2008
Hääletus: 19.06.2008
20080619IPR32289 Euroopa Parlamendi resolutsiooni leiate alates 23. juunist siit
ET
1
PHOTO
20080618PHT32269.jpg
ET
2
LINK
/activities/plenary/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
