Sellel nädalal Euroopa Parlamendis Sellel nädalal Euroopa Parlamendis
Euroopa majanduse olukord ja välispoliitilised suunad on Brüsselis arutlusel sellel nädalal.
Välissuhted on olulisel kohal lühikesel istungjärgul, mis toimub kolmapäeval ja neljapäeval.
Kontinendi majanduse päästmisest räägivad esmaspäeval ja teisipäeval kogunevad EP, liikmesriikide ja kandidaatriikide saadikud, kellega ühinevad ELi Nõukogu, Euroopa Komisjoni ja Euroopa Keskpanga esindajad.
Istungjärku ja majanduse päästmisele keskenduvat arutelu on võimalik vaadata otseülekandes parlamendi veebilehelt.
Käibemaksu vähendamine.
Parlamendis jõuab hääletusele plaan, mille järgi saaksid liikmesriigid kohanda madalamat käibemaksu osadele teenustele, sealhulgas toitlustusasutustele.
Välispoliitika.
ELi välispoliitika kõrge esindaja Javier Solana osaleb kolmapäevasel istungil, kus keskendutakse Lähis-Idale ja laiemalt ELi välispoliitilisele aktiivsusele.
Ökodisain ja ebaseaduslikult langetatud puidu müük.
Keskkonna komisjonis jõuab hääletusele hulk ettepanekuid, mille eesmärgiks on parandada mitmesuguste toodete keskkonnasõbralikku disaini ja sellest lähtuvalt neid ka vastava informatsiooniga märgistada.
Lisaks paneb keskkonna komisjon paika oma seisukoha, mis puudutab võimalikku hõõgniidil töötavate lambipirnide käibelt kaotamist.
Lisaks otsustatakse õigusakti üle, mis puudutab puiduga kauplejaid ELis.
Selle abil püütakse viia võimalikult madalale risk, et müüdav puit on langetatud ebaseaduslikult.
Laevadest pärinev reostus.
Transpordikomisjonis jõuab hääletusele õigusakt, mille eesmärgiks on kindlustada, et liikmesriigid rakendavad reostuse tekitajate suhtes kriminaalkaristust.
Ligipääs dokumentidele.
Kodanike õiguste komisjon hääletab muudatusi, mis puudutavad avalikkuse ligipääsu ELi dokumentidele.
Euroopa-Vahemere delegatsioon Gaza sektoris.
Euroopa Parlamendi president Hans-Gert Pöttering juhib Euroopa-Vahemere piirkonna parlamentaarse assamblee delegatsiooni Lähis-Idas ja Gaza sektoris.
Jälgi sündmusi Euroopa Parlamendi veebilehe vahendusel.
20090216INS49462 EP Live Pressiteated Istungjärgu lõplik päevakord
